ހެލްތު މިނިސްޓަރ ށ.އަތޮޅަށް ވަޑައިގެންފި\n← ޚަބަރު ← ހެލްތު މިނިސްޓަރ ށ.އަތޮޅަށް ވަޑައިގެންފި\nމިނިސްޓަރ އޮފް ހެލްތު އޮނަރަބްލް އަލްފާޟިލް ޢަބްދުﷲ ނާޒިމް މިއަދު ށ.އަތޮޅަށް ވަޑައިގެންފިއެވެ.\nއެމަނިކުފާނުގެ މިދަތުފުޅުގައި މިއަދު މިލަންދޫ ނަރުދޫ އަށް ވަޑައިގެން އެރަށްރަށުގެ ޞިއްޙީމަރުކަޒަށް ޒިޔާރަތްކުރައްވައި، އެތަންތަނުގެ ޙާލަތު ބައްލަވާލައްވައި، އެ ދާއިރާގައި މިނިސްޓަރ އޮފް ހެލްތު އޮނަރަބްލް އަލްފާޟިލް ޢަބްދުﷲ ނާޒިމް މިއަދު ށ.އަތޮޅަށް ވަޑައިގެންފިއެވެ.\nއެމަނިކުފާނުގެ މިދަތުފުޅުގައި މިއަދު މިލަންދޫ ނަރުދޫ އަށް ވަޑައިގެން އެރަށްރަށުގެ ޞިއްޙީމަރުކަޒަށް ޒިޔާރަތްކުރައްވައި، އެތަންތަނުގެ ޙާލަތު ބައްލަވާލައްވައި، އެ ދާއިރާގައި މަސައްކަތްކުރައްވާ މުވައްޒަފުންނާ ބައްދަލުކުރެއްވިއެވެ. އޭގެއިތުރުން މިލަންދޫ ޞިއްޙީމަރުކަޒުގެ އައު ޢިމާރާތް ހުޅުވައިދެއްވިއެވެ. އަދި މިރޭ މަޑުކުރެއްވީ ވެރިރަށް ފުނަދޫގައެވެ.\nއެމަނިކުފާނު މިރޭ ށ.ފުނަދޫ އަތޮޅު ހޮސްޕިޓަލަށް ޒިޔާރަތްކުރައްވައި، ހޮސްޕިޓަލް ބައްލަވައިލައްވައި އެތަނުގެ މުވައްޒަފުންނާ ބައްދަލުކުރުމަށް ހަމަޖެހިފައިއެވެ. އަދި މާދަމާ ޅައިމަގު، މަރޮށި، ކޮމަންޑޫއަށް ވަޑައިގަތުމަށް ހަމަޖެހިފައިވާއިރު މި ދަތުރުފުޅުގައި ވަޑައިގެންނެވި ރަށްރަށުން އެ މަނިކުފާނަށް ހޫނު މަރުޙަބާއެއް ކިޔާފައިވެއެވެ.\nމިދަތުރުފުޅަކީ ށ.މިލަންދޫއާއި، ކޮމަންޑޫ ޞިއްޙީމަރުކަޒުގެ އައު ޢިމާރާތް ރަސްމީކޮށް ހުޅުއްވައިދެއްވުމަށާއި، ށ.އަތޮޅުގެ ބައެއް ރަށްރަށަށް ވަޑައިގެން ޞިއްޙީދާއިރާގެ ޙާލަތު ބެއްލެވުމަށް ކުރައްވަމުންގެންދަވާ ދަތުރުފުޅެކެވެ.\nފޯނު: 6540038، 6540025\nމިލަދުންމަޑުލު އުތުރުބުރީ ކައުންސިލުގެ އިދާރާ


Hypothyroidism aaeku dhiriulhen aadhakuraane kihineh?\nހައިޕޯތައިރޮއިޑިޒަމްއާ އެކު ދިރިއުޅެން އާދަކުރާނީ ކިހިނެތް؟\nޑޮކްޓަރަށް ދައްކައިފި ނަމަ އަބަދުވެސް އިރުޝާދު ދޭނީ ތައިރޮޑުން ނުއުފައްދާ ހޯމޯންސް އުފެއްދުމަށް މަގުފަހިކުރަން ތައިރޮކްސިން ފަދަ ބޭހެއްގެ މިވެނި މިންވަރެއް ނެގުމަށެވެ. އެހެންވީމަ ހައިޕޯތައިރޮއިޑިޒަމްއާ އެކު ދިރިއުޅެން ޖެހިފައިވާ ގިނަ މީހުންނަކީ ކޮންމެ ދުވަހަކު ވެސް އަރައިގެން އަންނަ އިރާއެކު ބޭސް ނަގަން ޖެހޭ މީހުންނެވެ.\nނަމަވެސް ގަވާއިދުން ވަކި ވައްތަރެއްގެ ބޭހަކަށް ބަރޯސާނުވެ ތައިރޮއިޑް ގްލޭންޑްސްގެ މި މައްސަލަ އަށް ފަސޭހަ ހައްލެއް ހޯދިދާނެ ގޮތްތަކެއް ވެސް އެބަހުއްޓެވެ. ނަމަވެސް އޭގެ ކުރިން އެންމެ ފުރަތަމަ، ހައިޕޯތައިރޮއިޑިޒަމް އަކީ ކޮބައިތޯ ބަލައިލަމާ ހިނގާށެވެ.\nމި ހާލަތުގައި ތައިރޮއިޑުން، އުފައްދަން ޖެހޭ މިންވަރަކަށް ތައިރޮއިޑް ހޯމޯނެއް ނުއުފައްދާނެ އެވެ. ތައިރޮއިޑް ގްލޭންޑުން އުފައްދާ މި ހޯމޯންގެ މައިގަނޑު މަސައްކަތަކީ ހަށިގަނޑުގެ މެޓަބޮލިޒަމް އެއް ހަމައެއްގައި ހިފެހެއްޓުމެވެ.\nނަމަވެސް މި ހޯމޯން ބޭނުންވާ މިންވަރަށް ނުލިބުމުން މެޓަބޮލިޒަމް ހަމައިން ނެއްޓި ފަސޭހައިން ވަރުބަލިވުމާއި ހަނދާންނެތުމާއި ފިންޏަށް ބަލިވުން އަދި ފަލަވުން ފަދަ މައްސަލަތަކާ ކުރިމަތިލާން ޖެހެ އެވެ. އަދި ކުޑަކުއްޖެއް ނަމަ މައްސަލަ ސީރިއަސްވުމުގެ ފުރުސަތު ވެސް އޮވެ އެވެ.\nދުޅަހެޔޮ ސިއްހަތެއްގައި ދެމިހުރުމަށް ތަރުކާރީ އަކީ ވަރަށް ވެސް މުހިންމު ބާވަތެއްގެ ކެއުމެކެވެ. ނަމަވެސް ހައިޕޯތައިރޮއިޑިޒަމް ހުންނަ މީހުންނަށް ތަރުކާރީ އެހާ ފައިދާހުރި އެއްޗަކަށް ނުވެ އެވެ. ހާއްސަކޮށް ކެބެޖު ފަދަ ތަރުކާރީ އަށް ސަމާލުވާން ޖެހޭނެ އެވެ.\nއެއީ ތައިރޮއިޑް ހޯމޯން އުފެއްދުމަށް އިތުރު ހުރަސްތަކެއް ކުރިމަތިކުރާތީ ޢެވެ. ނަމަވެސް ބައެއް ތަޖުރިބާކާރުން ބުނަނީ މި ވައްތަރުގެ ތަރުކާރީ ކައްކައިގެން ކެއުމުން، އެއިން ކުރާ ނޭދެވޭ އަސަރު ކުޑަކޮށްދޭ ކަމަށެވެ.\nހިތް އެދި ގޮވާ ހުރިހާ އެއްޗެއް ކައި ނުހަދާށެވެ. ބޯ ބަހައްޓައިގެން ކައި އުޅޭށެވެ. ކާބޯތަކެތި ރަނގަޅަށް ދޮވެ ސާފުކޮށް ވަކި ހަމައެއްގައި ހިފަހައްޓައިގެން ކެއުމަކީ ވެސް ހައިޕޯތައިރޮއިޑިޒަމްގެ މީހުންގެ ދިރިއުޅުން ފަސޭހަކޮށްލަދޭނެ ކަމެކެވެ. ވަރުބަލިވުމުން ސަލާމަތްކޮށް ހަށިގަނޑުގައި ވަރުޖައްސައިދޭނެ ކަމެކެވެ.\nހައިޕޯތައިރޮއިޑިޒަމް އަކީ މީހާ ވަރުބަލިކޮށް ކަންނެތްކޮށްލާ ވައްތަރުގެ މައްސަލައެކެވެ. ކަސްރަތު މުހިންމު ވަނީ މި ސަބަބާ ހެދި އެވެ. ބޭސް ނަގަމުން ރަނގަޅަށް ކަމުން ކުޑަކޮށް ކަސްރަތުކޮށްލުމަކީ ދުވަސް ފައްކާކޮށްލަދޭނެ ކަމެކެވެ. ޑޮކްޓަރުން ބުނަނީ މިގޮތަށް ގަވާއިދުން ކަސްރަތުކޮށް އުޅޭ ނަމަ ތައިރޮއިޑް ގްލޭންޑްގެ ކަންނެތްކަން ވެސް ފޮޅައިލެވިދާނެ ކަމަށެވެ.\nމާ ބޮޑަށް ބަރުވުމަކީ އިންސުލިން ރެސިސްޓެންސްގެ މައްސަލަ ދިމާވެދާނެ ކަމެކެވެ. އިންސުލިން ރެސިސްޓެންސް އަކީ ހަށިގަނޑުން އިންސުލިން އުފެއްދި ނަމަވެސް އެތެރެކުރާ ކާބޯތަކެތިން ހަކަތަ އުފެއްދުމަށް އިންސުލިންގެ ބޭނުންނުކުރާ ހާލަތެވެ. މި ހާލަތުގައި ހަކުރު ބަލީގެ މައްސަލަ އާއި ހިތުގެ ބަލީގެ ނުރައްކާ ބޮޑު އެވެ.\nމެޓަބޮލިޒަމްގެ މައްސަލަތައް ދިމާވުމުން ހައިޕޯތައިރޮއިޑިޒަމްގެ ބަލި މީހާ ފަލަވުމުގެ ފުރުސަތު ބޮޑުވެ އެވެ. ފަލަވުމަކީ ތައިރޮއިޑް ހޯމޯން އިތުރަށް ބޭނުންވާނެ ކަމެކެވެ.\nއެހެންވީމަ އެންމެ ބުއްދިވެރި ގޮތަކީ ހިކެން މަސައްކަތްކުރުމެވެ. ފަލަވުމަކީ ތައިރޮއިޑް ކެންސަރުގެ ނުރައްކާ ވެސް ބޮޑުވާ ކަމެކެވެ.\nއަރާމުކުރަން މި އަށް ވުރެ މޮޅު ގޮތެއް ނޯންނާނެ އެވެ. ނިދި މުހިންމު ވަނީ މި ސަބަބާ ހެދި އެވެ. ހަށިގަނޑުގެ ވަރުބަލިކަމާއި ލޮޑުކަން ފިލުވައި ސިކުނޑީ ހަމަޖައްސައި ޓިޝޫތައް ހީލްވުމަށް ފުރުސަތު ލިބިގެން ދަނީ ނިދީގެ ސަބަބުންނެވެ.\nތައިރޮއިޑްގެ މައްސަލަ ބޮޑު މީހުން ގަވާއިދުން ނިދަން ޖެހެނީ، އަދި އަވަހަށް ނިދައި ރަނގަޅު ނިންޖެއް ހޯދަން ޖެހެނީ މީގެ ސަބަބުން ސްޓްރެސް ހޯމޯންސްތަކަށް ލުއެއް ލިބިގެންދާތީ އެވެ. މިއީ ތައިރޮއިޑުން ހޯމޯން އުފެއްދުމުގެ ނިސްބަތް ރަނގަޅުކޮށްދޭ ކަމެކެވެ.\nހެނދުނު ހޭލާއިރު ހުންނަނީ މޫނު ދުޅަވެފައިތަ؟\nއިކުއަޓޯރިއަލް ހޮސްޕިޓަލްގެ ހިދުމަތް ނުފެށުނު\nނިއުމޯނިއާ އަކީ ކޮބަ؟


Gina Dhuvas Thakah Fahu Gdh AEC Ge Inter House Kulhivaru Mubaaraai Thah Fashaifi ގިނަ ދުވަސްތަކަށް ފަހު ގދ އޭއީސީގެ އިންޓަރހައުސް ކުޅިވަރު މުބާރާތް ފަށައިފި – Huvadhoo News Gina Dhuvas Thakah Fahu Gdh AEC Ge Inter House Kulhivaru Mubaaraai Thah Fashaifi Huvadhoo News\nގިނަ ދުވަސްތަކަށް ފަހު ގދ އޭއީސީގެ އިންޓަރހައުސް ކުޅިވަރު މުބާރާތް ފަށައިފި\nކޮވިޑް-19 ގެ ބަލިމަޑުކަން ކުރިމަތިވުމާއި ގުޅިގެން މެދުކަނޑާލާފައި އޮންނަތާ ގިނަ ދުވަސްތަކަށް ފަހު ގދ އަތޮޅު ތަޢުލީމީ މަރުކަޒުގެ އިންޓަރ ހައުސް ކުޅިވަރު މުބާރާތަށް ފަށައިފިއެވެ.\nގދ އަތޮޅު ތަޢުލީމީ މަރުކަޒުގެ4ހައުސް ކަމަށްވާ ވައްލަ، މާކޮޅަލަ، ކުރަނގި އަދި މާރަނގަ ހައުސްގެ މެދުގައި ކުޅިވަރު މުބާރާތްތައް ފަށާފައި ވަނީ އިއްޔެ ހަވީރު އެވެ.\nގދ އަތޮޅު ތަޢުލީމީ މަރުކަޒުން މަޢުލޫމާތު ދިން ގޮތުގައި އިއްޔެ ތިނަދޫ ބޯޅަ ދަނޑުގައި ކުރިއަށް ގެންގޮސްފައި ވަނީ ފިރިހެން ކުދިންގެ ފުޓްބޯޅައެވެ. އެގޮތުން އިއްޔެ ވަނީ2މެޗް ކުޅެފައި ކަމަށް އަދި ކޮންމެ ދެދުވަހުން އެއް ދުވަހު2މެޗް ކުޅުމަށް ހަމަޖެހިފައިވާ ކަމަށް އެސްކޫލުން މައުލޫމާތުދެއެވެ.\nފުޓްބޯޅައިގެ އިތުރުން އިންޓަރ ހައުސް ހޭންޑްބޯޅަ މުބާރާތް ވެސް މިއަދު ވަނީ ފަށާފައެވެ. ތިނަދޫ އާރު އަވަށު ފުޓްސަލް ދަނޑުގައި ކުރިޔަށްދާ މި މުބާރާތުގައި ދެދުވަހުން އެއް ދުވަހު2މެޗް ކުޅުމަށް ވަނީ ހަމަޖެހިފައެވެ.\nގިނަ ދުވަސްތަކަށް ފަހު ގދ އަތޮޅު ތަޢުލީމީ މަރުކަޒުގެ އިންޓަރ ހައުސް ކުޅިވަރު މުބާރާތައް ފެށުމުން ސްކޫލް ގެ ދަރިވަރުން އަދި ބެލެނިވެރިންނާއި މުދައްރިސުން ދަނީ މި ކަމަށް ވަރަށް ބޮޑު ތަރުތީބެއް ދެމުންނެވެ. އަދި މުބާރާތް ތަކުގެ ފޯރި ވެސް ދަނީ އެހާ ގަދަކޮށް ކަން ފާހަގަ ކުރެވެއެވެ.\nގދ އަތޮޅު ތަޢުލީމީ މަރުކަޒުގެ ހައުސް ތަކުގެ މެދުގައި މިހާރު ކުރިޔަށް ދަނީ އިންޓަރ ހައުސް 23 ވަނަ ފުޓްބޯޅަ މުބާރާތާއި3ވަނަ ހޭންޑްބޯޅަ މުބާރާތެވެ.


Addu city Hithadhoo gai kuriya gendhiya Camp furaavaru ninmaalaifi\nފުލުހުންގެ ކްރައިމް ޕްރިވެންޝަން އެންޑް ޕަބްލިކް އެފެއާޒް ޑިޕާޓްމަންޓުން، އައްޑޫ ސިޓީ ހިތަދޫ ސްކޫލްގައި ކުރިއަށްގެންދިޔަ “ކޭމްޕް ފުރާވަރު” ގެ 72ވަނަ ކޭމްޕް ނިންމާލައިފިއެވެ.\nމި ކޭމްޕް ނިންމި ބައިވެރިންނަށް ސެޓްފިކެޓް ދިނުމަށް ބޭއްވި ރަސްމިއްޔާތު ޝަރަފުވެރިކޮށްދެއްވީ ސައުތު ޕޮލިސް ޑިވިޜަން ކޮމާންޑަރ ޗީފް އިންސްޕެކްޓަރ އޮފް ޕޮލިސް އަހުމަދު ރަޝްވާނެވެ.\nމި ކޭމްޕަކީ ސްކޫލް ދަރިވަރުންގެ އަޚްލާގާއި ސުލޫކު ހެޔޮގޮތުގައި ބައްޓަން ކުރުމާއި އެކު ކުށްމަދު މުޖްތަމައެއް ބިނާކުރުމަށް ފުލުހުން ކުރަމުންދާ މަސައްކަތްތަކުގެ ތެރެއިން، ސާނަވީ މަރުހަލާގައި ތަޢުލީމު ހާސިލްކުރަމުންދާ ދަރިވަރުންނަށް އަމާޒުކޮށްގެން ހިންގި ކޭމްޕެކެވެ.\nޖޫން މަހުގެ 20 ވަނަ ދުވަހުން ފެށިގެން ތިން ދުވަހުގެ މުއްދަތަށް ކުރިއަށް ގެންދިޔަ މި ކޭމްގައި ހިތަދޫ ސްކޫލްގެ ގްރޭޑް 8ން ގްރޭޑް 10އަށް ތަޢުލީމް ހާސިލްކުރަމުންދާ 73 ދަރިވަރުންވަނީ ބައިވެރިވެ ސެޓުފިކެޓު ހާސިލްކޮށްފައެވެ.\nމި ކޭމްޕްގައި ދިރިއުޅުމުގެ ރިވެތި އަދަބުތައް ދަރިވަރުންނަށް ދަސްކޮށްދިނުމާއި ރަނގަޅު ތަރުބިއްޔަތަށް މަގުދައްކައިދީ ހަރުދަނާ ބައެއްގެ ގޮތުގައި ދެމިތިބުމަށް ބާރުއަޅައިދޭ ގިނަ ހަރަކާތްތަކެއް ކުރިއަށް ގެންގޮސްފައިވެއެވެ.މި ގޮތުން ކުށުގެ ނުރައްކަލުން ދުރުހެލިވެ ރައްކާތެރި މުޖުތަމަޢެއްގައި ދިރިއުޅުމަށް ދަރިވަރުންގެ އުޅުން ބައްޓަންކުރަންވީ ގޮތާއި ޤައުމީ ލޯބި ލިބިގެންވާ ބައެއްގެ ގޮތުގައި މުޖުތަމަޢަށް ނުކުތުމުން ލިބިގެންދާނެ ފައިދާތައް ބައިވެރިންނަށް އޮޅުންފިލުވައިދީފައިވެއެވެ.\nމީގެ އިތުރުން އިންޓަރނެޓުގެ ޒަރީއާއިން ކުރިމަތިވާ ކުށްތަކަކީ ކޮބައިކަން ބުނެދީ އެފަދަ ކުށްތަކުން ދުރުހެލިވެ ރައްކާތެރިވެ ތިބުމަށް ދަރިވަރުން މަސައްކަތްކުރަންވީ ގޮތްތައް ބުނެދީފައިވެއެވެ. އަދި އިސްލާމީ މުޖުތަމަޢެއްގައި ހަރުދަނާ ރަށްވެއްސެއްގެ ގޮތުގައި ދިރިއުޅުން އާރާސްތު ކުރުމަށް ބޭނުންވާ މަޢުލޫމާތު ދިނުމާއި މަދަރުސީ ތަޢުލީމުގެ ތެރެއިން ދަރިވަރުންގެ ދިރިއުޅުން ބައްޓަންކުރުމަށް އިސްކަންދޭންވީ ކަންކަމުގެ މައްޗަށްވެސް މަޢުލޫމާތުދީ ހުނަރުތައް ދަސްކޮށްދީފައިވެއެވެ.\nމީގެ އިތުރުން ސްކޫލާއި ގޭތެރޭގެ މާޙައުލާއި އަދި މުޖުތަމައުގެ ތެރެއިން ދަރިވަރުންނަށް ދިމާވާ ކަންކަން ހައްލުކުރުމަށް ކައުންސިލިން ބޭނުންވާ ދަރިވަރުންނަށް ކައުންސިލިންވެސް ދީފައިވެެެއެވެ.


10 ރަށެއްގައި ނާޒުކު ޙާލަތްތަކުގައި ދިރިއުޅެމުންދާ ފަރާތްތަކަށް ބޭނުންވާ އެހީތެރިކަން ފޯރުކޮށްދިނުމުގެ މަސައްކަތް ކުރިއަށްދަނީ – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\n10 ރަށެއްގައި ނާޒުކު ޙާލަތްތަކުގައި ދިރިއުޅެމުންދާ ފަރާތްތަކަށް ބޭނުންވާ އެހީތެރިކަން ފޯރުކޮށްދިނުމުގެ މަސައްކަތް ކުރިއަށްދަނީ\nމޮނިޓަރިންގ ޙާލަތަށް ގެނައުމާ ގުޅިގެން 10 ރަށެއްގައި ނާޒުކު ޙާލަތްތަކުގައި ދިރިއުޅެމުންދާ ފަރާތްތަކަށް ބޭނުންވާ އެހީތެރިކަން ފޯރުކޮށްދިނުމުގެ މަސައްކަތް ދަނީ ކުރެވެމުންނެވެ. އެއީ ރ.ހުޅުދުއްފާރު، ރ.އުނގޫފާރު، ރ.އަލިފުށި، ރ.މަޑުއްވަރި، ޅ.ނައިފަރު، ޅ.ހިންނަވަރު، ކ.ދިއްފުށި، ކ.ހުރާ، ދ.މީދޫ އަދި ގދ.ތިނަދޫއެވެ.\nއެ ގޮތުން އެ ރަށްތަކުގެ ކައުންސިލްތަކާއި ކަމާ ގުޅުންހުރި އިދާރާތަކާ ގުޅިގެން އެ ރަށްރަށުގައި ނާޒުކު ޙާލަތްތަކުގައި ދިރިއުޅެމުންދާ ފަރާތްތަކުގެ މަޢުލޫމާތު އެއްކޮށް، އެ ފަރާތްތަކަށް ގުޅައި، ބޭނުންވާ އެހީތެރިކަން ދެނެގަނެ، “ކެއަރ ޕެކޭޖަސް” ފޯރުކޮށްދިނުމުގެ މަސައްކަތް ދަނީ ކުރެވެމުންނެވެ.\nމި މަސައްކަތުގެ މައިގަނޑު މަޤްޞަދަކީ އެކި ރަށްތަށުގައި އޮތް މޮނިޓަރިންގ ޙާލަތާ ގުޅިގެން އަޅައިފައިވާ ފިޔަވަޅުތަކުގެ ސަބަބުން ނާޒުކު ޙާލަތްތަކުގައި ދިރިއުޅެމުންގެންދާ ފަރާތްތަކަށް ދިމާވެފައިވާ ދަތިތަކަށް ލުޔެއް ހޯދައިދީ، އެ ފަރާތްތަކުގެ އަސާސީ ބޭނުންތައް ދެނެގަނެ، މި ފަދަ ޞިއްޙީ ޙާލަތްތަކުގައި އެ ފަރާތްތަކަށް ބޭނުންވާ ނަފުސާނީ އަދި އިޖުތިމާޢީ އެހީތެރިކަން ފޯރުކޮށްދިނުމެވެ. އެހީގެ ގޮތުގައި ފޯރިކޮށްދީފައިވާ ތަކެތީގެ ތެރޭގައި ކާބޯތަކެތީގެ އިތުރުން ސެނިޓައިޒަރ، މާސްކް އަދި އަންގި ފަދަ ތަކެތި ފޯރުކޮށްދީފައިވެއެވެ.\nމީގެ ކުރިން 11 ރަށަކާއި ސިޓީތަކަށް 600 އަށްވުރެ ގިނަ ކެއަރ ޕެކޭޖް އަދި އެހީތެރިކަން ފޯރުކޮށްދީފައެވެ. އެއީ ހއ.ބާރަށް، ކުޅުދުއްފުށި ސިޓީ، ނ.ޅޮހި، ދ.ކުޑަހުވަދޫ، މ.ކޮޅުފުށި، ގއ.ދާންދޫ، ގއ.ދެއްވަދޫ، ގދ.ހޯޑެއްދޫ، ގދ.މަޑަވެލި، އައްޑޫ ސިޓީ އަދި ފުވައްމުލައް ސިޓީއެވެ.\n18 ޝަޢުބާން 1442\nފެބުރުވަރީ 2021ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް →\n← މާރިޗު 2021ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް


Fainuge Covid Haalathu - Active emme Case eh | ungoofaaru.com\nބަނޑޭރިގަނޑު/ޚަބަރު/ފައިނުގެ ކޮވިޑް ހާލަތު – އެކްޓިވް އެންމެ ކޭސްއެއް\nރ. ފައިނު / ފޮޓޯ: މީސްމީޑިއާ\nހަލުވިކަމާއެކު ފެތުރެމުންދާ ކޮވިޑް-19 ގެ ކޭސްތަކެއް ރ ފައިނުން ފެނި އެރަށް މޮނިޓަރިންގެ ހާލަތަށް ގެނައިތާ މަހަކަށްވުރެ ގިނަދުވަސް ވެފައިވާއިރު އެރަށުގެ ހާލަތު ރަގަނޅުވެ އެކްޓިވް ކޭސްތަކުގެ އަދަދު 1 އަށް ދަށް ވެއްޖެއެވެ.\nފައިނު ހެލްތު ސެންޓަރުން އުނގޫފާރު ޑޮޓްކޮމްއަށް މައުލޫމާތު ދެއްވަމުން އިބްރާހީމް ޝިޔާމް ފާހަގަކުރެއްވި ގޮތުގައި ޖޫން4ގައި ފުރަތަމަ ދެ ކޭސް އެއް ފައިނުން ޕޮޒިޓިވް ވީފަހުން މިހާތަނަށް ޖުމުލަ 37 ކޭސް ޕޮޒިޓިވް ވެފައިވާ ކަމަށެވެ. އަދި މިހާރު މީގެތެރެއިން 36 މީހަކު ބަލިން ރަގަނޅުވެ އެކްޓިވް ކޭސް އެއްގެ ގޮތުގައި ހުރީ އެއްމެ ފަރާތެއް ކަމަށެވެ.\nވެސް ފެނިއްޖެއެވެ. ފައިނުން މި ބަލި ފެނިފައި މިވަނީ މިމަހުގެ4ވަނަ ދުވަހު ނެގި ފްލޫ ދެ ސާމްޕަލެއް ޕޮޒިޓިވް ވެގެން ރިޕޯޓްކުރުމައި އެކުއެވެ.\nމައުލޫމާތު ލިބިފައިވާ ގޮތުގައި އެއްމެ ފުރަތަމަ ޕޮޒިޓިވްވީ ދެފަރާތް ޑޮކްޓަރަށް ދައްކާފައިވަނީ ރޯގާގެ އަލާމާތްތައް ހުރެގެން މި ޖޫންމަހުގެ4ވަނަ ދުވަހުއެވެ. ސާމްޕަލް ނަގާފައިވަނީ ބަލިމީހާގެ އެދުމުގެ މަތިންނެވެ.


Heyo nuvaane, speed madu kurey!\nހެޔޮ ނުވާނެ، ސްޕީޑް މަޑުކުރޭ!\n"ދުވެލި މަޑުކުރޭ، ފުރާނަ ސަލާމަތްކުރޭ" މި ޝިއާރުގެ ދަށުން ކުރިއަށް ގެންދިޔަ ހިނގާލުމުގައި ބާރު ސްޕީޑްގައި ދުއްވުމުން ކުރިމަތިވާ އެކްސިޑެންޓެއްގެ ޑްރިލްއެއް ދައްކާލަނީ: ހުޅުމާލޭގައި އެކްސިޑެންޓްތައް ވަނީ ގިނަވެފަ -- ޔޫސުފް ރިޒާ | އަވަސް\nރޭ ހުޅުމާލޭގައި ޒުވާނެއްގެ ފުރާނަ ގެއްލިގެން ދިޔައީ އަމިއްލައަށް ކޮންޓްރޯލް ނުވާ މިންވަރަށް ބަޔަކު ސައިކަލް ސްޕީޑް ގަދަކުރުމުންނެވެ. ރަނގަޅު ސިއްހަތެއް ހޯދުމަށް ދުވަން ނިކުތް 24 އަހަރުގެ ޒުވާނާއަށް އަނބުރާ ގެއަށް ނުވަދެވޭނެކަން އޭނާ ހިތަށް ވެސް ނުގެންނާނެ އެވެ. ކޮންޓްރޯލްނުވި ސައިކަލެއްގައި ޖެހި އޭނާގެ ހަޔާތް ނިމިގެންދާނެކަމާމެދު ފިކުރު ވެސް ނުކޮށްލާނެ އެވެ.\nރޭ 18 އަހަރުގެ ދެ ކުދިން ސައިކަލް ދުއްވާފައިވަނީ ބާރު ސްޕީޑްގައި ކަމަށްވެ އެވެ. ކޮންޓްރޯލް ނުކުރެވި މަގުގައި ހިނގާފައި ދިޔަ ޒުވާނާގެ ގައިގާ ޖެހި އޭނާ މަރުވީ އެވެ. އާއިލާއަށް ފޫނުބެއްދޭނެ ވަރުގެ ބޮޑު ހިތާމައެކެވެ. ގެއްލިގެން ދިޔައީ ޒުވާނެކެވެ. އަނެއްކޮޅުން އިހަށް ދުވަހު ޒުވާން ކަމަަށް އަޅާލި ދެ ޒުވާނެއްގެ ހަޔާތް ވެސް ބަނަވެގެން ދިޔައީ އެވެ.\nސައިކަލް ދުއްވަން ތިބި ދެ ޒުވާނުންގެ ތެރެއިން އެއް ޒުވާނެއްގެ ވެސް ހާލު ގޯސްއިރު އަނެއް ޒުވާނާގެ ހާލު ސްޓޭބަލް އެވެ. ނަމަވެސް އެ މައްސަލާގެ ތަހުގީގު ފުލުހުން ކުރަމުންދާއިރު، އެ ހާދިސާ އެ ދެ ޒުވާނުންގެ މުސްތަގުބަލަށް އަބަދުމެ ހުރަސްއަޅާނެ އެވެ. މިފަދަ އެކްސިޑެންޓްތަކުގައި އިހުމާލުވި ކަމުގެ ކުށުގައި މިހާރު ވެސް ޖަލުގައި ޒުވާނުން ދުވަސްތައް ގުނަމުން އެބަދެ އެވެ. ކޯޓުތަކުގައި މައްސަލަތައް ދަނީ ކުރިއަށެވެ. އެހެންވީއިރު ހިތާމަ އޮތީ ހަމައެކަނި ވަކިވެގެންދާ މީހާގެ އާއިލާއަށް އެކަންޏެއް ނޫނެވެ.\nމިފަދަ އެތައް ހާދިސާއެއް މި ރޯދަ މަހު ވެސް ވަނީ ހިނގާފަ އެވެ. މިދިޔަ ހަފުތާގެ ތެރޭގައި ވެސް ހުޅުމާލޭގައި ނުރައްކާތެރި ދެ އެކްސިޑެންޓެއް ހިނގި އެވެ. މަގުގައި ހިނގާފައި ދިޔަ ދުވަސްވީ މީހެއްގެ ގައިގާ ބާރްސްޕީޑްގައި ދިޔަ ސައިކަލަކުން ޖެހި އެމީހާގެ ހާލު ގޯސްވި އެވެ. ބާރު ސްޕީޑްގައި ދިޔަ ދެ ސައިކަލް ޖެހި އޭގައި ތިބި ޒުވާނުންތަކަކަށް ވެސް ބޮޑެތި އަނިޔާތައްވެ އަދިވެސް ހޮސްޕިޓަލުން ފަރުވާ ހޯދަމުންދެ އެވެ.\nބާރު ސްޕީޑްގައި ދުއްވި ސައިކަލެއް ކޮންޓްރޯލް ނުކުރެވި މޫދަށް ވެއްޓި ނ.ހޮޅުދޫގައި ވެސް މި ރޯދަ މަހު ދެ ޒުވާނުން މަރުވެފައިވެ އެވެ.\nމި ހުރިހާ ހާދިސާތަކުގެ ފަހަތުގައި ވެސް ވަނީ އެއް ކަމެކެވެ. ސްޕީޑް އިންތިހާއަށް ބާރު ކުރުމެވެ. ސްޕީޑް ބާރު ކުރަމުންދާއިރު އެ ކޮންޓްރޯލްވާނެ ކަމަށް ހީކުރުވުނު ނަމަވެސް ކުރިއަށް ދިމާވާން އޮތީ ކޮން ކަމެއް ނޭނގޭނެ އެވެ. ކުއްލިއަކަށް ކުރިމައްޗަށް ނުކުންނަ މީހަކުން ނުވަތަ އެއްޗަކުން ކޮންޓްރޯލް ގެއްލި ގިނަ ފަހަރަށް ނުރައްކާތެރި އެކްސިޑެންޓް ހިނގަނީ އެވެ.\nމާލޭ ސަރަހައްދަކީ މީހުން މަރުވާފަދަ އެކްސިޑެންޓް މީގެކުރިން މަދު ސަރަހައްދެއް ނަމަވެސް ހުޅުމާލޭގައި މިފަހުން ނުރައްކާތެރި ގިނަ އެކްސިޑެންޓްތައް ހިނގާފައިވުމަކީ މިކަމާމެދު ވިސްނަންޖެހިފައިވާ ކަމެވެ. ހުޅުމާލޭގައި މަދު އަދަދެއްގެ ފުލުހުން ހަރަކާތްތެރިވަމުންދާއިރު އެ ސިޓީގައި އުޅޭ މީހުން މިހާރު ގިނަ އެވެ. ދުއްވާލައި މަޖާކޮށްލަން ހުޅުމާލެއަށް އަރާ ޒުވާނުން ވެސް ގިނަ އެވެ. ފުލުހުން ވެސް ހުޅުމާލެ ބެލެހެއްޓުން މިއަށްވުރެ ހަރުކަށި ކުރަން ވަނީ ޖެހިފަ އެވެ.\nއަނެއްކޮޅުން ހުޅުމާލޭގެ މަގުތައް އަނދިރިވުމުގެ ސަބަބުން ހިނގާ އެކްސިޑެންޓްތައް ވެސް މަދު ނޫން ކަމަށް މީހުން ބުނެ އެވެ. ހުޅުމާލޭގެ ގިނަ މަގުތަކުގައި ބޯކޮށް ގަސް ހެދި، އެކަށީގެންވާ ވަރަށް ބައްތި ބެހެއްޓިފައިނުވާތީ މަގުތައް އޮންނަނީ އަނދިރިކޮށެވެ. އެއީ ވެސް އަވަސް ހައްލެއް ހޯދަން ޖެހޭ ކަމެކެވެ.\nޓްރެފިކް ފުލުހުން މަދުވުމާއި މަގުތައް އަނދިރުވުމަކީ ހަގީގަތުގައި ބަހަނާއެއް ނޫނެވެ. ބަހަނާއަކީ ސްޕީޑް ބާރުވުމެވެ. އެއީ ސައިކަލް ނުވަތަ ކާރު ދުއްވާ ކޮންމެ މީހެއްގެ ވެސް އަތް މަތީ އޮންނަ ކަމެވެ. އެމީހަކަށް ކޮންޓްރޯލް ނުވާ މިންވަރަށް ސްޕީޑް ބާރު ނުކުރުމަކީ އޮތް ހައްލެވެ. ތިމާގެ ފުރާނައަށް އިހްތިރާމް ނުކުރި ނަމަވެސް މަގުގައި އުޅޭ އެހެން މީހުންގެ ފުރާނައަށާއި އެމީހުންގެ އާއިލާތަކާމެދު ވިސްނާލައިގެން ދުއްވުމަކީ އޮތް ހައްލެވެ.\nބާރު ސްޕީޑުން ހިތްދަތިކަމާއި ސިހުން ގެނުވި ދެ މަރު\nއެކްސިޑެންޓެއްވެ އަނިޔާވި މީހަކަށް ފަރުވާދެނީ


Miadhu 32 meehun covid ah positive vejje | ThePress\nމިއަދު 32 މީހުން ކޮވިޑަށް ޕޮޒިޓިވް ވެއްޖެ\n21 November 2020, 22:07\nދ. މާއެނބޫދޫން ކޮވިޑަށް ޓެސްޓު ކުރުމަށް ރެންޑަމް ސާމްޕަލް ނެގުމުގެ ތެރެއިން\nމިއަދު ރާއްޖޭގައި 32 މީހުން ކޮވިޑަށް ޕޮޒިޓިވް ވެއްޖެއެވެ.\nއެޗްޕީއޭއިން ބުނީ މިއަދު މި ބައްޔަށް ޕޮޒިޓިވް ވި 32 މީހުންގެ ތެރޭގައި ހިމެނެނީ، 17 ދިވެހިންނާއި 15 ބިދޭސީން ކަމަށެވެ. އެއީ މާލެ ސަރަހައްދުން ޕޮޒިޓިވްވި 19 މީހަކާއި އަތޮޅު ތެރެއިން ޕޮޒިޓިވް ވި 13 މީހެކެވެ.\nކޮވިޑް ޖެހިފައިވާ މީހުންގެ ތެރެއިން މިއަދު 62 މީހަކު ބަލިން ރަނގަޅު ވެފައިވާ ކަމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ބުނެއެވެ.\nމިއަދާ ހަމައަށް އައި އިރު ކޮވިޑް ޖެހުނު މީހުންގެ ޖުމްލަ އަދަދު ވަނީ 12،578 އަށް އަރާފައެވެ. އޭގެ ތެރެއިން މިއަދު 62 މީހަކު ރަނގަޅުވެފައި ވާއިރު ބަލިން ރަނގަޅުވި ޖުމްލަ މީހުންގެ އަދަދު ވަނީ 11،559 އަށް އަރާފައެވެ.\nމިވަގުތު މިބަލި ޖެހިފައި ތިބި މީހުންގެ އަދަދު 967 ގައި އުޅޭ އިރު، އެމީހުންގެ ތެރެއިން 82 މީހަކަށް ހޮސްޕިޓަލުގައި ދަނީ ފަރުވާ ދެމުންނެވެ. އަދި 341 މީހަކު އައިސޮލޭޝަން ފެސިލިޓީ ތަކުގައި އެބަތިއްބެވެ.\nކޮވިޑް ޖެހިގެން މިހާތަނަށް ނިޔާވި މީހުންގެ އަދަދު ވަނީ 45 އަށް އަރާފައެވެ. މީގެ އިތުރުން، އެޗްޕީއޭއިން ބުނެފައި ވަނީ ޕޮޒިޓިވް ކޭސްތަކުގެ ތެރޭގައި ހިމެނޭ7މީހަކު ނިޔާވެފައިވާ އިރު އެއީ ކޮވިޑް މަރު ނޫން ކަމަށް ނިންމާފައިވާ ކަމަށެވެ. މިހާތަނަށް މި ބަލީގައި މަރުވެފަައިވަނީ 38 ދިވެހިންނާއި ހަތް ބިދޭސީންނެވެ. މަރުވި ބިދޭސީންގެ ތެރޭގައި ހިމެނެނީ ބަންގްލަދޭޝްގެ ހަ މީހަކާއި ފިލިޕީންސް މީހެކެވެ.


vnews - Youth City Futsal Cup: firihen division ge championkan Dhaaelhun hoadhi iru, anhen division ge championkan DSC in hoadhaifi\nފިރިހެން ބައިގެ ޗެމްޕިއަންކަން ދާއެޅުން ހޯދިއިރު، އަންހެން ބައިގެ ޗެމްޕިއަންކަން ޑީއެސްސީއިން ހޯދައިފި\nފިރިހެން ބައިން ޗެމްޕިއަންކަން ހޯދި ދާއެޅުން ޓީމް--- ފޮޓޯ: އެޗްޑީސީ\nހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ)އިން އިންތިޒާމްކޮށްގެން ހުޅުމާލޭގައި ކުރިއަށްގެންދިޔަ ޔޫތު ސިޓީ ފުޓްސަލް ކަޕްގެ ފިރިހެން ޑިވިޝަންގެ ޗެމްޕިއަންކަން އެފްސީ ދާއެޅުން ޓީމުން ހޯދިއިރު، އަންހެން ބައިގެ ޗެމްޕިއަންކަން ދިވެހި ސިފައިންގެ ކްލަބު (ޑީއެސްސީ) އިން ހޯދައިފި އެވެ.\nއެފްސީ ދާއެޅުން ޓީމުން ޗެމްޕިއަންކަން ހޯދީ ރޭ ކުޅުނު ފައިނަލް މެޗުގައި ލ. ގަން އެފްސީގެ މައްޗަށް ޕެނަލްޓީ ޖަހައިގެން 7-6 ލަނޑުން މެޗް ކާމިޔާބު ކޮށްގެންނެވެ.\nރޭގެ މެޗުގެ މޮޅު ކުޅުންތެރިޔާގެ މަގާމަށް ހޮވުނީ ދާއެޅުމުގެ ކީޕަރު އިސްމާއިލް މުހައްމަދު ޝަފީއުއެވެ. އަދި މިމުބާރާތުގެ ފިރިހެން ޑިވިޝަންގެ އެންމެ މޮޅު ކުޅުންތެރިޔަކަށް ދާއެޅުމުގެ އަލީ ހާފިޒް ހޮވުނު އިރު، އެންމެ މޮޅު ކޯޗަކަށް ހޮވުނީ ދާއެޅުމުގެ ކޯޗު އަހްމަދު ސިނާނެވެ. މުބާރަތުގެ ފެއާޕްލޭ ކުޅުންތެރިޔަކަށް ލ. ގަން އެފްސީގެ އަލީ ނާޝިދު ހޮވުނު އިރު، އެންމެ ގިނަ ލަނޑުޖެހި ކުޅުންތެރިޔަކަށް ހޮވުނީ ބަޖިޔޭގެ އަބްދުﷲ ޝާފިއުއެވެ.\nމިމުބާރަތުގެ ފިރިހެން ޑިވިޝަންގެ އެންމެ މޮޅު ފަސް ކުޅުންތެރިންގެ ތެރޭގައި ހިމެނުނީ ލ. ގަން އެފްސީގެ އަހްމަދު ހަލީމާއި، ދާއެޅުމުގެ އަލީ ހާފިޒާއި، ލ. ގަން އެފްސީގެ އަލީ ނާޝިދާއ،ި ބަޖިޔޭގެ އިބްރާހިމް މުބީން އަހްމަދު ރަޝީދު އަދި ދާއެޅުމުގެ ކީޕަރު ޝަފީއުއެވެ.\nމިމުބާރާތުގެ އަންހެން ޑިވިޝަންގެ ޗެމްޕިއަންކަން ސިފައިން ހޯދީ ރޭ ކުޅުނު ފައިނަލް މެޗުގައި ފްރެންޑްސްއާ ވާދަކޮށް 5-0 ލަނޑުން މެޗް ކާމިޔާބު ކޮށްގެންނެވެ.\nއަންހެން ބައިން ޗެމްޕިއަންކަން ހޯދި ސިފައިންގެ ޓީމް --\nމުބާރާތުގެ ފިރިހެން ޑިވިޝަންގެ ޗެމްޕިއަންކަން ހޯދި ދާއެޅުމަށް އެއް ލައްކަ ރުފިޔާގެ ފައިސާގެ އިނާމެއް ދިން އިރު، ރަނަރަޕްކަން ހޯދި ލ. ގަން އެފްސީއަށް ފައިސާގެ އިނާމެއްގެ ގޮތުގައި ދީފައިވަނީ 50,000 ރުފިޔާއެވެ.\nމުބާރާތުގެ އިނާމުދިނުމުގެ ރަސްމިއްޔާތު ޝަރަފްވެރިކޮށްދެއްވީ ރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމްގެ އަނބިކަނބަލުން މެޑަމް ފާތިމަތު އިބްރާހީމެވެ. ރޭގެ ފައިނަލް މެޗްތަކަށްފަހު ހަވާ އެރުވުން ވެސް އޮތެެވެ.\nއެޗްޑީސީއިން ބޭއްވި މި ފުޓްސަލް މުބާރާތަކީ ރާއްޖޭގައި މިހާތަނަށް ބޭއްވި އެންމެ އަގުބޮޑު އަދި އެންމެ ބޮޑު ފުޓްސަލް މުބާރާތް ކަމަށް ވީއރު، މިމުބާރާތުގައި ޖުމްލަ 136 ޓީމް ބައިވެރިވިއެވެ. އެއީ ފިރިހެން 120 ޓީމާއި އަންހެން 16 ޓީމެވެ.


Qatar ge Ameeru aai Haniyya, Doha gai bahdhalu kurahvaifi\nގަތަރުގެ އަމީރާއި ހަމާސްގެ ލީޑަރު ހަނިއްޔާއާ ދޯހާގައި ބައްދަލު ކުރައްވައިފި\nގަތަރުގެ އަމީރު ޝެއިހު ތަމީމް ބިން ހަމަދު އަލް ސާނީ (ކ) ހަމާސްގެ ލީޑަރު އިސްމާއީލް ހަނިއްޔާއާ އެކު ދޯހާގައި\nގަތަރުގެ އަމީރު ޝެއިހު ތަމީމް ބިން ހަމަދު އަލް ސާނީ، ވެރިރަށް ދޯހާގައި ފަލަސްތީނުގެ ހަމާސްގެ ލީޑަރު، އިސްމާއީލް ހަނިއްޔާއާ ބައްދަލު ކުރައްވައިފި އެވެ. މި ބައްދަލު ކުރެއްވުން އޮތީ އަމީރުގެ ރަސްމީ އޮފީހުގަ އެވެ.\nދެ ބޭފުޅުން މައިގަނޑު ގޮތެއްގައި ވާހަކަފުޅު ބިނާ ކުރެއްވީ ބައިނަލްއަގްވާމީ މަސްރަހާއި ސަރަހައްދީ މަސްރަހަށެވެ. ފަލަސްތީނާ ގުޅިފައި ހުރި މައްސަލަތަކާއި ފަރުދީ މައްސަލަތަކަށް ވެސް އަލިއަޅުވާލެއްވި ކަމަށް، އަމީރުގެ އޮފީހުން ނެރުނު ބަޔާނެއްގައި ވެއެވެ.\nމި ބައްދަލުވުމުގައި ހަނިއްޔާ ވަނީ ސައޫދީ އަރަބިއްޔާގެ އަލްއޫލާ ގައި ބޭއްވި ގަލްފް ކޯޕަރޭޝަން ކައުންސިލް (ޖީސީސީ) ސަމިޓްގައި ދެކެވުނު ވަހަކަތަކާ ބެހޭ ގޮތުން ސުވާލު ކުރައްވައި އަމީރަށް ހެޔޮ އެދުން ދަންނަވާފަ އެވެ.\nފަލަސްތީނުގައި މިހާރު މަސްރަހު އޮތް ގޮތާ ބެހޭ ގޮތުން ވެސް އަމީރު ކަންކަން އޮޅުންފިލުއްވި އެވެ. އެއްބައިވަންތަ ކަމަށް ކުރެވޭ މަސައްކަތްތަކާ ބެހޭ ގޮތުން ވެސް މަޝްވަރާ ކުވެނު ކަމަށް އެ ބަޔާނުގައި ވެއެވެ.\nސައުދީ އަރަބިއްޔާ އާއި ޔޫއޭއީ، މިސްރު އަދި ބަހުރޭނުން ވަނީ ގަތަރާއެކު ޑީލެއް ހަދައި އެއްބަސްވުމެއްގައި ސޮއި ކޮށްފަ އެވެ. އެއީ މި ގައުމުތަކުން ގަތަރާ ދެކޮޅަށް އަޅާފައި އޮތް ދަތި ކުރުން ނައްތާލުމާ ބެހޭ ގޮތުންނެވެ. މި އެއްބަސްވުމުގެ މާއްދާތައް އަދި މުޅިން އާންމެއް ނުވެ އެވެ.\nޖީސީސީ ސަމިޓާ ގުޅިން އިސްމާއިލް ހަނިއްޔާ ވަނީ ސައުދީ ރަސްގެފާނަށް މަރުހަބާ ދަންނަވައި މެސެޖެއް ފޮނުއްވާފަ އެވެ. އަދި ފަލަސްތީނަށް ހެޔޮ ބަދަލެއް އަންނާނެ ކަމަށް އުންމީދު ކުރައްވާ ކަމަށް ވެސް ދަންނަވާފަ އެވެ.\nސައުދީ އަަރަބިއްޔާ ގަތަރު ގަލްފް ސަރަހައްދު + ފަލަސްތީން\nމިސްރުން އަލްޖަޒީރާގެ ރިޕޯޓަރު ދޫކޮށްލައިފި


Dhe Raeesunge Dhemedhu Hallu Nukurevey Varuge Massalaeh Nei: Hassan Latheef ދެ ރައީސުންގެ ދެމެދު ހައްލު ނުކުރެވޭވަރުގެ މައްސަލައެއް ނެތް: ހަސަން ލަތީފު – Huvadhoo News Dhe Raeesunge Dhemedhu Hallu Nukurevey Varuge Massalaeh Nei: Hassan Latheef Huvadhoo News\nދެ ރައީސުންގެ ދެމެދު ހައްލު ނުކުރެވޭވަރުގެ މައްސަލައެއް ނެތް: ހަސަން ލަތީފު\nރައީސް ސޯލިހާއި، އެމްޑީޕީގެ ރައީސް މުހައްމަދު ނަޝީދާ ދެމެދު ހައްލު ނުކުރެވޭ ވަރުގެ ހިޔާލު ތަފާތުވުމެއް ނެތްކަމަށް އެޕާޓީގެ ޗެއާޕާސަން ހަސަން ލަތީފް ވިދާޅުވެއްޖެއެވެ.\nހަސަން ލަތީފް މިހެން ވިދާޅުވީ، އެމްޑީޕީން މިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަ ދައްކަވަމުންނެވެ. އެބައްދަލުވުމުގައި ވާހަކަ ދައްކަވަމުން ހަސަން ލަތީފް ވިދާލުވީ، ރައީސް ސޯލިހުއާއި ރައީސް ނަޝީދާއި ދެމެދުގައި ހުރި ހިޔާލުތަފާތުވުންތައް އެއްގޮތް ކުރުމުގެ މަސައްކަތް ކުރަމުންދާ ކަމަށާއި، އެކަމާއި ބެހޭގޮތުން ދެބޭފުޅުންނާއިވެސް މަޝްވަރާ ކުރައްވާފައިވާ ކަމަށެވެ.\nއެގޮތުން ރައީސް ޞާލިހުއާ ބައްދަލުކޮށް، އެމަނިކުފާނު ވިދާޅުވި ވާހަކަފުޅުތަކުގެ އަލީގައި، ރައީސް ނަޝީދާވެސް ފޯނުން ގުޅުއްވައި މަޝްވަރާ ކުރައްވާފައިވާކަމަށާއި އެކަމުގައި ރައީސް ނަޝީދުގެ ހިޔާލު ހުންނެވިގޮތާ ބެހޭގޮތުންވެސް މަޝްވަރާކޮށްފައިވާކަމަށް އޭނާ ވިދާޅުވިއެވެ.\nހަސަން ލަތީފު އިތުރަށް ވިދާޅުވީ، ރައީސް ސޯލިހުއާއި ރައީސް ނަޝީދާ ދެބޭފުޅުންގެ ދެމެދުގައި ވާހަކަ ދައްކައިގެން ހައްލު ނުޙޯދޭ ވަރުގެ ބޮޑެތި ޙިޔާލު ތަފާފުވުންތަކެއް ހުންނާނެ ކަމަށް ގަބޫލު ނުކުރައްވާ ކަމަށާއި، އެދެބޭފުޅުންގެ ދެމެދުގައި އެވަރުގެ ހިޔާލު ތަފާތުވުންތަކެއް ނުވެސް ހުންނާނެ ކަމަށެވެ.\nހަސަން ލަތީފް މިހެން ވިދާޅުވިއިރު، މީގެ ކުރިން ރައީސް ނަޝީދު ވަނީ، ސިޔާސީގޮތުން އިތުރަށް ރައީސް ސޯލިހާއެކު މަސައްކަތް ކުރެވެން ނެތް ކަމަށާއި، އިދިކޮޅު ލީޑަރު އަބްދުﷲ ޔާމީންގެ އެހީ ހޯއްދަވާނެ ކަމަށް ވިދާޅުވެފައެވެ. މީގެ އިތުރުން ރާއްޖޭގެ ވެރިކަމުގެ ނިޒާމު ބަދަލުކުރުމަށް ރައީސް ނަޝީދު އިސްވެ ހުންނަވައި މިހާރުވަނީ ޕެޓިޝަނެއްގައި ސޮއިކުރުމުގެ މަސައްކަތްވެސް ފަށާފައެވެ.\nހަސަން ލަތީފް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ރައީސް މުހައްމަދު ނަޝީދު އެމްޑީޕީ


Hamalaa Ge Thuhumathu Kureve2Meehun Fas Dhuvas Kurin Launch Ehga Thibbaa Hifehehti! - Vaguthu\nހަމަލާގެ ތުހުމަތު ކުރެވޭ ދެ މީހަކު ފަސް ދުވަސް ކުރިން ލޯންޗެއްގައި ތިއްބާ ހިފެހެއްޓި!\nރައީސް ނަޝީދަށް ދިން ހަމަލާގައި އެންމެ އިސްކޮށް ހުރި އަދުހަމް:-ވަގުތު އިމޭޖަސް- އަހްމަދު ޖައިޝަމް\nކުރީގެ ރައީސް މުހައްމަދު ނަޝީދަށް އަމާޒުކޮށް ދިން ނިރުބަވެރި ހަމަލާގައި ތުހުމަތު ކުރެވޭ ދެ މީހެއް، އެ ހަމަލާ ދިނުމުގެ ފަސް ދުވަސް ކުރިން ފުލުހުން ހިފެހެއްޓި ލޯންޗަކުން ފެނިފައިވާ ކަން ހާމަވެއްޖެއެވެ.\nހުޅުމާލޭ ފަޅުތެރޭން ފުލުހުން ހުއްޓުވި ލޯންޗެއްގައި ތިބި ދެ މީހުން ފެނިފައި ވަނީ މެއި އެއްވަނަ ދުވަހުއެވެ. މާލޭ މަޖީދީމަގާއި ނީލޯފަރު ހިނގުން ގުޅޭ ސަރަހައްދުގައި ދިން ބޮމުގެ ހަމަލާ ރައީސް ނަޝީދަށް އަމާޒުވީ އޭގެ ފަސް ދުވަސް ފަހުންނެވެ. އެއީ މެއި ހަވަނަ ދުވަހުއެވެ.\nމެރިން ޕޮލިސްގެ އާންމު ޕެޓްރޯލްގެ ތެރެއިން ނެވިގޭޝަން ލައިޓްގައި މައްސަލައެއް ހުރިކަމަށް ފާހަގަ ކުރެވިގެން ހުއްޓުވި މި ތަހުމީން އަހުމަދު ހުރި ކަމަށް ފުލުހުން ވިދާޅުވިއެވެ. އަދި އެ މައުލޫމާތު ލިބިގެން އިތުރަށް ބެލި ބެލުމުން ހާމަވެގެން ދިޔައީ އެ ލޯންޗްގައި ތަހްމީންގެ އިތުރުން ނަޝީދަށް ދިން ހަމާލާގެ މޭސްތިރިޔާ ކަމަށް ބެލެވޭ އަދުހަމް އަހްމަދު އަދުހަމް ވެސް ހުރިކަން ކަމަށް ފުލުހުން ވިދާޅުވިއެވެ.\nލޯންޗްގައި ހުރި މައްސަލަތައް ހައްލުކުރުމަށް ނަސޭހަތްތެރި ވުމަށްފަހު އެ ދެމީހުންވެސް ދޫކޮށްލި ކަމަށްވެއެވެ.\nއަތަމާ ޕެލެސް ކައިރީގައި ހުރެ ރިމޯޓެއް ޒާތެއްގެ އެއްޗަކުން އަދުހަމް ބޮން ގޮއްވާލުމަށް ފަހު ފިލާ މަންޒަރު އެ ސަރަހައްދުގައި ހުރި ސީސީޓީވީ ކެމެރާތަކަށް ވަނީ އަރައިފައެވެ. އަދުހަމް ގެއަށް ގޮސްފައި ވަނީ ނަޝީދަށް ހަމަލާދިން ދުވަސް ނޫން އޭގެ އަނެއް ދުވަހުއެވެ. މި ހަމަލާ ދިން ފަހުން، އަދުހަމްގެ ސިފައަށް ބަދަލު ގެންނަން މަސައްކަތްކޮށްފައި ހުރި ކަން ފުލުހުން ފާހަގަކުރިއެވެ.\nރައީސް ނަޝީދަށް ހަމަލާދިން ކަމުގެ ތުހުމަތުގައި އަދުހަމް ހައްޔަރު ކޮށްފައިވަނީ އާންމު ރައްޔިތުން ދީފައިވާ މައުލޫމާތާ އެކީ އޭނާ ދިރިއުޅެމުން އަންނަ ހުޅުމާލޭ ފްލެޓުން މެއި މަހުގެ ނުވަ ވަނަ ދުވަހުގެ ފަތިހުގެ ވަގުތުގައެވެ.\nނަޝީދު އަވަހާރަ ކޮށްލުމަށް މި ދެވުން ވަރުގަދަ ޓެރެރިސްޓް ހަމަލާއާއި ގުޅިގެން ފަސް މީހަކު ފާހަގަ ކުރެވިފައިވާ ކަމަށް ފުލުހުން ވަނީ ހާމަކުރައްވާފައެވެ. އަދި ނިރުބަވެރި ހަރުކަށި ފިކުރާ ދެކޮޅަށް ހިންގި އޮޕަރޭޝަނުގައި އިސްލާމިކް ސްޓޭޓް (އައިއެސް) އަށް ނިސްބަތްވާ ގިނަ ބަޔަކު ވަނީ ފުލުހުންގެ ބެލުމުގެ ދަށަށް ގެންގޮސްފައެވެ.\nރައީސް ނަޝީދަށް ލިބިވަޑައިގެންނެވި ސީރިއަސް އަނިޔާތަކަށް، ފަރުވާ ހޯއްދެވުމަށް ޖަރުމަނަށް ވަޑައިގެންނެވީ މެއި 13 ވަނަ ދުވަހުއެވެ.\nމައްސަލަ ކޮޅެއްގައި ނުޖެހެނީސް ރާއްޖެ އައުމުގެ ވިސްނުން ނަޝީދުގެ ނެތް\nމަޖިލީހުގެ ލަފާ ތަންފީޒު ނުވަނީސް ނަޝީދު ވަޑައިގަންނަވަން ގަބޫލެއް ނޫން: ހަސަން\nޖޫން 16, 2021 13:32\nބަޔަކުފޮޓޯދައްކާ ހޯބޯލަވައިގަތީމަ ކަމުންރެކެންއުޅޭވައްތަރު ހުންނަނީދޯ؟ މީކޮންވައްތަރުހުންނަނީ؟ ޤައުމުއޮޔާދާއިރުވެސް އަމިއްލައިސްނެގުމެއްނެތީކީއްވެތޯ؟ ﷲ ގަންދީހުވާކުރުމަށްފަހު އެހުވާބޮލާލާނުޖެހޭނެ! ޔަޤީނުންވެސްމާދަމާޖަވާބުދާރީވާންޖެހޭނެ މީހެއްބޮލަށްކަނޑާލާފަސަލާމަތްވެވޭނެތޯ؟ ނޫނީ އަޑުބަރޭހަވާލުވިގޮތަށް މީހަކާއެކަންވެސްހަވާލުކުރެވޭނެތޯ؟


މާލޭގެ ސްކޫލެއްގެ ޓީޗަރަކު ދަރިވަރަކުންތަކަކަށް ޖިންސީ ގޯނާކުރި މައްސަލައެއް ފެންމަތިވެއްޖެ | Voice.mv\nމިކަން ފުލުހުންވަނީ ކަށަވަރު ކޮށްދެއްވާފައި\nމާލޭގެ ސްކޫލެއްގެ ޓީޗަރަކު އޭނާ ކިޔަވައިދޭ ދަރިވަރުންތަކަކަށް ޖިންސީ ގޯނާކުރި މައްސަލައެއް ފެންމަތިވެއްޖެއެވެ.\nއެ މައްސަލައިގެ ވާހަކަތައް މީސްމީޑިއާގައި ދައުރުވަމުންދަނިކޮށް، ފުލުހުން މިއަދު ބުނީ، މާލޭގެ ސްކޫލެއްގެ ޓީޗަރަކު އެ ސްކޫލުގެ ދަރިވަރުންތަކަކަށް ޖިންސީ ގޯނާކުރި މައްސަލައެއް މިމަހުގެ 19 ވަނަ ދުވަހު ފުލުހުންނަށް ހުށަހަޅާފައިވާ ކަމަށެވެ. އަދި އެ މައްސަލަ ފުލުހުން ތަޙުޤީޤު ކުރަމުންދާ ކަމަށްވެސް ވަނީ ބުނެފައެވެ.\n"ވޮއިސް"އަށް އެނގިފައިވާ ގޮތުގައި މި ހާދިސާ ހިނގާފައިވަނީ، މާލޭގެ މަޝްހޫރު ސްކޫލެއްގައެވެ. މީސް މީޑިއާގައި ތުހުމަތުކުރެވިފައިވާ ގޮތުގައި އެ މުދައްރިސް ވަނީ އޭނާގެ ދަރިވަރުންތަކެއްގެ އިތުރުން، އެ ސްކޫލުގައި އެކުގައި މަސައްކަތްކުރާ އެހެނިހެން ބައެއް ޓީޗަރުންވެސް ޖިންސީ ފުރައްސާރަކޮށްފައެވެ. މިކަމާއި ގުޅިގެން އިދާރީ ތަޙުޤީޤެއް ކުރިއަށްދާ ކަމަށާއި، މައްސަލަ ބަލާ ނިމެންދެން އެ މުވައްޒަފު ސަސްޕެންޑްކުރެވިފައިވާ ކަމަށް އެޑިއުކޭޝަން މިނިސްޓްރީން މަޢުލޫމާތު ދެއެވެ.\nޓީޗަރުންގެ ފަރާތުން އެމީހުން ކިޔަވައިދޭ ދަރިވަރުންނަށް ޖިންސީ ފުރައްސާރައާއި ޖިންސީ ގޯނާކުރުމުގެ މައްސަލަތައް ފެންމަތިވަމުންދާއިރު، އެފަދަ މައްސަލަތަކުގައި އަވަސް މިނެއްގައި އެކަށީގެންވާ ފިޔަވަޅު ނޭޅިފައިވުމަކީ ގިނަބަޔަކު ކަންބޮޑުވާ ކަމެކެވެ. އަދި މިކަމުގެ ސަބަބުން ސްކޫލުތަކަކީ ކިހާ ރައްކާތެރި ތަނެއްތޯވެސް އާންމުންގެ ތެރެއިން ގިނަބަޔަކު ސުވާލު އުފައްދައެވެ.\nޑިސެމްބަރު މަހުގެ4އިން ފެށިގެން "އަންވެއިލިން ވިޝަން" ބާއްވަނީ


Mane gulheynee RealMadrid aai kamah belevey: Sissoko - AO News Mane gulheynee RealMadrid aai kamah belevey: Sissoko\nމާނޭ ގުޅޭނީ ރެއާލް އާއި ކަމަށް ބެލެވޭ: ސިސޯކޯ\nލިވަޕޫލަށް ކުޅެމުން އަންނަ ސެނެގާލްގެ ހުނަރުވެރި ކުޅުންތެރިޔާ ސަޑިއޯ މާނޭ ސްޕެއިންގެ ރެއާލް މެޑްރިޑަށް ބަދަލުވާނެ ކަމަށް ބެލެވޭ ކަމަށް މޫސާ ސިސޯކޯ ބުނެފި އެވެ.\nފްރާންސްގެ ގައުމީ ޓީމާއި އެކު 2018 ވަނަ އަހަރުގެ ވޯލްޑްކަޕް ކާމިޔާބުކުރި ސިސޯކޯ ބުނެފައިވާ ގޮތުގައި މާނޭގެ ކުޅުމުގެ ސްޓައިލް އަކީ ޒިދާން އަށް ކަމުދާ ސްޓައިލެކެވެ.. އެހެންވެ ލިވަޕޫލްގެ ސަލާހަށް ވުރެ މާނޭ ރެއާލް އާއި ގުޅުމުގެ ފުރުސަތު ބޮޑުކަމަށް ސިސޯކޯ ވަނީ ބުނެފައެވެ.\nލިވަޕޫލުން މާނޭ އާއި އެކު ހަދާފައިވާ ކޮންޓްރެކްޓްގެ މުއްދަތު ހަމަވާނީ 2023 ވަނަ އަހަރުއެވެ. އަދި ލިވަޕޫލްގެ ކާމިޔާބީތަކުގައި މާނޭގެ ހިއްސާބޮޑު ކަމުން އެ ކްލަބުން އޭނާ ދޫކޮށްލަން އެއްބަސްވާނެ ކަމަށް ނުބެލެވެއެވެ.\nރެއާލް މެޑްރިޑުން މާނޭ ގެންދަން މަސައްކަތް ކުރާކަމުގެ އަޑުގަދަވެފައި ވާއިރު އެޓީމަށް މި ފަހަރުގެ ޓްރާންސްފަރ ވިންޑޯގައި އެޓޭކަރެއް ހޯދާނެ ކަމަށް ވަރަށް ބޮޑަށް ބެލެވެއެވެ.\nމިދިޔަ އަހަރުގެ އެފްރިކާގެ އެންމެ މޮޅު ކުޅުންތެރިޔާގެ މަގާމް ހޯދި މާނޭ އާއި ބެހޭގޮތުން ލިވަޕޫލާއި ރެއާލް މެޑްރިޑުން ވަކި އެއްޗެއް ރަސްމީކޮށް ބުނެފައި ނުވެއެވެ.\nލިވަޕޫލާ އެކު މާނޭ މިދިޔަ ސީޒަނުގައި ވަނީ ޔޫއެފާ ޗެމްޕިއަންސް ލީގުގެ ޗެމްޕިއަންކަމާއި މި ސީޒަނުގެ ޔޫއެފާ ސުޕަރ ކަޕް އަދި ފީފާ ކްލަބް ވޯލްޑް ކަޕް ކާމިޔާބުކޮށްފަ އެވެ. އުމުރުން 27 އަހަރުގެ މާނޭ މިދިޔަ ސީޒަނުގައި ލިވަޕޫލަށް 30 ގޯލު ކާމިޔާބުކޮށްދިން އިރު މި ސީޒަނުގެ މިހާތަނަށް ވަނީ 18 ގޯލު ޖަހައިފަ އެވެ.\nރެއާލް މެޑްރިޑުގެ ކޯޗަކަށް ސޮލާރީ


ކާޝް މަތިން ތިރިވި މަންޒަރު، ޒޫނާ ހިފަހެއްޓި ގުރޫޕަށް ވެސް ފެނުނެވެ. އެހެންވެ ކާރު ދުއްވާލިއެވެ. ކާރެއް ނޭރި ތިބީ ފަސް ވަރަކަށް މީހުންނެވެ. އެމީހުން ކާޝްއާ ކުރިމަތިލިއެވެ. ވަޅި ދިއްކުރަމުން ކާޝްއާ ދިމާއަށް ފުންމައިގަތެވެ. ފަސް މީހުން ކާޝް ވަށައިލިއެވެ. ކާޝް ވެސް ފަހަރަކު ފަރާތަކަށް އެނބުރެމުން އެމީހުންނާ ދިމާއަށް ބަލަމުން ދިޔައެވެ. ކުޑަކޮށް ގުދުވެލައިގެން އޮވެގެންނެވެ.\nއެމީހުންގެ ތެރެއިން ފަހަތުގައި ހުރި މީހާ ފުންމައިގެން އަރަމުން ވަޅި މަޅައިލީ ކާޝްގެ ބުރަކަށްޓާ ދިމާއަށެވެ. ކާޝް ހުޝިޔާރުކަމާއެކު އެ ހަމަލާއިން ރެކުނެވެ. އެ މީހާ ގޮސް ގާތަކު މައްޗަށް ޖެހުނެވެ. ޖެހުނު ގޮތުން އޭނާގެ ވައަތުގެ މުލައްދަނޑިއާ ދިމާއަށް ވަޅި ހެރުނެވެ.\nކުރިމަތިންނާއި ފަހަތުން އެއްފަހަރާ ކާޝްއާ ދިމާއަށް ފުންމައިގަތެވެ. ކާޝް އެކަމަށް ހުޝިޔާރުވެ ހުރެ މައްޗަށް އެރިއެވެ. އެއާކު ހަތަރު މީހުން އެކަކު އަނެއްކަކު ގަޔަށް މެހުނެވެ. ދެ މީހަކު ގަހަށް ވަޅި ވެސް ހެރުނެވެ. އޭރު ކާޝް އޮތީ އެމީހުންނަށް ވުރެ ދެތިން ފޫޓު މަތީގައެވެ. ކުޑަކޮށް ގުދުވެލައިގެންފައި ކުރުކޮށްލައިގެންނެވެ. އެމީހުން މުޑި އެރިވަގުތު ބަލައި ހަތަރު މީހުންނަށް ހަމަލާދިނެވެ.\nއޭރު ފުލުހުން އުޅަނދުގެ އަޑު ދުރުން ކައިރިވަމުން ދިޔަ އަޑު ވެސް އިވެމުން ދިޔައެވެ. ފަސް މީހުންނަށް ވެސް އެ އަޑު އިވުނެވެ. އެމީހުން ތެޅިގަތެވެ. ހަރަކާތްތައް އަވަސްވިއެވެ. އެމީހުން އުޅުނީ ފިލާށެވެ. ފުލުހުން އައުމުގެ ކުރީން ތަން ދޫކޮށް ދާށެވެ. އެމީހުން ތެދުވިއެވެ. ކާޝްއަށް އެ މަންޒަރު ފެނުނެވެ. ކާޝް އެމީހުންނާ ކުރިމަތިލިއެވެ. އެމީހުންގެ ވަށައިގެން ކާޝް އެނބުރެން ފެށިއެވެ. ވައިރޯޅިއެއްހާ ބާރު މިނުގައެވެ. މަންޒަރު ސިފަނުވާހާ ހަލިކަމާ އެކުގައެވެ. ހަލިކަމުން މީހާ ވަކިވާވަރު ނުވެއެވެ. އެހައި ވެސް ބާރަށް، އަވަހަށް އޭނާ ހަރަކާތްކުރަމުން ދިޔައެވެ. ފަސް މީހުންނަށް އެއްފަހަރާ އޭނާ ހަމަލާ ދެމުން ދިޔައެވެ. ކާޝްގެ އަވަސް ހަރަކާތްތަކާއެކު ފަސް މީހުން ބިމަށް ތިރިވަން ނެގީ މަދު ސިކުންތުކޮޅެކެވެ. އެމީހުންގެ އަތުގައި ހުރި ވަޅިތައް ހުރީ ފަސްވަރަކަށް ފޫޓު ދުރުގައި ބިންމަތީގައެވެ.\nފަސް މީހުން ވެސް ހިރި ނުލެވިގެން ބިމަށް ގުޅަވިއެވެ. އެކި މީހުން އެކި ތަނުގައި އަތް އަޅަމުން ވޭންތަކަށް ކެތް ނުކުރެވިގެން އުޅޭ މަންޒަރު ފެންނަމުން ދިޔައެވެ. އޭރު ފުލުހުން އެތަނަށް ވަންނަނީއެވެ. ފުލުހުން ވަދެ ވަށައިގެންވާ މާހައުލަށް ބަލައިލިއެވެ. އޭރު ކާޝް އޮތީ ހައެއްކަ ފޫޓު މަތީގައެވެ. ތިރި ބަލައިގެންނެވެ. ކާޝް ހަރަކާތްކޮށްލިއެވެ. އެމީހުން ފުލުހުންގެ ބެލުމުގެ ދަށަށް ގެންދާށޭ ބުނާފަދަ ގޮތަކަށެވެ. އެއަށްފަހު އޭނާ މިސްރާބު ޖެހީ ޒޫނާ އަރުވައިގެން ދިޔަ ކާރުގެ މިސްރާބު ހުރި ދިމާއަށެވެ. ފުލުހުންގެ އިސް އޮފިސަލްގެ އިރުޝާދުގެ ދަށުން އެމީހުން ހައްޔަރު ކުރިއެވެ. އައިރީންއާއި މިކާޝް ފުލުހުންގެ އޮފިސަރާ ދިމާއަށް ހިނގައިގަތެވެ. ހަނީފު ވެސް އެ ދިމާއަށް މިސްރާބު ޖެހިއެވެ. ކަންވީގޮތާއި ޒޫނާއަށް ވީގޮތުގެ މައުލޫމާތު ފުލުހުންނަށް ހިއްސާކުރުމަށެވެ.\nކާޝްގެ މިސްރާބު ހުރީ ބުރިޖާ ދިމާއަށެވެ. ތަންކޮޅެއް މައްޗަށް ކާޝް އެރިއެވެ. ބުރިޖު މަތީގައި ދުއްވަމުން ދިޔަ އުޅަނދުތައް ވަކިވާ ވަރަށެވެ. އޭނާގެ ލޮލުގައި އަޅައިގަތީ ޒޫނާ އެރުވި، ކަޅުކުލައިގެ ކާރެވެ. ކާރުގެ ނަންބަރު ބޯޑަށް ބަލައިލަމުން ޔަގީންކޮށްލިއެވެ. އޭރު ކާރު އޮތީ ބުރިޖުގެ މެދެއްހާ ހިސާބުގައެވެ. ކާޝް މިސްރާބު ޖެހީ ސީދާ އެ ދިމާއަށެވެ. ސިކުންތުކޮޅެއްގެ ތެރޭގައި ކާރާ އެއްހަމައަކަށް ކާޝްއަށް ދެވުނެވެ. ކާރު ދަތުރުކުރަމުން ދިޔައީ މާލެއާ ވީފަޅިންނެވެ. އެހެންވެ ކާޝްއަށް ވެސް ކާރުގެ ހަރަކާތައް ފަސޭހަކަމާއެކު ބަލައިލެވެއެވެ. ކާޝް ވެސް ކާރާ އެއްވަރަށް ދަތުރުކުރަމުން ދިޔައެވެ. އޭނާ ދަތުރުކުރަމުން ދިޔައީ ބުރިޖުގެ ބޭރު ކައިރިންނެވެ. ކާރު ދުއްވަން އިން މީހާއަށް ކާޝްގެ ހަރަކާތްތައް ފެނުނެވެ. އޭނާ ކޮންމެވެސް ވަރަކަށް ޖެހިލުންވިއެވެ. ހާސްވެ ކަންބޮޑުވާ ގޮތްވިއެވެ. އެހެންވެ ކުއްލިއަކަށް ކާރު ބުރެކި ޖެއްސުނެވެ. އެއާއެކު ކާރުގެ ފަހަތުން ބާރު ދުވެލީގައި އާ ކާރު އެ ކާރާ މުޑިއެރިއެވެ. އޭގެ ފަހަތުން އައި ކާރު ވެސް މުޑިއެރިއެވެ. އެއާއެކު މެދުތެރޭ ލޭނުގައި ދުއްވަމުން ދިޔަ ސައިކަލުގައި ވިއްސައިގެން ދިޔަކާރު ޖެހި ސައިކަލުތައް ކަހައިލިއެވެ. ސައިކަލު ތަކުގައި ޖެހި ފަހަތުން އައި ހުރިހާ ސައިކަލެއް ކޮންޓްރޯލް ނުކުރެވި އެގޮތް މިގޮތްވިއެވެ. ބުރިޖުގެ މެދެއްހާ ހިސާބުގައި މާލެއިން ހުޅުލެއަށް ދުއްވަން އޮތް ފަޅީގައި ބޮޑު އެކުސިޑެންޓެއް ހިނގައި އެކި ވަރުގެ އަނިޔާ އެކި މީހުންނަށް ލިބިގެން ދިޔައެވެ. ސައިކަލުތަކުގައި ތިބި މީހުން ކަހައިލައިގެން ދިޔަ ގޮތުން އަތްފައި މެށި، އެކި ތަންތަން ބިންދައިގެން ދިޔައެވެ. އުޅަނދުތަކަށް އެކިވަރުގެ ގެއްލުން ލިބުނެވެ.\nޒޫނާ އަރުވައިގެން ދުއްވަމުން ދިޔަ ކާރު ދުއްވަން އިން މީހާއަށް އެ ހުރިހާ މަންޒަރެއް ސާފުކޮށް ފެނުނެވެ. އޭނާގެ ސަބަބުން އެތައް ބަޔަކަށް ގެއްލުން ލިބިގެން ދިޔަކަން އެނގުމުން އޭނާ އުޅުނީ އަވަހަށް ފިލޭތޯއެވެ. މަންޒަރުގެ ތެރެއިން ފިލާށެވެ. އެހެންވެ މަޑުމަޑުން ކާރު ދުއްވާލެވޭތޯ ބެލިއެވެ. ކާރުގެ ކުރީބައި ބުރިޖުގެ ދަގަނޑު ތަކު ތެރެއަށް މެހިފައި ހުރިކަން އެނގުނީ ވެސް އެވަގުތުއެވެ. ކޮންމެ ގޮތަކުން ވެސް އޭނާ ބޭނުންވީ ފިލާށެވެ. ފުލުހުން އައުމުގެ ކުރީން އެތަނުން ދާށެވެ. އެހެންވެ ކާރު އިސްޓާޓުކޮށްލެވޭތޯ އުޅުނެވެ. ދެތިން ފަހަރަކު މަސައްކަތްކޮށްލިއެވެ. ކާރުން އިވެން ފެށީ ފާޑެއްގެ އަޑެކެވެ. އެގޮތް މިގޮތަށް ތަޅައިގަތުމުން ކާރު އިސްޓާޓުވިއެވެ. އޭރު އޭނާގެ ހިތްވަނީ އަވަސްވެފައެވެ.\nކާޝްއަށް އެ މަންޒަރު ފެނުނެވެ. އޭނާ ގޮސް ތިރިކޮށްލީ ޒޫނާއިން ކާރުގެ މައްޗަށެވެ. ކާރު ދުއްވަން އުޅުނު މީހާއަށް އެކަން އިހުސާސްކުރެވުނެވެ. އޭނާއަށް ސިހުން ލިބުނެވެ. ކާޝް މަޑުމަޑުން ކާރުން ފައިބައި ކާރުގެ ކުރިމަތީގައި ހުއްޓިލިއެވެ. އެ މަންޒަރު ޒޫނާއަށް ވެސް ފެނުނެވެ. އޭނާއަށް ލުއި ގޮތަކަށް ހިނިތުން ވެވުނެވެ. ކުރިން ކާޝްގެ ވާހަކަ އަޑު އިވިފައި އޮތުމުންނެވެ. އޭނާއަށް ޔަގީންކުރީ ކާޝް އޭނާ ސަލާމަތް ކުރާނެކަމެވެ.\nކާޝް މަޑުމަޑުން ކާރާ ދިމާއަށް ހިނގައިގަތެވެ. ލަސް ފިޔަވަޅުތަކެއް އަޅަމުން އޭނާ ކުރިއަށް ޖެހިލިއެވެ. ކާރުގައި ދުއްވަން އިން މީހާ މޭތެޅިގަތެވެ. އޭނާ ހިތް އަވަސްވިއެވެ. އަތްފައި ތުރުތުރު އަޅައިގަތެވެ. ކުރިމަތިން ފެންނަން ހުރި ގޮތް ނޭނގޭ މީހާގެ ހަރަކާތްތަކުންނެވެ. އޭނާއަށް ވެސް ކިޔައިލެވުނީ މޭމަތީގައި ލިޔެފައިވާ އަކުރުތަކެވެ. ލަސްލަހުން އޭނާ އެ ނަން ކިޔައިލިއެވެ. އޭނާއަށް ސިހުން ލިބުނެވެ. ބިރުގަނެ ހާސްވާ ގޮތްވިއެވެ. އެހެންވެ އޭނާ ބޭނުންވީ ކާރުން ފައިބައިގެން ދުވެ ފިލާށެވެ.\nކާރުގެ ދޮރު ހުޅުވާލުމަށްފަހު އޭނާ ބޭރަށް ނުކުތެވެ. ކާޝްއާ ދިމާއަށް ބަލަމުންބަލަމުން އޭނާ ފަހަތަށް ދުއްވާގަތެވެ. ކާޝްއަށް އެ މަންޒަރު ފެނުނެނެވެ. އޭނާގެ ފަހަތުން ކާޝް ވެސް ހަރަކާތްކޮށްލިއެވެ. އޭނާ ފަހަތަށް ބަލައިލިއެވެ.\nކާޝްގެ ޚަބަރެއް ނުވުމުން އޭނާ ހުއްޓުނެވެ. އޭނާ ބަލައިލީ މައްޗަށެވެ. ވައިރޯޅިއެއް އޭނާގެ މޫނަށް އެޅުމުންނެވެ. އޭރު ކާޝް އޭނާގެ ބޯމަތިން ކުރިމައްޗަށް ތިރިވެލިއެވެ. އަނެއްކާ ވެސް އޭނާ ފަހަތަށް އެނބުރިލަމުން ދުއްވާގަތެވެ. ވެއްޓިފައިވާ ސައިކަލުތަކުގެ މަތިން އޭނާ ކުރިއަށް ދިޔައެވެ. ބުރިޖުގައި ދުވާމީހުންނަށް ހާއްސަކޮށްފައި އޮތް ލޭނަށް ފުންމާލުމަށް ޓަކައި ރޭލިން މައްޗަށް އޭނާ އެރިއެވެ. ކާޝްގެ ހަބަރެއް ވޭތޯ ބަލައިލިއެވެ. ކާޝްގެ ލިސާނެއް ނެތުމުން އޭނާ ލޭނު މައްޗަށް ފުންމާލިއެވެ. އޭނާ ދުއްވާގަތީ މާލެއާވީ ކޮޅަށެވެ.\nއޭނާ ފަހަތަށް ބަލައިލިއެވެ. ކާޝް ފެނޭތޯއެވެ. ނަމަވެސް ކާޝްއެއް ނުފެނުނެވެ. ފުންނޭވާއެއް ދޫކޮށްލިއެވެ. ދުވުން މަޑުކޮށްލުމަށްފަހު އަވަސް ހިނގުމެއްގައި ހިނގައިގަތެވެ. ކޮންމެވެސް ވަރަކަށް ގުދުވެލަމުން، ދަގަނޑުތަކާ ނިވާވަމުން އޭނާ ކުރިއަށް ދިޔައެވެ. ބޮލާއި މޫނާއެކު ނިވާކޮށްލައިފައިވާ ކޯރިއެއް ފަދަ އެ މާސްކު ނަގައި އަތަށް ހެޔޮކޮށްލަމުން މޫނުމަތީގައި ހުރި ދާތަށް ފޮހެލިއެވެ. މަޑުމަޑުން ދެ އަތް މޫނުމަތިން ނެގިއެވެ. ސިއްސައިގެން ގޮސް ފަހަތަށް އެއްލޭ ގޮތްވިއެވެ. ކުރިމަތީގައި ހުރި މީހާ ފެނުމުންނެވެ. އެއީ ކާޝްއެވެ. ހަށިގަނޑުގެ ވަނާއާ އެއްގޮތަށް ގަޔަށް ފިޓުވެފައިވާ ހެދުމުގައި ކާޝް ފެންނަނީ ވަރަށް ތަފާތުކޮށްނެވެ. ދެއަތް ފުޅައިކޮށްލައިގެން ކާޝް ހުރީ އެ މަގުގެ މެދުގައެވެ.\nއޭނާއަށް ގޮތް ހުސްވިއެވެ. ހާސްވާ ގޮތްވިއެވެ. ހަދާނެ ނަހަދާނެ ގޮތެއް ނޭނގި ތެޅިގަތެވެ. ކާޝް ކުރިއަށް ހިނގައިގަތެވެ. އެންމެފަހުން އޭނާގެ ބޮލަށް މޮޅު ހިޔާލެއް ވެރިވިއެވެ. އޭނާ އަވަސް އަވަހަށް ހަރަކާތްކޮށްލިއެވެ. ބުރިޖުގެ ބޭރު ފަރާތުގެ ދަގަނޑުތަކުގެ މައްޗަށް އަރައި މޫދަށް ފުންމާލިއެވެ. އެއީ ބުރިޖުގެ ސީދާ މެދެވެ. އެންމެ އުސް ހިސާބެވެ. އޭނާ މޫދުގައި ޖެހުނީ ސިކުންތު ކޮޅެއް ފަހުންނެވެ. ކާޝް އެ މަންޒަރަށް ބަލަން ހުރީ ބުރިޖުގެ ބޭރުގައި ވައިގެ ތެރޭގައެވެ.\nކާޝްއަށް ސިހުން ލިބުނީ ޒޫނާގެ ހަޅޭއްކުގެ އަޑު ކަންފަތުގައި ޖެހުމުންނެވެ. ކާޝް ބަލައިލީ ފަހަތަށެވެ. އޭރު ޒޫނާއިން ކާރު ދުއްވާލަނީއެވެ. ކާރުގެ ބިއްލޫރިގަނޑު ހުރީ ތަޅައިގެން ގޮހެވެ. ޒޫނާ ހަޅޭއްލަވަމުން ކާޝްއަށް ގޮވަމުން ދިޔައެވެ. ސަލާމަތަށް އެދިއެވެ.\nއޭރު ކާރުގެ ދުވެލި ބާރުކޮށްލިއެވެ. ކާޝް ވެސް ގެނައި ކުއްލި ހަރަކާތްތަކަކާއެކު ވައިގެ ތެރޭގައި އުދުހިގަތެވެ. އޭނާ މިސްރާބު ހުރީ ކާރާދިމާއަށެވެ. އަވަސް ހަރަކާތްތަކަކާއެކު ކާރާ އެއްވަރުކޮށްލިއެވެ. އޭނާ ގޮސް މަޑުކޮށްލީ ކާރުގެ ކުރިމައްޗަށެވެ. ވިއްސަކަށް ފޫޓު ދުރުގައެވެ. ކާރު ދުއްވަމުން ދިޔަ ލޭންގެ މެދުގައެވެ. ކާރު އެ ދިޔަ ބާރުމިނުގައި ގޮސް ކާޝްއާ ހަމަވަނީއެވެ. ކާރުގެ ދުވެލި މަޑުކުރުމުގެ ވިސްނުމެއް ދުއްވަން އިން މީހާ ނެތެވެ. އޭނާ ބޭނުންވީ ކާޝް ވިއްސާލުމަށްފަހު ކުރިއަށްދާށެވެ.\nކާޝް ދެއަތް ދިމާކޮށްލީ ކާރާ ދިމާއަށެވެ. އެއާއެކު ކާޝްގެ ދެ އަތުން ނޭނގޭ އަލިކަމެއް ބޭރަށް ނުކުންނަމުން ދިޔައެވެ. އޭނާގެ ދެ އަތުން ނުކުންނަމުން ދިޔަ ފާހަގަ ނުކުރެވޭ ރާޅުބާނި ބޯޅައެއްފަދަ އެ ހަރަކާތްތައް ގޮސް ކާރާހަމައަށް ހުއްޓުނެވެ. އެހެންވެ ކާރުގެ ދުވެލި މައިތިރިވިއެވެ. ކުރިއަށް ގުޑައިނުލައި ހުއްޓިގެން ދިޔައެވެ.\nކާރު ދުއްވަން އިން މީހާއަށް މަންޒަރު ފެނިގެންދަނީ މުޅިން ތަފާތުކޮށްނެވެ. އޭނާއަށް ފެންނަމުން ދިޔައީ ކުރިމަތީން ދިއްލިފައިވާ ހުދު އަލިކަމެވެ. ބުރިޖުގެ މުޅި ސަރަހައްދުން ވަށައިގެން ދިއްލިފައިވަނީ ހުދު އަލިކަމުންނެވެ. ކާރު ހިފަހައްޓައިލައިފައިވަނީ ކުރިމަތީގައިވާ އެތެރެވަކި ނުވާ ބޮޑު ބޮތްކެއް ފަދަ ހުދު ބޯޅައިންނެވެ. ކާރުގެ ތެރެއިން ހަތަރު މީހުން ބޭރަށް ނުކުތެވެ. ގަދަކަމުން ޒޫނާ ވެސް ކާރުގެ ތެރެއިން ބޭރަށް ނެރުނެވެ.\nކާޝް ކުރިއަށް ޖެހިލިއެވެ. އޭނާގެ ދެ އަތުން ނުކުމެފައިވާ ފާހަގަ ނުވާ އެ ބޮކި ރާޅު ބާނިތަކާއެކު އޭނާގެ އަތުގެ ތެރެއަށް ފޭދިގެން ދިޔައެވެ. ކާރުން ނުކުތް ހަތަރު މީހުން ޒޫނާ ގޮވައިގެން މާލެއާ ވީކޮޅަށް ދުއްވާގަތެވެ. ކާޝް ދެ އަތް މުއްކަވާލިއެވެ. ކުއްލިއަކަށް ގެނައި ހަރަކާތްތަކަކާއެކު އޭނާ ދުއްވާގަތެވެ. ޒޫނާގެ ވަށައިގެން ތިބި ހަތަރު މީހުންނަށް ސިހުން ލިބުނެވެ.\nކާޝް އަވަސް ހަރަކާތްތަކަކާއެކު ލިބުނު ކުއްލި ސިހުމުގެ ސަބަބުން އެމީހުން ހުއްޓިގެން ދިޔައެވެ. ބުރު ނޭނގޭ ހަރަކާތްތަކާއެކު އެމީހުންނަށް ވާންފެށި ގޮތްތަކާއި ކުރިމަތިވަމުން ދިޔަ ހަމަލާތަކުން އެކި ދިމަދިމާއަށް ވިއްސައިގެން ދިޔައެވެ. އޭރު ޒޫނާ ހުރީ ވާނުވާ ނޭނގިއެވެ. ހަތަރު މީހުން ވިއްސައިގެން ގޮސް ބުރިޖު މައްޗަށް ތިރިވެގެން ދިޔައެވެ. ޒޫނާއަށް ހިތްހަމަ ޖެހުމުގެ ނޭވާއެއް ދޫކޮށްލިއެވެ. އޭނާގެ ކުރިމަތީގައި ކާޝް ހުއްޓިލިއެވެ.\n"ތޭންކްސް ކާޝް،" ޒޫނާ ލަސްލަހުން ބުނެލިއެވެ. "ތޭންކްސް، ތޭންކްސް އަ ލޮޓް."\nޒޫނާ ދުއްވާ ގަތީ ކާޝްއާ ދިމާއަށެވެ. ކާޝް ދެ އަތް ހުޅުވާލައިގެން ހުރީއެވެ. ޒޫނާ ގޮސް ކާޝްގެ މޭތެރެއަށް ބޮނޑިވެލިއެވެ. ކާޝްގެ ގައިގައި ބާރުބާރަށް ބައްދައިލިއެވެ.\n"ކާންޓް ބިލީވް ދިސް. ހޫ އާ ޔޫ؟" ޒޫނާ ހައިރާން ކަމާއެކު ބުނެލިއެވެ.\nކާޝް ކަނާއަތުން ޒޫނާ ވަށައިލިއެވެ. ޒޫނާ ކާޝްގެ ގައިގައި ބައްދާލިއެވެ. އެއާއެކު މައްޗަށް އެރިއެވެ. އޭރު ފުލުހުން ބުރިޖުގެ މެދާހަމާގައި ހަރަކާތްތެރިވާ މަންޒަރު ފެންނަމުން ދިޔައެވެ. ޒޫނާ ގޮވައިގެން ކާޝް ތިރިވެލީ ފުލުހުން ހަރަކާތްތެރިވަމުންދާ ހިސާބާ ވިއްސަކަށް ފޫޓު ދުރަށެވެ.\n"ބަލައިގެން އުޅޭތި! ފުލުހުންނަށް ކަންވީ ގޮތް ކިޔައިދީ، އަމިއްލަ ސަލާމަތާއި ރައްކާތެރިކަމަށް އިސްކަންދީގެ އުޅޭތި." ކާޝް ބުނެލިއެވެ.\n"އޯހް، ދިވެއްސެއްތަ؟ ދިވެހިން ވެސް ވާހަކަދައްކަންތަ؟" ޒޫނާ ދެ ލޯ ބޮޑުވިއެވެ. "ކާކު؟ ކޮން ނަމެއްތަ ކިޔަނީ؟ ޕްލީޒް."\n"ކާޝް." ލުއި ގޮތަކަށް ޖަވާބު ދިނުމަށްފަހު ކާޝް މައްޗަށް އެރިއެވެ.\nއޭރު ދެތިން ފުލުހުން އެ ދިމާއަށް އަންނަ މަންޒަރު ފެނުނެވެ. ޒޫނާއަށް ހުރެވުނީއެވެ. ކާޝް ޖައްވުގެ ތެރެއަށް އަރައިގެން ދިޔަ މަންޒަރަށް ބަލާށެވެ. އަނގައިން ބަސް ހުސްވެފައި ހުންނަ ބީދައިންނެވެ. އޭރު ކާޝް މިސްރާބު ހުރީ އާޓިފިޝަލްއާ ދިމާއަށެވެ.\n"ކިހިނެއްތޯވީ؟ ކާކުތޯ މައްޗަށް އެރީ؟" ފުލުހުން އެހިސާބަށް އައުމަށްފަހު ޒޫނާއަށް ސުވާލުކޮށްލިއެވެ.\n"ކާޝް." ޒޫނާ ބޮލަށް ގޮތްވާން ފެށިއެވެ.\nއޭނާ މޫނުމަތީން ކޮކާ ދުވާހެން ހީވުމުން ބޮލުގައި ދެ އަތުން ހިފަހައްޓައިލިއެވެ. ފުލުހުން އެކަން ދެނެގަތެވެ. ސިކުންތެއްގެ ތެރޭގައި ޒޫނާގެ ހޭނެތުނެވެ. ފުލުހުންގެ އަތްމައްޗަށް އޭނާ ދެމުނެވެ.


Ingireysi vilaathugai thibi Dhivehinge visa ithuru kohdheyn eh gaumun nimmaifi | Mihaaru\nއިނގިރޭސިވިލާތުން ރާއްޖެ ކަނޑައަޅާފައި ހުންނަވާ ސަފީރު، ކާރޮލް ރޮސްލާއަށް، ރައީސް އިބްރާހިމް މުހައްމަދު ސޯލިހު ސަފީރުކަމުގެ ފަތްކޮޅު އަރުއްވަނީ.-- ފޮޓޯ: ރައީސް އޮފީސް\nއިނގިރޭސިވިލާތުގައި ތިބި ދިވެހީންގެ ވިސާ އިތުރުކޮށްދޭން އެ ގައުމުން ނިންމައިފި\n26 މާޗް 2020 - 15:113comments\nފޮރިން މިނިސްޓްރީން ބުނީ ދަތުރުފަތުރުކުރުމުގައި ހުރި ހުރަސްތައް ނުވަތަ އަމިއްލައަށް އެކަހެރިވެފައި ހުރުމުގެ ސަބަބުން އެ ގައުމުން ނުފުރި ތިބި މީހުންގެ ވިސާ އިތުރުކޮށްދޭން ނިންމާފައިވާ ކަމަށެވެ.\nކޮވިޑް-19 އިން ރައްކާތެރިވުމަށް އަޅާ ފިޔަވަޅެއްގެ ގޮތުން ރާއްޖެ އިން ވަނީ އިނގިރޭސިވިލާތުން މީހުން އައުން މިދިޔަ ބުރާސްފަތި ދުވަހުން ފެށިގެން މަނާކޮށްފަ އެވެ. އަދި އިނގިރޭސިވިލާތުގައި ކޮވިޑް-19 ޖެހޭ މީހުންނާއި އެ ބަލީގައި މަރުވާ މީހުން ގިނަވުމުން، ބަލި ކޮންޓްރޯލް ކުރުމަށް މިދިޔަ އަންގާރަ ދުވަހު އެ ގައުމު ވަނީ ލޮކްޑައުންކޮށްފަ އެވެ.\nބޮޑުވަޒީރު ބޮރިސް ޖޯންސަން އިއުލާނުކުރެއްވި ފިޔަވަޅުތަކުގެ ތެރޭގައި ދެ މީހުންނަށް ވުރެ ގިނައިން އެއްވެ ތިބުން މަނާކުރުމާއި ކަސްރަތުކުރުމަށް ދުވާލަކު އެއްފަހަރު ނޫނީ ގެއިން ބޭރަށް ނުކުތުން މަނާކުރުމާއި ކޮންމެހެން ކުރަންޖެހޭ މަސައްކަތެއްގައި ނޫނީ އޮފީހަށް ދިއުން މަނާކުރުން ހިމެނެ އެވެ.\nރާއްޖެއިން މިހާރު ވެސް 10 ގައުމަކުން މީހުން އައުން މަނަލެވެ. އެއީ އިނގިރޭސިވިލާތުގެ އިތުރުން މެލޭޝިޔާ އާއި ޗައިނާ، އިރާން، ބަންގްލަދޭޝް، އިޓަލީ، ސްޕެއިން، ދެކުނު ކޮރެއާ، ފްރާންސް އަދި ޖަރުމަނުގެ ބައެއް ސަރަހައްދުތަކެވެ.\nރާއްޖޭގައި ހުންނަ އިނގިރޭސިވިލާތުގެ ހައި ކޮމިޝަނުން ވަނީ ރިސޯޓުތަކުގައި ތިބި ޓޫރިސްޓުން އަނބުރާ ގައުމަށް ދިއުމަށް އިލްތިމާސްކޮށްފަ އެވެ. ހައި ކޮމިޝަނުން ނެރުނު ޓްރެވަލް އެޑްވައިޒަރީއެއްގައި ވަނީ ކޮވިޑް-19 އާ ގުޅިގެން ދަތުރު ކުރުން މަނާ ކުރުމާއި ބޯޑަރުތައް ބަންދު ކުރުން ފަދަ ގިނަ ފިޔަވަޅުތައް ގައުމުތަކުން އަޅަމުންދާ ކަމަށެވެ. އަދިި ރާއްޖެއިން ވެސް އެ ބަލި ހުރި ބައެއް މީހުން ފެނިފައިވާތީ އެފަދަ ފިޔަވަޅުތަކެއް ކުއްލިއަކަށް އެޅުމުގެ ފުރުސަތު އެބައޮތް ކަމަށާއި އެހެންވެ، އިނގިރޭސިވިލާތަށް އަނބުރާ ދިއުމަށް ރާއްޖޭގައި ތިބި އެ ގައުމުގެ ޓޫރިސްޓުންނަށް އިލްތިމާސްކުރާ ކަމަށް ވެސް އެ އެޑްވައިޒަރީގައިވެ އެވެ.\nއިތުރު ލިޔުންތައް އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ ރާއްޖެ-އިނގިރޭސިވިލާތް ޑިޕްލޮމެޓިކް ގުޅުން


Villa College gai naruskan kiyavaa dharivarunnah ADK gai thamreenu dhenee | Mihaaru\nނަރުހުން ތަމްރީނުކުރުމުގެ އެއްބަސްވުމުގައި ސޮއިކުރެއްވުމަށްފަހު، ވިލާ ކޮލެޖުގެ ރެކްޓާ ޑރ.އަންވަރު (ވ) އަދި އޭޑީކޭ ހޮސްޕިޓަލްގެ މެނޭޖިން ޑިރެކްޓަރު އަފްއާލް އެއްބަސްވުން ބަދަލުކުރައްވަނީ.-- ފޮޓޯ: ހުސެއިން ވަހީދު/ މިހާރު\nވިލާ ކޮލެޖުގައި ނަރުސްކަން ކިޔަވާ ދަރިވަރުންނަށް އޭޑީކޭގައި ތަމްރީނުދެނީ\n02 މެއި 2019 - 18:253comments\nވިލާ ކޮލެޖުގައި ނަރުސްކަން ކިޔަވާ ދަރިވަރުންނަށް އޭޑީކޭ ހޮސްޕިޓަލުގައި ތަމްރީނު ދިނުމުގެ އެއްބަސްވުމުގައި މިއަދު ސޮއިކޮށްފި އެވެ.\nއެ ކޮލެޖުގައި ބޭއްވި ރަސްމިއްޔާތެއްްގައި، ތަމްރީނުގެ އެއްބަސްވުމުގައި ސޮއިކުރެއްވީ ވިލާ ކޮލެޖުގެ ރެކްޓާ ޑރ. އަހުމަދު އަންވަރު އަދި އޭޑީކޭ ހޮސްޕިޓަލުގެ މެނޭޖިން ޑިރެކްޓަރު އަހުމަދު އަފްއާލެވެ.\nވިލާ ކޮލެޖުގައި މިހާރު ވެސް ނާސިންގެ ސެޓްފިކެޓް ލެވެލް ހަތަރެއް އަދި ޔުނިވާސިޓީ އޮފް ދަ ވެސްޓް އޮފް އިންގްލޭންޑު (ޔޫވީ) ގެ ނާސިންގެ ޑިގްރީ ޕްރޮގްރާމް ހިންގަ އެވެ. އެންމެ ބޮޑު ޑިމާންޑެއް އޮންނަ ނަރުސްކަމުގެ ޑިޕްލޮމާ ކޯސް ވިލާ ކޮލެޖުގައި ފަށާނީ މި މަހުގެ ތެރޭގަ އެވެ.\nއެއްބަސްވުމުގައި ސޮއިކުރެއްވުމަށް ފަހު އަފްއާލް ވިދާޅުވީ ނަރުހުންނަކީ ރާއްޖޭގައި އެންމެ ގިނަ މީހުން ތަމްރީނުކުރެވޭ ދާއިރާ އަށް ވިޔަސް ފަރުވާ ހޯދަން އަންނަ މީހުންނާ އެކަށީގެންވާ އަދަދަކަށް ދިވެހި ނަރުހުން ނެތް ކަމަށެވެ. ގިނައިން މަސައްކަތް ކުރަނީ ބޭރު މީހުންނަށް ވާތީ ގޮންޖެހުންތައް ހުންނަކަމަށް ވިދާޅުވި އެވެ.\nއޭނާ ވިދާޅުވީ ތަމްރީނުކުރެވޭ އަދަދާ ބަލާއިރު މަސައްކަތުގައި އުޅޭ މީހުންގެ އަދަދު ވެސް މަދު ކަމަށާއި އެކަން ދެނެގަންނަން ޖެހޭ ކަމަށެވެ.\nއޭޑީކޭގައި މަސައްކަތްކުރާ ޑޮކްޓަރުންގެ 66 ޕަސެންޓް ހިއްސާކުރަނީ ބޭރު މީހުންނެވެ. އަދި އެ ހޮސްޕިޓަލުގައި މަސައްކަތްކޮށްފައި ތިބި ޑޮކްޓަރުން، އެހެން ގައުމުތަކުގައި ބޮޑެތި ހޮސްޕިޓަލްތަކުގައި މަސައްކަތް ކުރަމުން އަންނަކަން ފާހަގަކުރެއްވި އެވެ.\n"ހިދުމަތް ދޭ ފަރާތްތަކަށް ވެސް ވަރަށް ބޮޑެތި ގޮންޖެހުންތައް ހުރޭ ބިދޭސީން ގޮވައިގެން ހިދުމަތްދޭން އުޅުމުގައި. ދިވެހިންނަށް ފަރުވާ ދިނުމުގައި، ދިވެހިން އެދޭ ފަރުވާއަކީ ވެސް ތަފާތު އެއްޗެއް ކަމަށް އަޅުގަނޑުމެން ގަބޫލުކުރަނީ. ނަރުހުން ތަމްރީނުކުރުމާއި ނަރުހުން ކުރިއެރުވުމާއި އަދި ވަޒީފާގައި އެމީހުން ދެމެހެއްޓުމަށްޓަކައި ކުރަންޖެހޭ މަސައްކަތްތަކަކީ އަޅުގަނޑުމެން ކުރަންޖެހިފައި އޮތް ވަރަށް ބޮޑު ކަމެއް،" އަފްއާލް ވިދާޅުވި އެވެ.\nއަންވަރު ވިދާޅުވީ ނާސިންނަކީ ރާއްޖެއަށް ވަރަށް މުހިއްމު އަދި ގިނަ ބައެއްގެ ޝައުގުވެރިކަން އޮންނަ ދާއިރާއެއް ކަމަށެވެ. އޭޑިކޭއަކީ ތަމްރީނުގައި އުޅޭ ބައެއް ހިދުމަތް ދޭ ބަޔަކަށް ވާއިރު، މިހާރު ކިޔަވައިދޭ ފެންވަރަށް ވުރެ މައްޗަށް ގެންދިއުމަކީ އުއްމީދެއް ކަމަށް ވިދާޅުވި އެވެ.\nނަރުހުން ތަމްރީނުކުރުމުގެ އެއްބަސްވުމުގައި ސޮއިކުރަން ވިލާ ކޮލެޖުގައި ބޭއްވި ރަސްމިއްޔާތުގައި އެ ކޮލެޖުގެ ރެކްޓާ ޑރ.އަންވަރު ބައިވެރިވެވަޑައިގަންނަވަނީ.-- ފޮޓޯ: ހުސެއިން ވަހީދު/ މިހާރު\nއޭނާ ވިދާޅުވީ މިވަގުތު ސަމާލުކަން ދެނީ ގިނަ ބަޔަކު ތަމްރީނުކުރުމުގެ ބަދަލުގައި ކޮލެޓީ ހިފެހެއްޓުމަށް ކަމަށެވެ.\nވިލާގެ ހެޑް އޮފް ހެލްތު ސައިންސް ޑރ. އަސްމާ އިބްރާހިމް ވިދާޅުވިގޮތުގައި ޑިގްރީ ޕްރޮގްރާމުގައި 200 އަށްވުރެ ގިނަ ދަރިވަރުން ކިޔަވަމުން އަންނައިރު ޑިޕްލޮމާގެ ފުރަތަމަ ބެޗަށް ވެސް ގިނަ އަދަދެއްގެ ދަރިވަރުން ކުރިމަތިލާފައި ވެ އެވެ. ސެޓްފިކެޓް ލެވެލްގައި ވިލާގައި ނަރުސްކަން ކިޔަވަމުން އަންނަނީ 22 ދަރިވަރުންނެވެ.\nއިތުރު ލިޔުންތައް ސިއްހަތު ވިލާ ކޮލެޖް އޭޑީކޭ ހޮސްޕިޓަލް ޑރ. އަހުމަދު އަންވަރު އޭޑީކޭ އަހުމަދު އަފްއާލް ނަރުހުން


ގެއްލުމުގެ ބަދަލުގެ ގޮތުގައި ކަމަށް ބުނެ، ސަރުކާރުން ސީލައިފަށް 185 މިލިޔަން ރުފިޔާ!\nޙުސައިން ޙަސަން | 09 މާރޗް 2018\nމީގެ ހަތް އަހަރު ކުރިން ހައުސިން ޔުނިޓްތަކެއް އެޅުމަށް ސަރުކާރާ އެކު ސީލައިފް މޯލްޑިވްސް އިން ވެފައިވާ އެއްބަސްވުމެއް އުވާލަން ނިންމުމުން، އޭގެ ގެއްލުމުގެ ބަދަލުގެ ގޮތުގައި ސަރުކާރުން އެ ކުންފުންޏަށް...\nހައުސިން އެއްބަސްވުމެއް އުވާލާ ބަދަލުގެ ގޮތުގައި 185 މިލިއަން ރުފިޔާ ސަރުކާރުން ދެނީ\nރާއްޖޭގައި 80 ހައުސިން ޔުނިޓު އެޅުމަށް 2011 އަހަރު ވެފައިވާ ކަމަށް ބުނާ އެއްބަސްވުމެއް އުވާލާ އެ މަސައްކަތް ކުރުމަށް ހަވާލު ކުރި ކުންފުންޏަށް ބަދަލުގެ ގޮތުގައި 185 މިލިއަނަށް ވުރެ ގިނަ ރުފިޔާ ދޭން ސަރ...\nމޮބައިލް ނަމްބަރެއް އެހެން މީހަކަށް ވިއްކި މައްސަލައިގައި ބަދަލުގެ ގޮތުގައި ބައިލައްކަ ރުފިޔާ ދިނުމަށް ދިރާގަށް ކޯޓުން އަންގައިފި\nޝަހީދާ އަބްދުﷲ ސައީދު 02 ފެބްރުއަރީ 2018\nމުއްދަތު ހަމަވުމުގެ ކުރިން ޕްރިޕެއިޑް ނަންބަރެއް އެހެން މީހަކަށް ވިއްކި މައްސަލައިގައި ބަދަލުގެގޮތުގައި އެ ނަންބަރުގެ ކުރީގެ ވެރިމީހާއަށް ދިރާގުން 50،000 ރުފިޔާ ދިނުމަށް ސިވިލް ކޯޓުން ހުކުމް ކޮށްފިއެވ...\nބަދަލުގެ ގޮތުގައި ކަސްޓަމަރުންނަށް5ދުވަހުގެ ތެރޭގައި 1 މިލިއަން\nއެލައިޑް އިންޝުއަރެންސުން އެ ކުންފުނީގެ ކަސްޓަމަރުންނަށް ގެއްލުމުގެ ބަދަލުގެ ގޮތުގައި ފަސް ދުވަހުގެ ތެރޭގައި 1.1 މިލިއަނަށްވުރެ ގިނަ ރުފިޔާ ދޫކޮށްފައިވާ ކަމަށް، އެ ކުންފުނިން ހާމަކޮށްފިއެވެ. އެލައިޑު...\nބަލާބޮޑުކުރުމުގެ ބަދަލުގެ ގޮތުގައި މަންމަ އަށް 1 މިލިއަން ޑޮލަރު ދިނުމަށް ހުކުމް ކޮށްފި\nބަލާބޮޑުކުރުމުގެ ބަދަލުގެ ގޮތުގައި މަންމަ އަށް ގާތްގަނޑަކަށް މިލިއަނެއްހާ ޑޮލަރު ދެއްކުމަށް ފިރިހެން ދަރިއެއްގެ މައްޗަށް ދެކުނު ކޮރެއާގެ އެންމެ މަތީ ކޯޓުން ހުކުމް ކޮށްފިއެވެ. ހުކުމް އިއްވި މީހާ އަކީ މ...\nއެޑިއުކޭޝަނުގެ އިހުމާލުން މަންދު ކޮލެޖުގެ ފަރުނީޗަރުތަކެއް ގެއްލުމުން ބަދަލުގެ ގޮތުގައި 400،000 އަށް ވުރެ ގިނަ ރުފިޔާ ދޭން ޖެހިއްޖެ\nއެޑިއުކޭޝަން މިނިސްޓްރީގެ އިހުމާލުން މަންދު ކޮލެޖުގެ ފަރުނީޗަރުތަކެއް ގެއްލުނު މައްސަލާގައި މަންދު ކޮލެޖަށް ލިބުނު ގެއްލުމުގެ ބަދަލުގެ ގޮތުގައި 400،000 އަށް ވުރެ ގިނަ ރުފިޔާ އެޑިއުކޭޝަން މިނިސްޓްރީގެ...\nސްކޮލާޝިޕް ދޭ އުސޫލަށް ގެނައި ބަދަލުގެ ސަބަބުން ގިނަ ބެލެނިވެރިން "ރަތަށް"\nއަލީ ޔާމީން 28 އޮކްޓޯބަރ 2017\nމި އަހަރުގެ މެއި/ޖޫން އޭ ލެވެލް އިމްތިހާން ނިންމި ދަރިވަރުންގެ ތެރެއިން އެންމެ ރަނގަޅު ނަތީޖާ ހޯދި ދަރިވަރުންނަށް ރައީސުލްޖުމްހޫރިއްޔާ ދެއްވާ ސްކޮލާޝިޕް ދޭ އުސޫލަށް ބަދަލް ގެނައުމުގެ ސަބަބުން ވަރަށް ގ...\nގެއްލުމުގެ ބަދަލުގެ ގޮތުގައި 11.65 މިލިއަން ރުފިޔާ ހޯދަން ރާއްޖެ ޓީވީން ދައުވާ ކޮށްފި\nއަހްމަދު އާޒިފް 09 އޮކްޓޯބަރ 2017\nދެހާސް ތޭރަ ވަނަ އަހަރުގެ ޖުލައި މަހުގެ ހަތް ވަނަ ދުވަހުގެ ރޭ ރާއްޖެ ޓީވީ އެރު ހިންގަމުންދިޔަ އިމާރާތުގައި ރޯކޮށްލުމުން ލިބުނު ގެއްލުމުގެ ބަދަލުގެ ގޮތުގައި 11.65 މިލިއަން ރުފިޔާ ހޯދަން ދައުލަތާ ދެކޮޅަ...


2 ޓަރޝަރީ ހޮސްޕިޓަލް ޑިޒަންކޮށްދޭނެ ބަޔަކު ހޯދަން އަނެއްކާވެސް ޢިއުލާންކޮށްފި2ޓަރޝަރީ ހޮސްޕިޓަލް ޑިޒަންކޮށްދޭނެ ބަޔަކު ހޯދަން އަނެއްކާވެސް ޢިއުލާންކޮށްފި\n2 ޓަރޝަރީ ހޮސްޕިޓަލް ޑިޒަންކޮށްދޭނެ ބަޔަކު ހޯދަން އަނެއްކާވެސް ޢިއުލާންކޮށްފި\nހެލްތު މިނިސްޓްރީ ހިންގަމުންދާ ރޯޝަނީ ބިލްޑިންގ - ފޮޓޯ: ޕީ.އެސް.އެމް ނިއުސް\nރާއްޖޭގެ ދެ ސަރަޙައްދުގައި ސަރުކާރުން ތަރައްޤީކުރުމުގެ މަސައްކަތްކުރަމުން އަންނަ ޓަރޝަރީ2ހޮސްޕިޓަލް ޑިޒައިންކޮށްދޭނެ ފަރާތެއް ހޯދުމަށް ހުޅުވާލައިފިއެވެ.\nރާއްޖޭގެ ސިއްޙީ ނިޒާމު ލާމަރުކަޒުކޮށް އަތޮޅުތެރޭގެ ސިއްޙީ ޚިދުމަތުގެ ފެންވަރު ރަނގަޅުކުރުމަކީ ސަރުކާރުގެ މުހިންމު ވަޢުދެކެވެ. މިއަމާޒަށް ވާޞިލުވުމަށް ކުރަމުންދާ މަސައްކަތުގެތެރެއިން ހދ.ކުޅުދުއްފުށި ސިޓީއާއި ގދ.ތިނަދޫގައި ތަރައްޤީކުރުމަށް ހަމަޖެހިފައިވާ ޓަރޝަރީ ހޮސްޕިޓަލްތައް ޑިޒައިންކޮށް ކުރަހާއިދޭނެ ބަޔަކު ހޯދުމަށް މިނިސްޓްރީ އޮފް ހެލްތުން އަނެއްކާވެސް ޢިއުލާންކޮށްފިއެވެ. 2020ވަނަ އަހަރު މިނިސްޓްރީ އޮފް ފިނޭންސްއިންވަނީ މިމަޝްރޫޢު ޑިޒައިން އެންޑް ބިޑް އުސޫލުން ބީލަމަށް ހުޅުވާލާފައެވެ. އެހެންނަމަވެސް އެޢިއުލާނާއެއްގޮތަށް ބީލަން ހުށައަޅާފައިވާ އަގުތައް ބޮޑުވުމުގެ ސަބަބުން ބީލަން ކެންސަލްކޮށްފައިވާކަމަށް ފިނޭންސް މިނިސްޓްރީން ވިދާޅުވެއެވެ. އަދި މިހާރު ހުޅުވާލީ ޑިޒައިން އަދި ޢިމާރާތްކުރުމުގެ މަސައްކަތް ވަކިންކަމަށް މިނިސްޓްރީން ވިދާޅުވެއެވެ.\nމިމަޝްރޫޢު ދެވަނަ ފަހަރަށް ހުޅުވާލާފައިމިވަނީ ހަމައެކަނި ޢިމާރާތް ޑިޒައިންކުރާނެ ފަރާތެއް ހޯދުމަށެވެ. އަދި އަންނަ ހަފްތާގެ ބުދަ ދުވަހާ ހަމައަށް ރަޖިސްޓްރޭޝަން ފޯމް އީމެއިލްކުރުމަށް ހެލްތު މިނިސްޓްރީންވަނީ ހުޅުވާލާފައެވެ. ދެހޮސްޕިޓަލްގެ ޢިމާރާތް ޑިޒައިންކުރުމުގެ މަޝްރޫޢުގެ އަންދާސީ ހިސާބު ހުށަހެޅުމަށް ހަމަޖެހިފައިވަނީ މިމަހުގެ 26ވަނަ ދުވަހު ހެލްތު މިނިސްޓްރީގައެވެ.\nޓަރޝަރީ ހޮސްޕިޓަލްތަކުގެ އިތުރުން ފުވައްމުލައް ސިޓީގެ ހޮސްޕިޓަލާއި އދ.މަހިބަދޫގައި ޢިމާރާތްކުރުމަށް ހަމަޖެހިފައިވާ ހޮސްޕިޓަލް ޢިމާރާތް ޑިޒައިންކޮށްދޭނެ ފަރާތެއް ހޯދުމަށްވެސް ހެލްތު މިނިސްޓްރީއިންވަނީ ހުޅުވާޅާފައެވެ. އަދި ށ.ފޯކައިދޫ ސިއްޙީ މަރުކަޒުގެ އެކްސްޓެންޝަން ޢިމާރާތާއި ށ.މަރޮށި ސިއްޙީ މަރުކަޒުގެ އެކްސްޓެންޝަން ޢިމާރާތުގެ މަސައްކަތްކޮށްދޭނެ ފަރާތެއް ހޯދުމަށްވެސް ހެލްތު މިނިސްޓްރީންވަނީ ހުޅުވާލާފައެވެ.\nރާއްޖޭގެ5ސަރަޙައްދެއްގައި ޓަރޝަރީ ހޮސްޕިޓަލް ތަރައްޤީކުރުމަކީ އިބްރާހީމް މުޙައްމަދު ޞާލިޙުގެ ރިޔާސީ ވަޢުދެކެވެ. ޓާޝަރީ ފެންވަރަށް ތަރައްޤީކުރުމަށް ސަރުކާރުން ނިންމަވާފައިވާ5ހޮސްޕިޓަލަކީ ހދ.ކުޅުދުއްފުށީ ރީޖަނަލް ހޮސްޕިޓަލާއި، ރ.އުނގޫފާރު ރީޖަނަލް ހޮސްޕިޓަލާއި ގދ.ތިނަދޫ ޑރ.ޢަބްދުއްސަމަދު މެމޯރިއަލް ހޮސްޕިޓަލާއި ލ.ގަމު ރީޖަނަލް ހޮސްޕިޓަލެވެ.\nއެންމެފަހުގެ ޗެމްޕިއަން އަލްޖީރިޔާ ބަލިވެއްޖެ\n4 ވިޔަފާރިއަކަށް އެހީވުމަށް، ބީއެމްއެލްއިން 500،000 ރުފިޔާގެ އެހީ ދެނީ


Captain kamun dhuruvaan nimmumaa eku Virat Kohli ah anhenun Anushka ge asarugadha sitee eh - One Online\nއަނުޝްކާ ޝަރްމާ އަދި ވިރާތު ކޯލީ---\nއިންޑިއާގެ ފިރިހެން ޓެސްޓް ކްރިކެޓް ޓީމުގެ ކެޕްޓަންގެ މަގާމުން ވިރާތު ކޯލީ ފަހަތަށް ޖެހި ޓީމުގެ ކެޕްޓަން ކަން ދޫކޮށްލިކަން އިއުލާނު ކޮށްފައިވަނީ މިދިޔަ ހޮނިހިރުދުވަހުއެވެ. އުމުރުން 33 އަހަރުގެ ވިރާތު ކޯލީގެ މި ނިންމުމާއެކު ގިނަބަޔަކަށް ވަނީ ހައިރާންކަން ގެނުވައިފައެވެ. ކެޕްޓަންކަން ދޫކޮށްލުމަށްފަހު އޭނާކުރި އިންސްޓަގްރާމް ޕޯސްޓެއްގައި ބުނެފައިވަނީ ކޮންމެ ކަމަކަށްވެސް ނިމުމެއް އަންނާނެކަމަށެވެ.\nވިރާތުގެ މި ނިންމުމާއެކު އޭނާގެ އަންހެނުން ބަތަލާ އަނުޝްކާ ޝަރްމާ ވަނީ ލޯބިން ފުރިގެންވީ ސިޓީއެއް ފިރިމީހާއަށް ހާއްސަކޮށް ޕޯސްޓުކޮށްފައެވެ. ވިރާތުގެ ފޮޓޯއަކާއެކު އޭނާ ކުރި ޕޯސްޓުގައި ވަނީ ފިރިމީހާ ވިރާތަށް ޓަކައި ފަހުރުވެރިވާކަން ހާމަކޮށްފައެވެ. އެ ޕޯސްޓުގައި އަނުޝްކާ ވަނީ 2014 ވަނަ އަހަރުގެ ތެރޭގައި ކުރީގެ ކެޕްޓަން އެމްއެސް ރިޓަޔާ ކުރުމާއެކު ވިރާތު ކޯލީއަށް ކެޕްޓަންކަން ލިބުނު ދުވަހުގެ ހަނދާން އާކޮށްފައެވެ.\nއެދުވަހު ކެޕްޓަންކަން ލިބުމާއެކު އެމް އެސް އާއި ވިރާތު އަދި އަނުޝްކާ ތިން މީހުންގެ މެދުގައި ދެކެވުނު ވާހަކައެއް ހިއްސާކޮށް ވިރާތުގެ ތުނބުޅީގައި ވަރަށް އަވަހަށް ނުރަ ޖަހަން ފަށައިފާނެކަމަށް ބުނެ އެމްއެސް މަޖަލަކަށް ބުނި ވާހަކަ އަނުޝްކާ ވަނީ ހަނދާނަށް ގެނެސްފައެވެ. އަނުޝްކާގެ ޕޯސްޓުގައި ބުނެފައިވަނީ އެކަމާ ތިން މީހުންވެސް ހީނ ސަމާސާ ކުރިކަމަށާއި ނަމަވެސް އެދުވަހަށްފަހު މިއަދާއި ހަމައަށް އައިއިރު ވިރާތުގެ ތުނބުޅި ނުރަ ވުމަށްވުރެ ބޮޑަށް ފާހަގަކުރެވުނީ އަމިއްލަ ނަފުސަށާއި ވަށައިގެންވާ ކަންކަމަށް ވިރާތު ގެނައި ކުރިއެރުން ކަމަށެވެ. އޭނާގެ ލީޑަޝިޕްގެ ދަށުން މިހާތަނަށް ޓީމަށް ހޯދައިދިން ކާމިޔާބީތަކާމެދު ފަހުރުވެރިވާ ކަމަށާއި އެހުރިހާ ކަމަކަށްވުރެވެސް ބޮޑަށް އަމިއްލަ ނަފުސަށް ގެނައި ކުރިއެރުންތަކާމެދު އޭނާއަށް ޓަކައި ފަހުރުވެރިވާކަމަށް ބުނެ އަނުޝްކާ ވަނީ ފިރިމީހާއަށް ތައުރީފު ކޮށްފައެވެ.\nވިރާތުގެ ފޮޓޯއަކާއެކު އަނުޝްކާ ކުރި އިންސްޓަގްރާމް ޕޯސްޓު---\nފިރިމީހާއަށްޓަކައި އަނުޝްކާގެ ހިތުގައި އޮތް ލޯބި ފެނި އަނުޝްކާގެ މި ޕޯސްޓު ގިނަބަޔަކަށް ވަނީ ކަމުގޮސްފައެވެ. މީގެންވެސް ފިރިމީހާއަށް ހިތްވަރު ދިނުމުގެ ފަހަތުގައި އަނުޝްކާ ހުރިކަން އެނގިގެންދާ ކަމަށް ބުނެ ގިނަބަޔަކު އަންނަނީ އޭނާގެ މި ޕޯސްޓަށް ކޮމެންޓު ކުރަމުންނެވެ.\nއަނުޝްކާގެ ކުރިޔަށް ހުރި މަސައްކަތްތަކަށް ބަލާއިރު ބޮޑު ބްރޭކަކަށްފަހު އޭނާ ފެނިގެންދާ ފިލްމު ''ޗަކްދާ އެކްސްޕްރެސް''ގެ ޓްރައިލާ ވަނީ ވަރަށް ފަހުން އާއްމުކޮށްފައެވެ. އަންހެން ކްރިކެޓް ކުޅުންތެރިޔާ ޖުލާން ގޯސްވާމީގެ ހަޔާތުގެ މައްޗަށް ގެނެސްދޭ ފިލްމުގެ ޓީޒާގައި އަނުޝްކާ ވަނީ ޖުލާންގެ ކެރެކްޓާގައި ކްރިކެޓް ޖާޒީގައި ފެނިގެން ގޮސްފައެވެ.\nގުޅޭ ޓެގު ބޮލީވުޑް ކްރިކެޓް


City aai Tottenham ehvaru, Liverpool kuriah | Mihaaru\nސިޓީ އާއި ޓޮޓެންހަމް އެއްވަރު، ލިވަޕޫލް ކުރިއަށް\nމެންޗެސްޓާ ސިޓީގެ ނިކްލަސް އޮޓަމެންޑީ އަށް ފުރުސަތު ނުދީ ޓޮޓެންހަމްގެ ގޯލްކީޕަރު ހޫގޯ ލޮރިސް ބޯޅަ ޕަންޗުކޮށްލަނީ. --ފޮޓޯ: އޭއެފްޕީ\n18 އޯގަސްޓް 2019 - 08:54\nމެންޗެސްޓާ (އޮގަސްޓް 18) – ޕްރިމިއާ ލީގުގައި ރޭ ޗެމްޕިއަން މެންޗެސްޓާ ސިޓީ އާއި ޓޮޓެންހަމް ހޮޓްސްޕާސް ކުޅުނު މެޗު 2-2 އިން އެއްވަރުވި އިރު ލިވަޕޫލާއި އާސެނަލް ކުޅުނު މެޗުތަކުން މޮޅުވެއްޖެ އެވެ.\nފުރަތަމަ ދެ މެޗަށް ފަހު ތާވަލުގެ އެއް ވަނައިގައި ހަ ޕޮއިންޓާ އެކު އޮތީ ރޭ ރަށުން ބޭރުގައި ސައުތުހެމްޓަން އަތުން 2-1 އިން މޮޅުވި ލިވަޕޫލެވެ. އެ އަދަދަށް ޕޮއިންޓް ހޯދައިގެން ލަނޑުގެ ތަފާތުން ދެ ވަނައިގައި އޮތީ އިއްޔެ އަމިއްލަ ދަނޑުގައި ބާންލީ އަތުން 2-1 އިން މޮޅުވި އާސެނަލް އެވެ. ސިޓީ އޮތީ ހަތަރު ޕޮއިންޓާ އެކު ތިން ވަނައިގަ އެވެ.\nޓޮޓެންހަމްއާ ދެކޮޅަށް ރަށުން ބޭރުގައި ސިޓީ ކުޅުނު މެޗުގެ 20 ވަނަ މިނެޓުގައި ރަހީމް ސްޓާލިން އެ ޓީމަށް ކުރި ހޯދައިދީފައިވަނިކޮށް ތިން މިނެޓު ފަހުން ޓޮޓެންހަމަށް އެއްވަރުކޮށްދިނީ އެރިކް ލަމޭލާ އެވެ. ފުރަތަމަ ހާފު ނިމުމުގެ ކުރިން ސާޖިއޯ އަގުއޭރޯ އަލުން ސިޓީ އަށް ލީޑު ނަގައިދީފައިވަނިކޮށް ޓޮޓެންހަމުން ދެ ވަނަ ފަހަރަށް އެއްވަރުކުރީ 56 ވަނަ މިނެޓުގައި ލޫކަސް މޯރާ ޖެހި ގޯލުންނެވެ. މި މެޗުގެ އިތުރު ވަގުތު ސިޓީގެ ގެބްރިއަލް ޖީސުސް ލަނޑު ޖަހައި އެ ޓީމުން މޮޅުވި ކަމަށް ބަލައި އުފާފާޅުކުރަމުން އަންނަނިކޮށް ރެފްރީ ވަނީ ވީއޭއާރުން ބަލައިގެން އެ ލަނޑު ކެންސަލްކޮށްފަ އެވެ. އެއީ އެ ހަމަލާ އުފެއްދިއިރު ސިޓީގެ އަޔެމެރިކް ލަޕޯޓޭގެ އަތުގައި ބޯޅަ ޖެހިފައިވާތީވެ އެވެ.\nލިވަޕޫލުން ރޭ ސައުތުހެމްޓަން އަތުން މޮޅުވީ ސަޑިއޯ މާނޭ އާއި ރޮބާޓޯ ފިރްމީނިއޯ ޖެހި ގޯލްތަކުންނެވެ. ސައުތުހެމްޓަންގެ ހަމައެކަނި ގޯލް ވައްދާލީ މެޗުގެ ފަހުކޮޅު ޑެނީ އިންގްސް އެވެ. ބާންލީ އަތުން އަމިއްލަ ދަނޑުގައި އާސެނަލް މޮޅުވި މެޗުގެ 13 ވަނަ މިނެޓުގައި ކުރި ހޯދައިދިނީ އެލެކްޒެންޑާ ލަކަޒޭ އެވެ. ފުރަތަމަ ހާފުގެ ފަހުކޮޅު އޭޝްލީ ބާންސްގެ ގޯލުން ބާންލީ އެއްވަރުކޮށްފައިވަނިކޮށް 64 ވަނަ މިނެޓުގައި އާސެނަލް މޮޅުކޮށްދިނީ ޕިއެރޭ އެމެރިކް އޯބަޔަމަން އެވެ. ލޯން އުސޫލުން އާސެނަލާ ގުޅުނު ރެއާލް މެޑްރިޑުގެ ޑެނީ ސަބަޔޯސް ވަނީ މި މެޗުގައި މޮޅު ކުޅުމެއް ދައްކައިފަ އެވެ.\nއިންގްލިޝް ޕްރިމިއާ ލީގް އާސެނަލް ޓޮޓެންހަމް ލިވަޕޫލް\nލިވަޕޫލް ފުރަތަމަ ކޮޅުގައި ކުރީގައި އުޅުނަސް ލީގު ނިމޭއިރު ސިޓީ އޮންނާނީ އެއްވަނައިގައި. ލިވަޕޫލްއެއީ އަބަދުވެސް ޕްރިމިއާރ ލީގުގައި ޗޮކުންދާބައެއް. ބާސާ ޗެމްޕިއަންސް ލީގުން ޗޮކުން ދާގޮތަށް.\nހަމަ އެއާއެކު، ބާރސާ ބަލިވި މެޗަށްފަހު ސިޓީ މިވަނީ ބާރސާ ވައްޓާލުމަށްފަހު ޔޫރޯ ކްލަބް އިންޑެކްސްގެ އެއްވަނަ ހޯދާފަ. މަރުހަބާ ސިޓީ.\nކަލެޔަށް ބާސާޔާ ނުބެހި ނުހުރެވެނީތަ؟ ތިޔަ ޔޫރޯ އިންޑެކްސްއާއި ޓީމްތަކުގެ ކުޅުމާ ކޮން ގުޅުމެއްއޮތީ. މިތާ އުޅޭ ރަދީފް މާމޮޅުކޮށްގެން އުޅޭ އެއްޗެއްއެއީ. ފުޓްބޯޅައިގައި މޮޅުވާނީ އެއްބައެއް. އެއީ ގިނަފަހަރު ބުރަކޮށް މަސައްކަތްކުރާ ޓީމް.\nރޭގެ މެޗް ކުޅުނީ ސިޓީ ދަނޑުގަ އެހެން ވީމާ ރަށުން ބޭރުގަ ކުޅުނީ ސްޕާރސް.\nމަރުހަބާ އާސެނަލް ލިވަޕޫލް އަދި ސިޓީ.ރޭގަ ސްޕާސް އަދި ސިޓީ މެޗްގެ ކުޅުން ވަރަށް ބެސްޓް.ވަރަށް އެންޓަޓެއިނިގް.\nއެޑަސަން އެހެދި އެއްޗެއްދޯ.


Shireen ge maruge massalaigai Najah 12 aharah jalah!\nޝީރީންގެ މަރުގެ މައްސަލައިގައި ނަޖާހު 12 އަހަރަށް ޖަލަށް!\nމާލޭގައި ހަދަމުންދިޔަ އިމާރާތެއްގެ ތެރެއިން 2009 ވަނަ އަހަރުގެ ތެރޭގައި މަރިޔަމް ޝީރީން މަރުވެފައި އޮއްވާ ފެނުނު މައްސަލައިގައި އޭނާގެ އޭރުގެ ލޯބިވެރިޔާ ލ. ކަޅައިދޫ އޯޝަންވިލާ، މުހައްމަދު ނަޖާހު 12 އަހަރަށް ޖަލަށްލުމަށް ހައިކޯޓުން ހުކުމް ކޮށްފިއެވެ.\nހައިކޯޓުން މިފަދައިން ހުކުމް ކޮށްފައިވަނީ ނަޖާހުގެ މައްޗަށް ދައުލަތުން ކްރިމިނަލް ކޯޓުގައި އުފުލި ގަސްދުގައި މީހަކު މެރުމުގެ ދައުވާ ސާބިތުނުވުމުން، އެ މައްސަލަ އިސްތިއުނާފް ކުރުމުންނެވެ.\nއޭރު ނަޖާހުގެ މައްޗަށް މި ދައުވާ ސާބިތުނުވާކަމަށް ކްެރިމިނަލް ކޯޓުން ނިންމާފައިވަނީ ކުށް ސާބިތުވާނެ ވަރަށް ޝަރީއަތަށް ހެކި ހުށައަޅާފައި ނުވާކަމަށް ބުނެއެވެ. އެގޮތުން ޝީރީން މަރުވީ ގުދުރަތީ މަރަކުން ނޫންކަމަށް ޑޮކްޓަރުން ބުނެފައިވާއިރު، އެއީ ކިހިނެެއް ހިނގައިދިޔަ މަރެއްތޯ ބެލުމަށް ދައުލަތުން ކުރި ކަމެއް އެނގެން ނެތްކަމަށް ހައިކޯޓުން ވަނީ ފާހަގަކޮށްފައެވެ. މީގެ އިތުރުން ދައުލަތުން އެ މައްސަލައިގައި ހުށައެޅި ވީޑިޔޯ އަދި އެ ވީޑިޔޯއިން ފެންނަ ފޮއްޓާއި އެ ފޮށިން ފެންނަ ޑީއެންއޭ ޕްރޮފައިލާއި ނަޖާހުގެ ޑީއެންެއޭ ޕްރޮފައިލާއި ދިމާވުން ނުފުދޭކަމަށްވެސް ވަނީ ބުނެފައެވެ.\nނަމަވެސް މި މައްސަލަ ޕްރޮސެކިއުޓަރ ޖެނެރަލްގެ އޮފީހުން ހައިކޯޓުގައި އިސްތިއުނާފް ކުރުމުން ކްރިމިނަލް ކޯޓުގެ ހުކުމަކީ ބާތިލް ހުކުމެއްކަމަށް މައްސަލަ ބެއްލެވި ތިން ފަނޑިޔާރުންގެ އަޣުލަބިއްޔަތުން ވަނީ ކަނޑައަޅާފައެވެ. އަދި ހުށައެޅިފައިވާ ޤަތުއީ ގަރީނާތަކުން ގަތުލު ޝިބުހު އަމުދުގެ ކުށް ޝަރީއަތަށް ސާބިތުވާކަމަށް ކަނޑައަޅައި، އެ ކުށުގެ ތައުޒީރީ އަދަބެއްގެ ގޮތުން ނަޖާހު 12 އަހަރަށް ޖަލަށްލުމަށް ވަނީ ހުކުމްކޮށްފައެވެ.\nމީގެ އިތުރުން ޝީރީންގެ ވާރިސުންގެ ފަރާތުން މަރުގެ ދިޔަ މާފު ނުކުރާހާ ހިނދަކު، ޝީރީންގެ މަރުގެ ދިޔައަކީ ނަޖާހު ނުވަތަ ނަޖާހުގެ އާއިލާއިން އަމިއްލައަށް ދޭންޖެހޭ ދިޔައެއްކަމަށް ވަނީ ކަނޑައަޅާފައެވެ. އެދިޔަ ލިބިގަތުމަށް ދަށުކޯޓުގައި ދައުވާކުރުމުގެ ހައްގު ޝީރީންގެ ވާރިސުންނަށް ލިބިގެންވާކަމަށްވެސް ހައިކޯޓުން ވަނީ ނިންމާފައެވެ.\nއަދި ކައްފާރާގެ ގޮތުގައި ވިދިވިދިގެން ހަނދުމަހުގެ ދެމަސް ދުވަހުގެ ރޯދަ ހިފުމަކީ ނަޖާހު ކުޅަ ބޮޑު ފާފައިން ތައުބާވުމަށް އޮތްމަގެއްކަމަށް ވުމުން އެކަން ކުރުމަށްވެސް ހައިކޯޓުން ވަނީ ނަސޭހަތްތެރިވެފައެވެ.\nފުލުހުންގެ ތަހުގީގުން އޭރު ބުނިގޮތުގައި ނަޖާހު ވަނީ އޭނާ ދިރިއުޅެމުންދިޔަ މ.ކުރަހާގޭގެ ކޮޓަރިއެއްގެ ތެރޭގައި ޝީރީން މަރާލުމަށްފަހު، އޭނާގެ ހަށިގަނޑު ކުރުގެޅުވުމަށްފަހު ފޮއްޓެއްގެ ތެރެއަށްލާ ޓެކްސީއަކަށް އެރުވުމަށްފަހު އޭރު ހަދަމުންދިޔަ މއ.އަންގާގިރިގޭގެ ތެރޭގައި ހުރި ކުނިތަކެއްގެ ތެރެއަށް ޝީރީންގެ ހަށިގަނޑު އެއްލާލާފައެވެ. އެއަށްފަހު އެ ފޮއްޓާއި އެކު އޭނާ ވަނީ ނިކުމެގެން ގޮސްފައެވެ. ހައިކޯޓުގެ ގަޟިއްޔާގައި ބުނެފައިވާ ގޮތުގައި މއ.އަންގާގިރިން ޝީރީންގެ ހަށިގަނޑު ފެނުމުން ފުލުހުން އެ ސަރަހައްދު ބަންދުކޮށްފައި އޮއްވާ ނަޖާހު ވަނީ އެ ސަރަހައްދަށް ގޮސްފައެވެ. އަދި އެތަނުގައި ތިބި ބައެއްގެ ކައިރީގައި މީހަކު މަރުވެފައި އޮއްވާ ފެނުނީތޯ ސުވާލުކޮށް، ޖަވާބެއް ނުދިނުމުން މަރުވެފައި އޮތް މީހާ އޮތީ ދޮންދޮންކޮށްތޯވެސް ވަނީ އަހާފައެވެ.\nބިދޭސީ ގާނޫނީ ވަކީލުންނަށް ރާއްޖޭގެ ކޯޓުތަކުގައި ވަކާލާތުކުރުމުގެ ހުއްދަދިނުމުގެ ގަވާއިދު އެކުލަވާލައިފި02 weeks ago\nކޮރަޕްޝަނާއި ގުޅޭ 75 މައްސަލައެއްގައި ގޮތެއް ނުނިމި އަދިވެސް ކޯޓުތަކުގައި އެބައޮތް!02 months ago\nކުޑަކުދިންނަށް ޖިންސީ ގޯނާކުރާ މައްސަލަތަކުގެ ޝަރީއަތް އަވަސްކުރުމަށް މަޝްވަރާކޮށްފި08 months ago


SunOnline: Actor Vishal Thakkar gelligen hoadhaathaa3aharu, adhives nufeney!\nއެކްޓަރު ވިޝާލް ތާކަރު ގެއްލިގެން ހޯދާތާ ތިން އަހަރު، އަދިވެސް ނުފެނޭ!\nވިޝާލް ތާކަރު --\nރާޖްކުމާރު ހިރާނީގެ ފިލްމު 'މުންނާ ބާއީ އެމްބީބީއެސް'ގެ ލަވަ "ޗައިލާ ކިޔާ ސޫރަތު ތީ" އިން ފެނިގެން ދިޔަ އެކްޓަރު ވިޝާލް ތާކަރު ވީނުވީއެއް ނޭނގި ގެއްލިގެން ހޯދާތާ ތިން އަހަރު ވެފައިވާ އިރު، އަދި ވެސް އެއްވެސް ޚަބަރެއް ނުވާކަމަށް ފުލުހުން ބުނެފި އެވެ.\nވިޝާލްގެ އާއިލާ އާއި ހަވާލާދީ ފުލުހުން ބުނެފައި ވަނީ ވިޝާލް އެންމެ ފަހުން ގެއިން ނުކުތީ 2015 ވަނަ އަހަރުގެ ޑިސެމްބަރު މަހުގެ 31 ވަނަ ދުވަހުގެ ރޭ 'ސްޓާ ވޯޒް: ދަ ފޯސް އަވޭކަންސް' ބަލަން އޭނާގެ މަންމަ އަތުން 500 ރުޕީޒް ހޯދައިގެން ކަމަށެވެ.\nއަދި އޭނާ އާއެކު ފިލްމު ބަލަން ދާން މަންމަ ގާތު ބުނި ކަމަށާއި، ނަމަވެސް އޭނާގެ މަންމަ ފިލްމަށް ދާން އިންކާރު ކުރި ކަމަށެވެ. އަދި އެ ރޭ ދަންވަރު އެކެއް ޖަހާ އެހާކަށް ހާއިރު ޕާޓީ އަކަށް ދަނީ ކަމަށާއި، އަނެއް ދުވަހު ބައްދަލު ވާނެ ކަމަށް ބުނެ ވިޝާލް ވަނީ އޭނާގެ ބައްޕައަށް މެސެޖެއް ކޮށްފަ އެވެ.\nނަމަވެސް އެއީ ވިޝާލްގެ މައިންބަފައިންނަށް އޭނާގެ ޚަބަރެއްވީ އެންމެ ފަހު ފަހަރެވެ. އޭގެ ފަހުން ވިޝާލް ގެއަށް ގޮސްފައި ނުވާއިރު، މެސެޖެއް ވެސް ކޮށްފައެއް ނުވެ އެވެ.\n"އަހަންނަށް ޚިޔާލަށް ވެސް ނުގެނެވޭ އަހަރެންގެ ދަރިފުޅަށް ވީގޮތެއް،" ވިޝާލްގެ މަންމަ ބުންޏެވެ.\nވިޝާލް ގެއްލުނު އިރު އޭނާ ދިރިއުޅެމުން ދިޔައީ މުމްބާއީގެ މުލުންދުގައި އޭނާގެ މައިންބަފައިންނާ އެކު އެވެ. އަދި އޭނާ އެންމެ ފަހުން ފެނިފައި ވަނީ މުލުންދު އާއި 12 ވަރަކަށް ކިލޯމީޓަރު ދުރުން، ތާނޭގެ މަގެއް މަތިން، 2016 ވަނަ އަހަރުގެ ޖެނުއަރީ އެއްވަނަ ދުވަހު ހެނދުނު 11:45 ހާއިރު އޭނާގެ ލޯބިވެރިޔާ އާއެކު އެވެ. އޭރު އޭނާ ދިޔައީ ފިލްމެއްގެ ޝޫޓިން އަށެވެ. އަދި 12:10 ގައި އާ އަހަރުގެ ތަހުނިޔާ ކިޔައި ވިޝާލް ވަނީ ފޭސްބުކް ޕޯސްޓެއް ކޮށްފަ އެވެ.\nއެއަށް ފަހު އޭނާގެ ފޯނު ނިވާލި ގޮތަށް މިއަދާ ހަމައަށް ވެސް އަލުން ހުޅުވައިފައެއް ނުވެ އެވެ. ވަގަށް ނަގައިގެން ލާރި ހޯދަން ވެސް ބަޔަކު އާއިލާ އަށް ގުޅައިފައި ނުވާ އިރު، ވިޝާލް އޭނާގެ ބޭންކް އެކައުންޓު މެދުވެރިކޮށް ފައިސާގެ އެއްވެސް މުއާމަލާތެއް ވެސް ކޮށްފައެއް ނުވެ އެވެ.\nވިޝާލް ގެއްލިގެން ފުލުހުން ފުރަތަމަ ތުހުމަތު ކުރީ އޭނާގެ ލޯބިވެރިޔާގެ އަތެއް އެކަމުގައިވާ ކަމަށެވެ. ނަމަވެސް އަންހެން މީހާގެ ބަޔާނުން، ވިޝާލް ގެއްލުމާއި އޭނާ އާއި އެއްވެސް ގުޅުމެއް ނެތްކަން ސާފުވެފައިވާ ކަމަށް ފުލުހުން ބުންޏެވެ. ފުލުހުން ބުނީ ވިޝާލް މަރާލީ ކަމެއް ނުވަތަ ވަގަށް ނެގީ ކަމެއް ނުވަތަ އޭނާ އަމިއްލައަށްނފިލީ ކަމެއް ވެސް އަދި ނޭނގޭ ކަމަށެވެ.\nވިޝާލް އަމިއްލައަށް ފިލީ ކަމަށް ބެލެވެނީ އޮކްޓޫބަރު 2015ގައި އޭނާ އާއި ދެކޮޅަށް ކުރީގެ ލޯބިވެރިޔަކު ފުލުހުންނަށް ހުށަހެޅި ރޭޕްގެ މައްސަލައެއްގެ ސަބަބުންނެވެ. ނަމަވެސް ފަހުން އެ އަންހެން ކުއްޖާ ވަނީ މައްސަލަ އަނބުރާ ގެންގޮސްފައެވެ.\nވިޝާލްގެ މަންމަ ބުނީ އެ އަންހެން ކުއްޖާ ފުލުހަށް ދިޔައީ ދެމީހުންގެ ދޭތެރޭގައި ޖެހުނު މައްސަލައެއްގެ ސަބަބުން ކަމަށެވެ. މައްސަލަ އަނބުރާ ގެންދިޔަ ނަމަވެސް އެ މައްސަލައަށް ފަހު އޭނާގެ ކެރިއަރަށް އެކަމުގެ އަސަރު ވަރަށް ބޮޑަށް ކުރިއެވެ.\nފުލުހުން ބުނީ ތިން އަހަރު ވަންދެން ވިޝާލް ހޯދުމުގެ މަސައްކަތް ކުރަމުން އައި ނަމަވެސް، މިއަދާ ޖެހެންދެން ވެސް ވިޝާލްގެ އެއްވެސް ޚަބަރެއް ނުވާ ކަމަށެވެ.\n'މުންނާ ބާއީ'ގެ އިތުރުން ވިޝާލް ވަނީ އަޖޭ ދޭވްގަން އަދި ބޮބީ ޑިއޯލް އާއެކު 'ޓެންގޯ ޗާލީ' ގައި ވެސް މައްސައްކަތްކޮށްފަ އެވެ. ފިލްމުގެ އިތުރުން ގިނަ ޓީވީ ޑްރާމާތަކަކުން ވެސް ވިޝާލް ފެނިގެން ދިޔަ އެވެ. އޭގެ ތެރޭގައި 'ތާރަކް މެހެތާކާ އުލްޓާ ޗަޝްމާ' އަދި 'ކިސް ދޭޝް މޭ ހޭ މެރާ ދިލް' ފާހަގަކޮށްލެވެ އެވެ.\n"ދޯސްތާނާ 2"ގެ ޝޫޓިން ފަށައިފި\nޕުލްކިތު އާއި ކްރިތީ ލޯބީގެ ގޮށް ޖަހައިފި\nމަޝްހޫރު ލަވަކިޔުންތެރިޔާ ލަތާ މަންގޭޝްކަރު އައިސީޔޫގައި


Mieehey loiybakee ? - Episode:12 – adduLIVE\n1 Oct 20, 2019, 10:54 ޝައިން\nޖަލްސާނިމި، ކެއުމަށް އިންސާފުކުރާ ވަގުތު ޖެހިއްޖެއެވެ. ހުރިހާ އެންމެން ކެއުން ތައްޔާރުކޮށްފައިވާ މާލަމަށް ދާން މިސްރާބު ޖެހުމުން ޒަލަފް އެތަނުން ނުކުތުމަށް އަވަސްވެގަތެވެ. އޭނާގެ މޫޑު އޮފްވެ ކާހިތްވެސް ކެނޑުނީއެވެ. އެހެންކަމުން އަމީން ގާތުގައި ބަހަނާއެއް ދައްކާލުމަށްފަހު އޭނާ ގެޔަށް ދިޔައެވެ.\nހަފްލާ ނިމުމުއިރު، މޫސުން ގޯސްވެ ތުނިތުނިކޮށް ވާރޭވެހެން ފަށައިފިއެވެ. އެހެންކަމުން މެހެމާނުންތައްވެސް ހަލުވިކަމާއެކު އެމީހުންގެ މަންޒިލްތަކަށް ދެވޭތޯ ދަތުރުފެށިއެވެ. ޒީޝާންވެސް އޭނާގެ ރަހުމަތްތެރިންނާއެކު ގެޔަށް ދިއުމަށްޓަކައި ނުކުތެވެ. ނަމަވެސް އޭނާއައީ ބައްޕައާއެކުގައިކަން ހަނދާންވުމުން އޭނާ ހުއްޓުނެވެ.\n" ނުދަނީތަ؟…" އަރީޝާ އެހިއެވެ.\n" …އަހަރެން ހަނދާންނެތުނީއޭ ބައްޕައާއެކު އައިކަން….އަރީމެންދޭ….އަހަރެން މިގުޅަނީ ބައްޕައަށް…." ޒީޝާން ފޯނުނަގައި އޭނާގެ ބައްޕަގެ ނަމްބަރަށް ޑައަލްކޮށްލަމުން ބުނެލިއެވެ.\n" އާދޭ އަހަރެންނާއެކުދާން…" އަރީޝާ އެދުނެވެ.\n" ނޫނޭ…އަރީއަށް ލަސްވާނެ….ވާރެވެސް އެބަވެހެއެއްނު…އަރީދޭ އަވަހަށް…." ޒީޝާން އެހެން ބުނެލުމުން، ގުޑްނައިޓް ކިޔާފައި އަރީޝާ ހިނގައްޖެއެވެ.\nފޯނު ރިންގްވޭ ވޭ ކެނޑުނުއިރުވެސް ބައްޕަ ފޯނެއް ނުނެގިއެވެ. ޒީޝާން އަނެއްކާވެސް ޑައަލްކުރަން ފެށިއެވެ. މިފަހަރުވެސް އޭނާގެ ބައްޕަ ފޯނެއް ނުނެގިއެވެ.\n" ބައްޕައަށް ނިދުނީ ކަންނޭނގެ…" ޒީޝާން ހިތާހިތާ ބުންޏެވެ.\nވާރޭ އިތުރަށް ބޯކުރަން ފެށުމުން ޒީޝާން އަނެއްކާވެސް ސުކޫލު ތެރެއަށްވަދެ އޮފީސްބައިގެ އަސްކަނި ދޮށުގައި މަޑުކޮށްލިއެވެ.\n" ޒަލް ކޮބާބާ؟…ކޭގަޑީގަވެސް ޒަލްއެއް ނުފެނޭ….ގުޅާލަންވީ ކަންނޭނގެ…" ހަފްލާ ނިމުނުއިރު ޒަލަފް ނުފެނުމުން ޒީޝާން ވިސްނަން ފެށިއެވެ. އަދި ޒަލަފް ކޮބައިތޯ ބަލާލުމަށްޓަކައި ގުޅަންވެސް ހިތައްއެރިއެވެ. ނަމަވެސް އަމީންމެންނާއެކު ޒަލަފް އެތެރޭގައި ހުރެދާނެތީ އޭނާ އެޚިޔާލު ދޫކޮށްލިއެވެ. އެތެރެއަށްދާން ހިތަށްއަރާފައި އޭނާ ބޭރުގައި މަޑުކުރީ ޒަލަފްއާއި ޒައިކް އެކުގައި ތިބެއްޖެނަމަ އޭނާ ލަދުގަންނަން ޖެހޭފަދަ ކަމެއްވެދާނެތީއެވެ. ޒަލަފްއާއި ޒައިކް ބައްދަލުވީނަމަވެސް އެކަކު އަނެކަކަށް އެކީ ކޮންބައެއްކަން ނޭނގޭނެކަން ޒީޝާންއަށް ޔަޤީންވެއެވެ. އެދެމީހުން އެއްތަނަކުން ފެންނާކަށްވެސް އޭނާ ބޭނުމެއްނޫނެވެ. މިރޭގެ ހަފްލާގައި އެފަދަކަމެއް ވެދާނެތީވެސް އޭނާއުޅުނީ ވަރަށް ވިސްނައިގެންނައިގެން ޒަލަފްއާއި ޒައިކްއާ ދެމީހުންނަށްވެސް ނުފެނިއެވެ. އެހެންކަމުން ޒަލަފް ހަފްލާއިން ނެތްކަމެއްވެސް އޭނާއަކަށް ނޭނގެއެވެ. އޭނާ ކަންބޮޑުވެގެންހުރެ އަދިވެސް އެއްފަހަރު ބައްޕައަށް ގުޅިއެވެ. މިފަހަރުވެސް ބައްޕަ ފޯނެއް ނުނެގިއެވެ.\n" ޒައިކްއާއެކީ ދާން މަޑުކުރަންވީބާ؟….ނޫނީ ކާރަކަށް ގުޅައިގެންދާންވީ ކަންނޭނގެ…" ޒީޝާން ދެފިކުރެއްގައި ހުއްޓައި ސުކޫލު ގޭޓްކައިރިއަށް ވެހިކަލެއް މަޑުކޮށްލި މަންޒަރުފެނުނެވެ.\nގިނައިރުތަކެއްނުވެ އަމީންއާއި ޒައިކް ކުޑައެއްގެ ހިޔަލުގައި އެދިމާއަށް އަންނާތީ ފެނުނެވެ. އަދި އެމީހުންގެ ފަހަތުންވެސް ދެމީހަކު ދުވަމުން ކަހަލަ ގޮތަކަށް އައެވެ. ޒީޝާން ހާސްވިއެވެ. އެމީހުނަށް ފެންނާކަށް އޭނާ ބޭނުމެއްނޫނެވެ. އޭނާ ޒައިކްއާއެކީދާން މަޑުކުރީކަމަށް ޒައިކް ހީކޮށްފާނެތީވެސް އޭނާ ލަދުގަތެވެ. އޭނާ އެހެންހުއްޓައި އެމީހުން އެދިޔަގޮތަށް ގޮސް ބޭރަށް ނުކުތެވެ. ވެހިކަލް ދުއްވާލުމާއެކު ޒައިކް އަނެއްކާވެސް ސުކޫލުތެރެއަށް ވަތް މަންޒަރު ޒީޝާންއަށް ފެނުނެވެ. ޒީޝާން އަވަސް އަވަހަށް އިސްއޮބައިލައިގެން ޒައިކްއާ ފިލޭތޯ އުޅުނެވެ. ޒައިކް އޮފީހާއި ގާތްވަމުން އައި ވަރަކަށް އޭނާގެ ހިތް އަވަސްވަމުން ދިޔައެވެ.\n" ޒީޝާން؟…" އޭނާ މޫނު ނުފެންނާނެހެން އިސްޖަހައިގެން ހުއްޓައިވެސް ޒައިކްއަށް އޭނާ އެނގިއްޖެއެވެ.\n" ޒީޝާން…ކިހިނެއްވެފަ ތިހުރީ؟…" އަނގައިންވެސް ނުބުނެ އެހުރިގޮތަށް ހުރުމުން ކަންބޮޑުވެފައި ޒައިކް އެހިއެވެ.\n" ބައްޕަ ފޯނު ނުނަގާތީ ނުދެވިފަ…" ޒައިކް އޭނާއާއި ގާތަށް ހުއްޓުމުން އަވަސް އަވަހަށް ޒީޝާން ބުނެލިއެވެ.\n" ދެން ކީއްވެ އަހަރެންގާތު ނުބުނީ؟…" ޝަކުވާގެ ރާގެއްގައި ޒައިކް އަހާލިއެވެ.\n" ބިޒީހެން ހީވާތީ…" ޒީޝާން ކުރުގޮތަކަށް ޖަވާބުދިނެވެ.\n" އިހަށް އާދޭ އެތެރެއަށް…ތަންކޮޅެއް ވާރެ ތުނިކޮށްލީމައެއްނު ގެޔަށްދެވޭނީ…" ޒައިކް އޮފީސް ހުޅުވާލަމުން ބުނެލިއެވެ.\nޒައިކް އޮފީހަށްވަދެ އޭނާއަށް ޚާއްސަކުރެވިފައިވާ ކޮޓަރިއަށް ވަނުމުން ޒީޝާންވެސް ޖެހިލުންވެހުރެ ޒައިކްގެ ފަހަތުން ވަނެވެ. އޭނާ ސުކޫލުގައި އުޅުނުއިރު މަދު ފަހަރަކު ނޫނީ އޮފީހަށްވެސް ވަދެފައެއް ނުވެއެވެ. އަދި އަމުދުން ޕްރިންސިޕަލްގެ ކޮޓަރިއަށް ވަތް ހަނދާނެއްވެސް އޭނާ ނުވެއެވެ. އެހެންކަމުން މިފަދަގޮތަކަށްވެސް އެކޮޓަރިއަށް ވަންނަން އޭނާ ޖެހިލުންވެއެވެ.\n" އާދޭ! އިނށީދޭ!…." ކޮޓަރީގެ އެއްކޮޅުގައިވާ ސޯފާއަށް އިޝާރާތްކުރަމުން ޒައިކް ބުނެލިއެވެ.\nޒީޝާން މަޑުމަޑުން ގޮސް ސޯފާގައި އިށީނެވެ. ޒައިކްވެސް ޖެހިގެން ހުރި ސޯފާގައި އިށީނެވެ. އޭސީ ކަނޑާލާފައިހުރި ނަމަވެސް ތަނުގައިވަނީ މޫސުމުގެ ފިނިކަން ހިފާފައެވެ ޒައިކް އެހާގާތުގައި އިނުމުން ހިތްނުތަނަވަސް ވަމުން ދިޔަވަރަކަށް އޭނާއަށް ފިނީގެ އަސަރުވެސް އިތުރުވާހެންވެސް ހީވިއެވެ. ޒީޝާން އިސްޖަހައިގެން އިންނަމަވެސް ޒައިކްގެ ނަޒަރުހުރީ ޒީޝާންއަށް ހުއްޓިފައެވެ. އޭނާއެހެން އިންއިރު ތަފާތު ޚިޔާލުތައް ހިތުގައި އުތުރި އަރަމުން ދިޔައެވެ.\nދެމީހުން ކިތަންމެ ގާތުގައި ތިބިނަމަވެސް އެދެމެދުގައިވަނީ ބީރައްޓެހިކަމެވެ. ކައިވެނީގެ ގުޅުމުން ގުޅިފައިވީއިރުވެސް، ދެހިތުގައި އެއްވެސް ގުޅުމެއްނެތެވެ. އެދެހިތުގެ ރާސްތާއާއި މަންޒިލްވެސް ތަފާތެވެ. ނޫނެކެވެ. ޒައިކްގެ ހިތުގައި ޒީޝާންއަށްޓަކައި ވަރަށް ޚާއްސަ މަޤާމެއް ދެވިފައިވެއެވެ. އައިޝާއަށްފަހު އޭނާގެ ހިތުގައި އެފަދަ މަޤާމެއް ދެވުނު ދެވަނަ އަންހެން ކުއްޖަކީ އެއީއެވެ. ޒީޝާންގެ ރީތިކަމާއި އެމައުސޫމުކަން އޭނާގެ ހިތާކުޅެލީއެވެ. ޒީކްއާއެކީ މަޖާކޮށް ކުޅެއުޅޭ މަންޒަރުތަކުން އޭނާގެ ހިތަށް އުފާވެރިކަން ގެނެސްދެއެވެ. ނޭނގިނަމަވެސް އޭނާގެ ހިތް ދުވަހެއް ދުވަހަކަށް ޒީޝާންއާ ދިމާއަށް ދިޔައީ ލެނބެމުންނެވެ. ނަމަވެސް މިހާރު ޒީޝާންވަނީ މަޑުމަޑުން ބަދަލުވެފައެވެ.\nފަހަކަށް އައިސް ޒީކްގެ ކަންކަމާމެދު ޒީޝާންވަނީ ވަރަށްބޮޑަށް ފަރުވާކުޑަކޮށްފައެވެ. ސަބަބަކީ ކޮބައިކަން ނޭނގުނު ނަމަވެސް އެކަމުގައި ވަރަށްބޮޑު ސަބަބެއްވާކަށް ޒައިކްއަށް އެނގެއެވެ. ކުރިން ޒީކްއަށް ދިން ސަމާލުކަންވަނީ މިހާރު ވަރަށްބޮޑުތަން ކުޑަވެފައެވެ. މިހާރަކަށް އައިސް ޒީޝާން ހުންނަނީ ނުހަނު އުފަލުންނެވެ. އެއުފާވެރިކަމުގައި ފޮރުވިފައިވާ ހަޤީޤަތަކީ ފަހެ ކޮބާހެއްޔެވެ؟ މިބަދަލެއް ޒީޝާންއަށް އައީ އޭނާ ކިޔަވަންދާން ފެށިފަހުންކަންވެސް ޒައިކްއަށް އެނގެއެވެ. އެހެންކަމުން އެއުފާވެރިކަންވެސް ގުޅިފައިވާނީ އެކަމާކަން ޒައިކްއަށް ޔަޤީންވިއެވެ.\nދެމީހުންގެ މެދުގައި ގުޅުމެއްނެތި ކައިވެނިކުރެވުނީތީ އޭނާ ޒީޝާންއަށް ވަރަށް މުހުލަތުވެސް ދީފިއެވެ. އަނތްބެއްގެ ފުށުން ލިބެންޖެހޭ އެއްވެސް އުފަލެއްނުލިބި އޭނާގެ ޖިސްމާއި ނަފްސު ގަނަތެޅޭތާ ކިހާ ދުވަހެއް ހެއްޔެވެ؟ އޭނާގެ ހިތް ޒީޝާންއަށް އެދިގޮވާއިރު، ޒީޝާންގެ ހިތް ކުޑަކޮށްވެސް އޭނާއަށް ނޭދެނީބާއެވެ؟ ޒީޝާން އޭނާއާ ކުޑަކޮށްވެސް ގަޔާނުވަނީ ހެއްޔެވެ؟ ޒީޝާންއަށް ކަމުނުދަނީ އޭނާގެ ކިބައިގައިވާ ކޮން ސިފައެއް ހެއްޔެވެ؟ ހިތްނޭދޭއިރު ޒީޝާން އޭނާއާ ކައިވެނިކުރީ ކީއްވެގެން ހެއްޔެވެ؟ މިސުވާލުގެ ޖަވާބު އޭނާ ބޭނުމެވެ. ޒީޝާންއަށް ފުރުސަތުދީގެން އޭނާ ވަރަށް ކެތްކޮށްފިއެވެ. ނަމަވެސް ދެން ނުވާނެއެވެ.\nބަހެއް ބުނުމެއްނެތި ޒައިކް އެގޮތަކަށް ބަލަންއިނުމުން ޒީޝާންގެ ހިތުގައި ބިރުވެރިކަން އުފެދުނެވެ. ޒައިކް އެވިސްނަނީ ކޮންކަމަކާ ބާއޭ އޭނާގެ ހިތަށްއެރިއެވެ. ޒައިކް އޭނާ އެކޮޓަރިއަށް ވެއްދީ ކީއްކުރަންބާއެވެ؟ އަނެއްކާ ޒައިކް އެއުޅެނީ ވަގުތުގެ ނާޖާއިޒް ފައިދާނަގަން ހެއްޔެވެ؟ ނޫނެކެވެ. އެހެންވިޔަކަ އޭނާ ނުދޭނެއެވެ.\n" މިހާރު ވާރޭ ތުނިކޮށްލައިފިހެން ހީވަނީ….ހިނގާދާން…" ހިތްނުތަނަވަސްވީވަރުން ޒީޝާން ބޭނުންވީ އަވަހަށް ގެޔަށްދާށެވެ.\n" އަދި އިރުކޮޅަކު މަޑުކޮށްބަލަ! ކިތަންމެ ލަހުން ދިޔަނަމަވެސް އަހަރެމެން ހޯދާނެ ބަޔަކު ނޫޅޭނެއްނު…" ޒީޝާން ކަންބޮޑުވެފައި އިންކަން އެނގޭއިރުވެސް ޒައިކް ބުނެލިއެވެ.\n" އެކަމު ނިދަންވެސް ޖެހޭނެއްނު….މާދަމާ ފަތިހު ތެދުވަންޖެހޭނެ…" ޒީޝާން އަވަސް އަވަހަށް ބަހަނާއެއް ދެއްކިއެވެ.\n" އާނ…ނިދަންވެސް ޖެހޭނެ…ފަތިހު ތެދުވަންވެސް ޖެހޭނެ…އެކަމު އެއީއެއްނޫން ހަމައެކަނި އަހަރެމެން ކުރަން ޖެހޭނެކަމަކީ…ނުނިދާވެސް ބައެއްފަހަރަކު ވަގުތު ހޭދަކުރަންޖެހޭނެ ކަންނޭނގެ…އަހަރެންނަށް ހީވަނީ މިހާރު ވާވަރަށް ނިދިއްޖެހެން….ނިދިހަމަވެގެންވެސް ކުޑަވަގުތުކޮޅަކު ހޭލާހުންނަން ވެއްޖެހެން…." ދެމާނައެކުލެވިގެންވީ ބަސްތަކަކުން ޒައިކް ވާހަކަދެއްކުމުން ޒީޝާންގެ ކަންބޮޑުވުން އިތުރުވެގެން ދިޔައެވެ. ޒައިކް އެދެއްކި ވާހަކައެއްގެ މާނަ އޭނާއަށް ފަހުމް ކުރާކަށް ނޭނގުނެވެ. ނޫނީ އޭނާ ބޭނުންވެސް ނުވީއެވެ.\n" ޒީޝާން…އަހަރެމެން މީދެމަފިރިން….އަހަރެމެން ބޭނުންއިރެއްވާންދެން ހޭލާތިބެވޭނެ….ނޭނގޭތަ އެކަމެއް؟…" ޒީޝާންގެ ގާތަށް ޖެހިލަމުން ޒައިކްބުނެލިގޮތުން ޒީޝާންގެ ގައިން ހީބިހި ނަގައިގެން ދިޔައެވެ.\nޒީޝާން ދެއަތްދެއަތާ މޮޑެމުންދަނިކޮށް ކުއްލިއަކަށް ޒައިކްގެ އޭނާގެ އަތުގައި ހިފުމުން އޭނާ ސިހުނެވެ. ބިރުން ހަދާނެގޮތެއް ނޭނގިފައި އިންދައި ޒައިކް އޭނާގެ އަތްނަގައި އަތުގައި ބޮސްދިނެވެ. އެވަގުތު ޒީޝާންގެ މުޅި ހަށިގަނޑަށް ގޮތެއްވެގެން ދިޔައެވެ. ހިތްތެޅިގަތްވަރުން ހީވީ މޭފޫއަޅުވާފައި ނުކުމެދާނެހެންނެވެ. ޒައިކް މަޑުމަޑުން ޒީޝާންއާ ގާތްވަމުން ގޮސް ޒީޝާން މޫނުގައި ދެއަތުން ހިފައި ކުޑަކޮށް އުފުލާލިއެވެ.\nޒައިކްގެ ހޫނު ނޭވާ ޒީޝާންގެ މޫނަށް އެޅުނު ހިނދު، ޒައިކްގެ އަތްދަށުން ދެމިގަނެގެން އެތަނުން ދުވެފިލަން ޒީޝާން ބޭނުންވިއެވެ. ނަމަވެސް އެހާހިތްވަރެއް އޭނާއަކަށް ނުލިބުނެވެ. ޒީޝާންއަށް ދެވަނަ ވިސްނުމަކަށްވެސް ފުރުސަތުނުދީ ޒައިކް ޒީޝާންގެ ތުންފަތުގައި ބޮސްދިނެވެ. އެވަގުތު ޒީޝާންގެ މުޅި ހަށިގަނޑުފިނިވެގެން ގޮސް ކަކުލުހުޅުން ވާގިދޫވިފަދަ އިހުސާސެއް ކުރެވުނެވެ. އޭނާގެ ހަށިގަނޑުގައި ވީނަމަ ވީހާ ހަކަތައެއް ހުސްވިފަދައެވެ. އޭނާއަށް މިފަދަގޮތެއްވީ ކީއްވެގެންކަންވެސް ޚުދުއޭނާއަށްވެސް ނޭނގެއެވެ. އޭނާއެހާ ބަލިކަށިވީ ކީއްވެގެން ހެއްޔެވެ؟ ޒައިކްގެކުރިމަތީގައި އޭނާ ބަލިކަށިވެގެން ނުވާނެއެވެ. ޒައިކް އޭނާއަށް ބޭނުންގޮތެއް ހަދާންދެން އެގޮތަށް އިންނަންވީ ހެއްޔެވެ؟ ނޫނެކެވެ. ނޫނެކެވެ. ޒައިކް ދެވަނަފަހަރަކަށް ޒީޝާންގެ ތުންފަތުގައި ބޮސްދިނުމާއެކު ޒީޝާން ތެޅިގެންފައި ޒައިކްގެ އަތްދަށުން ދެމިގަތެވެ. އަދި ޒައިކް ކޮށްޕާލާފައި ތެދުވެ، ހަލުވިކަމާއެކު ކޮޓަރިން ނުކުތެވެ. އޭރު ހުއްޓުމެއްނެތި އޭނާގެ ލޮލުން ކަރުފައިބައެވެ.\nޒީޝާން…މަޑުކޮށްބަލަ! ޒީޝާން…" ޒައިކް އަވަސް އަވަހަށް ގޮސް ޒީޝާން އޮފީހުން ނުކުތުމުގެ ކުރިން އޭނާގެ އަތުގައި ހިފާ ހުއްޓުވިއެވެ.\n" ދޫކޮށްލާ!…އަހަރެންގައިގާ އަތްނުލާ! ދޫކޮށްލާ!…" ރޮމުން ރޮމުން ޒީޝާން ބުނިއިރު އޭނާގެ އަޑު ތުރުތުރު އަޅަމުން ދިޔައެވެ. ދެފައިކޮޅުވެސް ތުރުތުރު އަޅާވަރުން ކޮޅަށް ހުންނަންވެސް އޭނާއަށް ދަތިވިއެވެ.\n" ޒީޝާން ހަމަޖެހިބަލަ!….ކިހިނެއްތަވީ؟….ކޮބާތަ މައްސަލައަކީ؟…އަހަރެންމީ ޒީޝާންގެ ފިރިމީހާއޭ….ތީ އަހަރެންގެ ހަލާލު އަނބިމީހާއޭ….ޒީޝާންއަށްވެސް އެވަރު އެނގެއެއްނު….ދެން ކޮންކަމަކާ ޒީޝާން ތިރޮނީ؟…" ޒީޝާންއަށް ވިސްނައިދިނުމަށްޓަކައި މަޑުމައިތިރިކަމާއެކު ޒައިކް ބުންޏެވެ.\n" އަހަރެން ބޭނުމެއްނޫން…އަހަރެން ބޭނުމީ ދާން….ޕްލީޒް އަހަރެން ގެޔަށް ދިޔަދީ!…" ޒީޝާން ރޮއެ ރޮއެފައި އާދޭސްކުރަން ފެށުމުން ޒައިކްއަށް ބަލަން ހުރެވުނެވެ.\n" ފުރަތަމަ ބުނޭ ކޮބާކަން މައްސަލައަކީ؟…އޭރުން ގެޔަށްދެވޭނީ؟…" ޒީޝާންގެ ސަބަބުން ހިތަށް ލިބުނު ނުތަނަވަސްކަމުން ޒައިކްހުރީ ނުރުހިފައެވެ.\n" ޕްލީޒް ހިނގާބަލަ ގެޔަށްދާން…." އަނެއްކާވެސް ޒީޝާން އެދުނެވެ.\nޒައިކް ކުއްލިއަކަށް ޒީޝާންގެ އަތުގައި ހިފައިގެން ގޮސް ޕްރިންސިޕަލް ކޮޓަރިއަށްވަދެ، ކުރިންވެސް އިން ސޯފާގައި ބޭންދިއެވެ. ޒީޝާން ސިހިފައި ވައްކަޅިން ޒައިކްއަށް ބަލާލިއެވެ.\n" ބުނަން…ގެޔަށް ދިޔަޔަސް ހަމަ އަހަރެން ހުންނާނެ….އޭރުންވެސް އަހަރެން ބޭނުންކަމެއް ކުރެވޭނެދޯ…..އެހެންވީމަ ފުރަތަމަ ބުނެބަލަ! ކީއްވެގެންކަން ތިހެން ތިއުޅެނީ؟….އަހަރެން މިރޭ ބޭނުން ޒީޝާން ތިހެން އުޅޭ ސަބަބެއް ހޯދަން….އަހަރެން ކުރާ ސުވާލަކަށް ޖަވާބު ލިބުމުން ނޫނީ މިރޭ ޒީޝާންއަށް ގެޔަކަށް ނުދެވޭނެ…" ޒައިކް ހަރުކަށިކަމާއެކު ބުނުމުން ޒީޝާން ބިރުގަތެވެ.\nއޭނާ ހަޤީޤަތް ހާމަކުރަން ބޭނުންވިނަމަވެސް އެހާހިތްވަރެއްވެސް އޭނާގެ ނެތެވެ. އެހެންކަމުން ޖަވާބުނުދީ އޭނާ ހިމޭންވިއެވެ.\n" އަހަރެންނަށް އެނގޭ ޒީޝާންއަށް އަހަރެން ކަމުނުދާކަން…..އެކަމު އަހަރެންނަށް ނޭނގެނީ ޒީޝާން އަހަރެންދެކެ ތިހާ ފޫހިވާއިރު ކައިވެނިކުރި ސަބަބެއް…އަހަރެން ވިސްނާ ވިސްނާވެސް ނޭނގުނު ޒީޝާން އަހަރެންނާ ކައިވެނިކުރަން ޖެހުނު ސަބަބެއް….އެހެންވީމަ ރީތިކޮށް ބުނެދީބަލަ! އަހަރެންނަށްވެސް ހާދަ އުނދަގުލޭ އަބަދު މިހެން އުޅެން….ނަމެއްގަ އަނތްބަކުހުރެ، އެއްވެސް ލޯތްބެއް އަޅާލުމެއް ނުލިބި ގަނަތެޅޭކަށް އަހަރެންވެސް ބޭނުމެއްނޫން….ފަހަރެއްގަ ޒީޝާންއަށް އަހަރެންނަކީ މުހިއްމު މީހަކަށް ނުވެދާނެ….ޒީކްގެ ހުރިހާކަމެއް ކޮށްދިނީމަ ނިމުނީއޭވެސް ހީވެދާނެ…އެކަމު ފިރިއެއްގެ ހައްޤުތަކަކީ ކޮބައިކަން ނޭނގޭވަރުގެ ކުޑަކުއްޖެއްނޫން ކަންނޭނގެ ތިވެސް….އެހެންވީމަ މިރޭން މިރެޔަށް ޒީޝާން ބޭނުންވާގޮތް ބުނެދީ! އަހަރެން އެގޮތަކަށް ކަންތައްކުރެވޭތޯ ބަލާނަން…." ހިތްހަމަ ނުޖެހިފައިހުރި ނަމަވެސް މަޑުން ވާހަކަދެއްކޭތޯ ޒައިކް މަސައްކަތްކުރިއެވެ.\nޒީޝާން ވިސްނާލިއެވެ. އޭނާ އެހެންމީހަކުދެކެ ލޯބިވާ ވާހަކަ ހަޤީޤަތަށް ބުނަންވީ ހެއްޔެވެ؟ މިރެއަކީ އެކަން ޒައިކްއަށް ހާމަކުރަން އޭނާ ނިންމި ރެއެވެ. ނަމަވެސް އޭނާ އެވާހަކަ ދައްކަން ބޭނުންވީ މިފަދަ ހާލަތެއްގައެއްނޫނެވެ.\n" މިރޭ ހަތަރުދަމު މިތާ ހުންނަން ޖެހުނަސް އަހަރެންގެ ފަރުވާލެއްނެތް…..ޖަވާބުދީފަ ޒީޝާންއަށް ދެވޭނީ…." ޒީޝާން ހިމޭނުން އިނުމުން ހަރުކަށިކަމާއެކު އަނެއްކާވެސް ޒައިކް ބުނެލިއެވެ. ޒައިކް މިހާބޮޑަށް ހިތްހަމަ ނުޖެހިފައި ހުއްޓައި ދުވަހަކުވެސް އޭނާ ނުދެކެވެ. އެހެންކަމުން އޭނާއިނީ ނުހަނު ބިރުންނެވެ.\n" އަހަރެން ޒައިކްދެކެ ލޯތްބެއްނުވޭ….." ޖެހިލުންވެ އިނދެ ޒީޝާން ބުނެލިއެވެ.\n" ނުބުންޏަސް އަހަރެންނަށް ތިކަން އެނގެޔޭ…އެހެންވީމަ ބުނެބަލަ އަހަރެންނާ އިނީ ކީއއްވެގެންކަން" ޒީޝާންގެ ދުލުން އެހެންބުނިއަޑު އިވުމުން ހިތަށްވީތަދުން ދަތްކުނޑިވިކާލަމުން ޒައިކްއަށް ބުނެވުނެވެ.\n" މަންމަމެން ބުނެގެން…" ތުރުތުރުއަޅާ އަޑަކުން ޒީޝާން ޖަވާބުދިނެވެ.\n" މަންމަމެން ބުނެގެން؟….ތިއީ ހަމަ އެހާ ބަސްއަހާ ދަރިއެއްތަ؟…މަންމަމެން ބުނީ އަހަރެންނާ ކައިވެނިކޮށް ތިހެން އުޅޭށޭތަ؟…ފިރިމީހާ ގާތްވާއިރަށް ދުވެފިލާށޭތަ؟ " މަލާމާތުގެ ގޮތަކަށް ހީލަމުން ޒައިކް އެހިއެވެ.\nޒައިކްގެ އެބަސްތަކުން ޒީޝާން ލަދުގަތެވެ. އޭނާގެ މައްޗަށް ޒައިކްއަށް ހައްޤުލިބިގެން ވާއިރުވެސް އޭނާ އެހުންނަނީ އެހައްޤުތަކުން ޒައިކް މަހުރޫމުކޮށްގެންނެވެ. ޒައިކްގެ ކެތްތެރިކަންވެސް އޭނާއަށްވަނީ ފެނިފައެވެ. ނަމަވެސް އުމުރު ދުވަހު އެއްވެސް އިންސާނަކަށް ކެތެއްނުވާނެއެވެ. ކޮންމެވެސް ދުވަހަކުން އޭނާއަށް މިކަމާ ކުރިމަތިލާން ޖެހޭނެކަންވެސް އޭނާއަށް އެނގެއެވެ. ނަމަވެސް މިރެއަކީ އެވަގުތަށް ވާނެކަމަކަށް އޭނާ ހިއެއްނުކުރެއެވެ.\n" ގަސްތުކުރަނީ މާދަމާ އިރުއަރާންދެން މިތާ އިންނަންތަ؟…." ޒީޝާންއާ ގާތްވެލަމުން ޒައިކް އެހިއެވެ.\n" އަހަރެން ޖަވާބުދީފީމެއްނު…ދެން ހިނގާ ގެޔަށްދާން…." ޖެހިލުންވެ އިނދެ ޒީޝާން ބުނެލިއެވެ.\n" މާނައަކީ….އިތުރު އެއްވެސް ކަމެއްނެތޭތަ؟…ހަމައެކަނި އަހަރެންދެކެ ލޯބިނުވާތީތަ ދުރުދުރުން އުޅެނީ؟…" ޔަޤީންނުވާގޮތަށް ޒައިކް އަހާލިއެވެ.\n" ހޫމް…" ޒީޝާން އަވަސް އަވަހަށް ބޯޖަހާލިއެވެ.\n" އެންމެ ރަނގަޅު ބުނެބަލަ! ޒީޝާން ލޯބިވާ އެހެންމީހަކު ހުރޭތަ؟…" ކުއްލިއަކަށް ޒައިކް ކޮށްލި ސުވާލުން ޒީޝާންގެ ނޭވާވެސް މޭގައި ތާށިވިފަދައެވެ. ބިރުންގޮސް ހިތްނެގި ނެގިފައި ޖެހެންފެށިއެވެ.\n" ކީއްވެ ޖަވާބު ނުދިނީ؟…އަނެއްކާ ލޯބިވެރިޔަކު ހުންނަނީތަ؟…" ޝައްކުގެ ނަޒަރަކުން ބަލާލަމުން ޒައިކް ބުނެލިއެވެ.\nއެސުވާލަށް ޖަވާބުދޭން ޒީޝާން ނުހަނު ބިރުގަތެވެ. އާނއެކޭ ބުނަން ބޭނުންވިނަމަވެސް ޒައިކް ރުޅިއަންނާނެވަރު ހިތަށްއަރާފައި ބިރުގަތްވަރުން ޒީޝާން އަވަސް އަވަހަށް ނޫނެކޭބުނެ ދެފަރާތަށް ބޯހޫރާލިއެވެ.\n" ހޫމް!….އަހަރެންދެކެ ލޯތްބެއްނުވޭ، އެކަމު ލޯބިވާ އިތުރުމީހަކުވެސް ނެތް…..އެހެންވީމަ މަންމަމެންގެ ތިހާ ބަސްއަހާ ދަރިއެއްވިއްޔާ ފިރިމީހާގެ ބަސްވެސް އަހަންޖެހޭނެކަމަށް ގަބޫލުކުރެވެނީ…ހިނގާގޮތެއް ނިންމަން….މިރެއަށްފަހު އަހަރެންމީ ޒީޝާންގެ ފިރިމީހާކަމަށް ހިތުގެ އަޑިން ގަބޫލުކޮށް ފިރިއަކަށް ކޮށްދޭންޖެހޭ ހުރިހާކަމެއް ބަރާބަރަށް ކޮށްދޭން ތައްޔާރުވޭ!….އަހަރެންވެސް ބަލާނަން…ޒީޝާން ބޭނުންވާ ކަހަލަ ފިރިޔަކަށް ވެވޭތޯ….މަންމަމެންގެ ބަސް އެހުނުކަމަށްވާނީ، މަންމަމެން ދެއްކި މީހަކާ ކައިވެނިކޮށް، އެކައިވެނިވެސް ދެމެހެއްޓުނިއްޔާ ދޯ….އެހެންވީމަ އަހަރެން ގަބޫލުކުރަނީ ޒީޝާން ތިއުޅޭގޮތް ބަދަލުކޮށް ރީތިކޮށް ސުލްހައިގައި ދެމީހުން އުޅެން މަސައްކަތްކުރާނެ ކަމަށް….އެންމެ ރަނގަޅެއްނު…" ޒީޝާންގެ އަތުގައި ހިފާލަމުން ޒައިކް ބުނެލިއެވެ.\nޒައިކް ދެއްކި ވާހަކަތަކަށް ހިތާހިތުން ދެކޮޅުހެދި ނަމަވެސް ދުލުން އިންކާރުގެ އެންމެ ލަފްޒެއްވެސް ބޭރެއްނުވިއެވެ. ހަމައެކަނި ކުރެވުނުހައިވެސް ކަމަކަކީ ޒައިކް ނިންމި ނިންމުމަށް ބޮލުގެ އެހީގައި އާނއެކޭ ބުނެ އެއްބަސްވުމެވެ. އެއީ އެއްވެސް ހާލެއްގައި އޭނާގެ ހިތްއެދޭގޮތެއް ނޫނެވެ. ޒައިކްއަކީ ފިރިމީހާކަން ގަބޫލުކޮށް ފިރިއެއްގެ ހައްޤުދީ، އޭނާގެ ހަށިގަނޑު ޒައިކްގެ އަތްމައްޗަށް ދޫކޮށްލުމަކީ އޭނާއަށް ވާނޭކަމެއް ނޫނެވެ.\n" ހިނގާ ގެޔަށްދަމާ….މިހާރު ވަރަށް ލަސްވެސް ވެއްޖެއެއްނުދޯ…." ކުއްލިއަކަށް ޒައިކްގެ ހަރުކަށި ގޮތްގަނޑު ގޮސް މަޑުމައިތިރިކަށް އަޑަށް ވެރިވިއެވެ. އެހެންކަމުން ޒީޝާންގެ ހިތަށް ހަމަޖެހުމެއް ލިބިގެން ދިޔައެވެ.\nޒައިކްއާއެކު ސައިކަލުގައި ގެޔަށް އާދެވޭންދެންވެސް ޒީޝާން އިނީ ހިމޭނުންނެވެ. މިރޭ އަނެއްކާވެސް ޒައިކް ކަމެއްކޮށްފާނެތީ އޭނާއިނީ އެކަމާ ވިސްނާށެވެ.\nގެކައިރިއަށް ސައިކަލު މަޑުކޮށްލުމުން ޒީޝާން ސައިކަލުން ފައިބައިގެން ހަލުވިކަމާއެކު ގޮސް ގޭތެރެއަށްވަނެވެ. އަދި ހުއްޓުމެއްނެތި އެދިޔަގޮތަށް ގޮސް އޭނާވަނީ ފާޚާނާއަށެވެ. ހަމައެއާއެކު އަނެއްކާވެސް އޭނާއަށް ރޮވިއްޖެއެވެ. ހިތުގައި އޮތް ބިރުވެރިކަން އަދިވެސް ކުޑައެއްނުވެއެވެ. މިރޭ ޒައިކް އެދޭކޮންމެކަމެއް އޭނާއަށް ކޮށްދޭން ޖެހޭނެއޭ ހިތަށްއެރުމުން ހިތްރޫރޫ އަޅައިގެން ދެއެވެ. ޒީޝާން ފާޚާނާގައި އެތައްއިރަކު ހުރުމަށްފަހު ނުކުތްއިރު، ޒައިކްއޮތީ ހެދުންވެސް ބަދަލުކޮށްގެން ނިދާށެވެ. ހީވާގޮތުން ޒީޝާން ލަސްވުމުން އޭނާއެއައީ ބޭރު ފާޚާނާއަށް ވަދެފައެވެ. ޒީޝާން މަޑުމަޑުން އައިސް އަލަމާރިން ނިދާހެދުމެއް ނަގައިގެން ފާޚާނާއަށްވަދެ ހެދުން ބަދަލުކޮށްގެން އައިސް އެނދުގައި އޮށޯތެވެ. ދެލޯމަރާލާއިރަށް އޭނާގެ ލޮލަށް ސިފަވީ ޒައިކްއާއެކު ސުކޫލުގައި ހޭދެކުރެވުނު ގައިގޯޅި ވަގުތުކޮޅެވެ. އެއާއެކު އޭނާއަށް ސިހިފައި ލޯހުޅުވާލެވުނެވެ. އޭނާއަށް ނިދޭއިރަށް ޒައިކް އޭނާއާ ގާތްވެދާނެތީ ބިރުން ލޮލަށް ނިދިވެސް ނައެވެ. މިރޭ ޒަލަފްގެ އެއްވެސް ޚަބަރެއްނުވީތީވެސް އޭނާއަށް ވިސްނެމުން ދިޔައެވެ. ކުޑަމިނުން " ގުޑްނައިޓް" މެސެޖެއްވެސް ޒަލަފް ނުފޮނުވައެވެ.\nފަތިސްނަމާދުގެ ބަންގިގޮވީވެސް އޭނާ އެފަދަ ހާލެއްގައި އޮއްވައެވެ. އޭނާ ތެދުވެ ނަމާދުކުރަން އުޅެނިކޮށް ޒައިކްވެސް ތެދުވިއެވެ. ޒައިކް ފެންވަރައިގެން މިސްކިތަށް ގޮސް އައިއިރު ޒީޝާންއޮތީ ނިދާފައެވެ. ޒީޝާންއަށް ނޭނގުނު ނަމަވެސް ޒައިކްވެސް ރޭގައި އެއްގޮތަކަށްވެސް ނުނިދައެވެ. ނަމަވެސް ޒީޝާންފަދައިން އޭނާއަށް ނިދާކަށް ނޯވެވޭނެއެވެ. އޭނާގެ ޒިންމާބޮޑުވެފައި ކުރަންޖެހޭ ކަންތައް ނުހަނު ގިނައެވެ. ޒައިކް ފެންވަރައި ތައްޔާރުވެގެން ސުކޫލަށްދާން ނުކުތް ވަގުތު ޒީކް ދުވެފައި ކޮޓަރިން ނުކުތެވެ.\n"ގުޑް މޯރނިންގް ބައްޕަގެ ދޫނީ…" ޒައިކް އޭނާގެ ދަރިފުޅު އުރާލުމަށްފަހު ލޯބިކޮށްލިއެވެ. " މަންމާ…ޒީޝާންގެ ތަބީއަތް އެހާ ރަނގަޅެއްނޫން….މަންމަ ބަލާލާތި!…." ހައްވަ ފެނުމުން ޒައިކް ބުނެލިއެވެ.\n" އެހެންތަ؟…ކިހިނެއްވީ އަނެއްކާ؟…" ހައްވަ ކަންބޮޑުވެފައި އަހާލިއެވެ.\n" ރޭގަ ތަންކޮޅެއް ދަންވާންދެން ހޭލާއުޅުނީމަ ނިދިހަމަ ނުވަނީހެން ހީވަނީ….ޒީކް ދޫނިވެސް ޒީދައްތިއަށް އުނދަގޫ ނުކުރައްޗޭ އިނގޭ!…" ޒައިކް ލޯތްބާއެކު ބުނެލުމުން ޒީކް އެއްބަސްވުމުގެ ގޮތުން ބޯޖަހާލިއެވެ.\nޒައިކް ސުކޫލަށްގޮސް އޭނާއަށް ޚާއްސަކުރެވިފައިވާ ކޮޓަރިއަށް ވަނުމާއެކު ރޭގެ މަންޒަރު އޭނާގެ ކުރިމަތީގައި ސިފަވެގެން ދިޔައެވެ. ޒީޝާންއާއި ގާތްވި ވަގުތު އޭނާގެ ހިތް އޭގެ ލަގަނުން ބޭރުވެގެން ދިޔައެވެ. ނަމަވެސް ޒީޝާން އޭނާއަށް ފުރަގަސްދިނުމުން އޭނާގެ ހިތްކުދި ކުދިވެގެން ދިޔައެވެ. ރޭގައި ޒީޝާން ރޮއެ ރޮއެފައި އާދޭސްކުރިއިރު ހީވަނީ ނުބައި ނުލަފާ މީހެއްގެ އަތްދަށުން މައުސޫމު ކުއްޖަކު އޭނާގެ އިތްފަތްތެރިކަން ސަލާމަތް ނުވެގެން އުޅުނު ހެންނެވެ. އެކަމުގެ ސަބަބުން އޭނާގެ ހިތަށް ހާދަ އަސަރެއްކުރިއެވެ. އޭނާގެ ހަލާލު އަނބިމީހާ އޭނާގެ ކިބައިން ސަލާމަތްނުވެގެން ރޮއެ އާދޭސްކުރަނީއެވެ. އޭނާގެ ކުށަކީ ކޮބައިކަންވެސް އޭނާއަކަށް ނޭނގެއެވެ. އެނގޭހައިވެސް އެއްޗަކީ ރޭގައިވެސް ޒީޝާން ތެދުނުބުނާކަމެވެ. އަދިވެސް ޒީޝާން ބޭނުންވަނީ އޭނާއަށް އަނިޔާދޭން ހެއްޔެވެ؟ ޒީޝާންގެ ދުލުން ހަޤީޤަތް ހާމަކުރާނެ ކަމަށް އޭނާހީކުރިނަމަވެސް އެކަމެއް ނުވިއެވެ. ދެން އޮތް ގޮތަކީ އޭނާ އަމިއްލައަށް ހަޤީޤަތް ހޯދަން މަސައްކަތްކުރުމެވެ. އޭނާ ވިސްނާލިއެވެ. އެކަމަށް އެންމެ ފަސޭހަ މަގު ޚިޔާރު ކުރުމަށް އޭނާ ނިންމިއެވެ. އެހެންކަމުން އޭނާ ޝިޔާއަށް ގުޅާލުމަށްފަހު ބައްދަލު ކޮށްލަން ބޭނުންކަމުގައި ބުންޏެވެ. ޒީޝާންގެ ހުރިހާ ހަޤީޤަތެއް އެނގޭނެ ހަމައެކަނި މީހަކީ އެއީއެވެ.


New Dhivehi Observer | Archive | މީހުން\nEnglish\tފުރަތަމަ ސަފުހާ » » މީހުން\n-ހަސަން ފަޒާލް ރާއްޖޭގައި މަރާލެވިފައިވާ މީހުންނަށް އިންސާފު ހޯދާ ދިނުމުގެ ނަމުގައި ޝަރީއަތް އަވަސް ކުރުމަށް ގޮވާލައި ޣައިރު ޤާނޫނީ ”ގައުމީ ހަރަކާތުން” އާޓިފިޝަލް ބީޗުގައި ބޭއްވި އެއްވުމުގައި ވާހަކަދައްކަމުން އެ ހަރަކާތުގައި ހަޅޭއް ފަޅޭއްލަވާ އިމްރާން އަޑަށް ބާރުލާފައި ބުނެފައިވަނީ…\n4 ކޮމެންޓް3 weeks ago\n- އިބްރާހިމް އަލީ - ޝޭހް އިލްޔާސް އަކީ ރާއްޖޭގެ ރައްޔިތުން އެއްއިރެއްގައި ވަރަށް ބޮޑަށް އިހްތިރާމް ކޮށް އުޅުނު ޝޭހެކެވެ. ނަމަވެސް، އޭނާގެ ނުބައި އަމަލުތައް ތިލަ ވަމުން ދިޔަ ވަރަކަށް އޭނާއަށް ލިބިފައިވާ އިހްތިރާމް އާއި ގަދަރު ވަނީ…\n6 ކޮމެންޓް3 weeks ago\n-މުދިންބެ- ރާއްޖޭގެ ރައްޔިތުންގެ ލޭބޮއެގެން 30 އަހަރު ވަންދެން ވެރިކަން ކުޅަ ސީދީގެ މައުމޫނު ބެއްޔާ އަކީ މިރާއްޖޭގައި އުފެދުނު އެންމެ ލާދީނީ ފިކުރުގެ ވެރިޔާ ކަމާމެދު މުދިންބެ ޝައްކެތް ނުކުރަމެވެ. މުދިންބެ އަށް އެނގޭ ގޮތުގައި ރާއްޖޭގެ ގިނަ ދީނީ…\nމުނާފިގު “ބޮނަކުއާ” ޝަހީމް ދިނީފޮށާ އަޅައިގެން އޮރިޔާންވެއްޖެ!\nދިވެހިރާއްޖޭގެ ރައްޔިތުންގެ މަޖިލިހުގެ ގައުމީ ސަލާމަތާބެހޭ ކޮމިޓީގައި ވާހަކަދައްކަމުން މުނާފިގު ޝަހީމުވަނީ މިއަދު އޮރިޔާންވެފައެވެ. އަދާލަތު ޕާޓީއާއި ޝަހީމަކީ، އެމީހުންގެ ބަހުންނަމަ “ލާދީނީ” ނަޝީދު ވެރިކަމުން ދުރުކޮށް ހުރިހާ ދިވެހިން ނަރަކައިން ސަލާމަތް ކުރުމަށް ޕޯޑިއަމްތަކުގައި އެންމެ ބާރަށް ހަޅޭއްލެވި އެކަކެވެ.…\n7 ކޮމެންޓް4 weeks ago\nމަޖުލީހުގެ ރައީސްކަން އެމްޑީޕީ އަށް ލިބުމަކީ މެމްބަރު ނިހާނަށް އެއްގޮތަކަށްވެސް ހަޖަމު ކުރެވޭނެ ކަމެއް ނޫން!\nރައްޔިތުންގެ މަޖުލީހަށް ވިލިމާފަންނު ދާއިރާގެ ރައްޔިތުން ހޮއްވަވާފައިވާ އިއްޒަތްތެރި މެމްބަރު ގެ ހިތުގެ ތެރޭގައި ދިވެހި ރައްޔިތުންގެ ތެރެއިން އެތަކެއް ހާސް ބަޔަކާ ދޭތެރޭ އަދާޔާ ހިލާފު ނަފްރަތާއި ރުޅިވެރިކަމެއް ހިނގަމުން އަންނަކަން މިފަހަކަށް އައިސް އެބޭފުޅާގެ ދައްކާ ވާހަކަތަކުން ކަށަވަރުވާން…\n3 ކޮމެންޓް4 weeks ago\nއެތަކެއް ހާސް ދިވެހިން ނުކުމެ ޝާހިދު އަށް ވަރުގަދަ މަރުހަބާއެއް ކިޔައިފި!\n-ފިރުޝާން ޔޫސުފް- މިރޭގެ 0830 ވިއިރު ޖަލްސާ އަދި ފެށެން 30 މިނިޓް އޮތެވެ. ނަމަވެސް އެމްޑީޕީގެ ހާއްސަ ޖަލްސާގައި ބައިވެރިވުމަށް މާލޭގެ ކާނިވަލު ސަރަހައްދަށް ވަދެފައި ތިބި މީހުންގެ އަދަދު ގިނަކަމުން އެ ސަރަހައްދު އޮތީ ފުރިބާރުވެފައެވެ. އެއިރުވެސް އިތުރު…\n3 ކޮމެންޓް1 month ago\nފަނޑިޔާރު މޫސާ ނަސީމްގެ ބަޔާނާއެކު ޖޭއެސްސީ އަނެއްކާވެސް އޮރިޔާން ވެއްޖެ!\n-ފިރުޝާން ޔޫސުފް - ރައިސް ނަޝީދު އަށް ޝަރީއަތް ކުރުމަށް ކޮރޮޕްޓް ފަނޑިޔާރުންތަކެއް ޖޫޑީޝަލް ސާރވިސް ކޮމިޝަނުން އައްޔަން ކުރި މައްސަކައަކީ ގިނަ ބަޔަކަށް ހައިރާން ކަން ލިބުނު ކަމަކަށް ވިޔަސް، އެކަން ކުރުމުގައި ޖޭއެސްސީ އިން ހިންގާފައިވަނީ ކިހާވަރެއްގެ ޖަރީމާއެއްކަން…\n1 ކޮމެންޓް2 months ago\nކޯލިޝަން ސަރުކާރަކީ ދިވެހިންނަށް ހިތި އެއްޗެއްކަން އުމަރު ނަސީރު އަށް ވިސްނޭނީ ކޮންއިރަކުންބާ؟\nޕީޕީއެމްގެ ޕްރައިމަރީގައި ވާދަކޮށް އެ ޕާޓީގެ ރިޔާސީ އިންތިހާބު ކާމިޔާބު ކުރުމުގެ ނަނާ ހުވަފެން ދެކެމުންދާ އުމަރު ނަސީރުގެ އެންމެ މުހިއްމު އެއް ވައުދަކަށް ވެފައިވަނީ ކޯލިޝަން އެއް ހެދުމެވެ. ކޯލިޝަންއެއް ހެދުމުގެ މުހިއްމު ކަމުގެ މައްޗަށް ޓީވީ ޕްރޮގްރާމްތަކުގައި އުމަރު…\nއެމްވީކޭ ޝަފީޤު ގެ ސަބަބުން އިންސާނީ އެހީ ފޯރުކޮށް ނުދެވިފައި!\nދިވެހި ރެޑް ކްރެސެންޓަކީ މިހާތަނަށް މާލޭގައި ހިންގަމުން އައި މުޒާހިރާތަކުގައި، ރެޑް ކްރެސެންޓުގް އުސޫލުތަކާއި ގަބޫލުކުރުންތަކާ އެއްގޮތަށް، ވަކި ކޮޅަކަށް ނުޖެހި އިންސާނީ ޚިދުމަތް ފޯރުކޮށްދެމުން އައިފައިވާ ފަރާތެކެވެ. ނަމަވެސް، މިރޭ އެތަކެއް ހާސްރައްޔިތުންނަކަށް ދިވެހި ފުލުހުން ކުރަމުންދާ އަނިޔާތައް ގިނަ…\n3 ކޮމެންޓް3 months ago\nއިންޑީއާގެ ނޫސްވެރިއަކާ ދިމާލަށް ކެޔޮނިރު ބުޝްރީ އައުގުރާނަ ގޮވައިފި\n-ޖަންނަތު އަޝްފާޤް- ރާއްޖޭގެ އޮންލައިން ނޫހެއް ކަމަށްވާ ސަން އޮންލައިން އަށް ލިޔަމުން އަންނަ މުހައްމަދު ބުޝްރީ (ކެޔޮނިރު) ވަރަށް ހުތުރު އިބާރާތުން އިންޑިއާގެ ނޫސްވެރިއަކާ ދިމާލަށް އެއްޗެހި ގޮވައިފިއެވެ. އިންޑިއާގެ މަޝްހޫރު ޓީވީ ޗެނަލެއްގައި މަސައްކަތް ކުރަމުން އަންނަ އަދި…\n5 ކޮމެންޓް3 months ago\nPage 1 of 6123Next ›Last »\tFacebookTwitterRSS FeedPicasaYoutube


B. Fehendhoo aai Eydhafushi gai vana dhandu hadhanee\nބ. ފެހެންދޫ އާއި އޭދަފުށީގައި ވިނަ ދަނޑު ހަދަނީ\nހިތާދޫ އޮންލައިން | 24 އޮކްޓޯބަރ 2018\nފީފާއިން ކުރިއަށް ގެންދާ ނެޗުރަލް ގްރާސް ފުޓްބޯލް ގްރައުންޑް ޕްރޮޖެކްޓްގެ ދަށުން ބ. އޭދަފުއްޓާއި ފެހެންދޫ ހިމެނޭގޮތަށް ވިނަދަނޑު އެޅުމަށް ހަމަޖެހިފައިވާ 18 ރަށެއްގެ ނަން އެފްއޭއެމުން އިއުލާނުކޮށްފިއެވެ.\nއެފްއޭއެމްގެ ރައީސް ބައްސާމް އަދީލް ޖަލީލް ކުރެއްވި ޓްވީޓެއްގައި ވިދާޅުވީ، ދަނޑު އެޅުމަށް ހަމަޖެހިފައިވާ ރަށްތަކުގެ ބިންތައް ކަނޑައެޅި، ހުއްދަ ލިބުމާއެކު މަސައްކަތް ފަށާނޭކަމަށެވެ.\n“ދަނޑުތައް އަޅަން ރަށްތައް ހޮވާފައި ވަނީ، 2017 އަދި 2018 ވަނަ އަހަރުގެ މިނިވަން ޗެމްޕިއަންޝިޕްގެ އެންމެ މޮޅު ޓީމުތަކަށް ބަލާފައި. މީގެ އިތުރުން ދެރަށެއް ހިމަނާފައިވާނެ، ފުޓްބޯޅައިގެ މުސްތަގުބަލަށް ބަލާފައި އެރަށްތަކުން އެދިގެން،” ކޮންމެ އަހަރަކުވެސް ވިނަ ދަނޑުއެޅުމުގެ މަސައްކަތް ކުރިއަށް ގެންދާނޭކަން ހާމަކުރަމުން ބައްސާމް ވިދާޅުވިއެވެ.\nވިނަ ދަނޑުއަޅަން ހަމަޖައްސާފައިވަނީ ހއ. މުރައިދޫ، ހއ. ދިއްދޫ، ހދ. ކުޅުދުށްފުށި، ށ. މިލަންދޫ، ށ. ފޯކައިދޫ، ، ރ. އަލިފުށި، ބ. އޭދަފުށި،ބ. ފެހެންދޫ، އއ. މާޅޮސް، އދ. ފެންފުށި، ދ. ކުޑަހުވަދޫ، ފ. ނިލަންދޫ، ގދ. ތިނަދޫ، ގދ. ހޯޑެއްދޫ، ތ. ތިމަރަފުށި، ޏ. ފުވައްމުލައް، ސ. ފޭދޫ އަދި ސ. ހިތަދޫ އެވެ.\nއެފްއޭއެމުން ބުނިގޮތުގައި ނެޗުރަލް ގްރާސް ފުޓްބޯލް ގްރައުންޑް ޕްރޮޖެކްޓްގެ ދަށުން މިހާރު އިއުލާނުކުރެވިފައިވާ މި 18 ރަށަކީ، މިނިވަން ޗެމްޕިއަންޝިޕްގެ ޗެމްޕިއަންކަން ހޯދައިފައިވާ، އަދި އެ މުބާރާތުގެ ކާމިޔާބީއަށް ބަލައިގެން އިޚްތިޔާރުކުރެވިފައިވާ ރަށްތަކެވެ.\nފީފާ ޕްރޮޖެކްޓްގެދަށުން އެފްއޭއެމުން ވަނީ ރާއްޖޭގެ އަށް ޒޯނެއްގައި ފުޓްބޯޅައިގެ ޑިވެލޮޕްމަންޓް އޮފީސްތަކެއް ގާއިމްކޮށް ފުޓްބޯޅަ ތަރައްގީކުރުމުގެ މަސައްކަތް ކުރިއަށް އޮތް ތިން މަސް ދުވަހުގެ ތެރޭ ފެށުމަށް ވެސް ނިންމައިފަ އެވެ. އެގޮތުން ގްރާސްރޫޓުން ފެށިގެން އިންޓަ ސްކޫލް ލެވެލްގެ ފުޓްބޯޅައިގެ ތަމްރީންތަކާއި މުބާރާތްތައް އެ އޮފީހުގެ ބެލުމުގެ ދަށުން ކުރިއަށްގެންދެވޭނެ ކަމަށް ވެސް އެފްއޭއެމުން ވަނީ ބުނެފަ އެވެ.


އެސިސްޓެންޓް މުނިސިޕަލް އޮފިސަރ\nމަޤާމު: އެސިސްޓެންޓް މުނިސިޕަލް އޮފިސަރ\nސެކްޝަން: މުނިސިޕަލް ސާރވިސަސް\nމަތީ ސާނަވީ އިމްތިޙާނަކުން (އިނގިރޭސި އަދި ދިވެހި މާއްދާ ހިމަނައިގެން)3މާއްދާއިން ދަށްވެގެން 'ސީ' ގްރޭޑް ލިބިފައިވުން. ނުވަތަ،\nހުޅުމާލޭގެ ސިނާއީ މަޝްރޫޢުތައް މޮނިޓަރކޮށް ބެލެހެއްޓުން.\nހުޅުމާލޭގައި "ދިރިއުޅުމުގެ ހުއްދަ" ދޫކުރުން.\nހުޅުމާލޭގެ މަގުތަކާއި އެހެނިހެން ތަންތަން ކޮނުމުގެ ހުއްދަ ދޫކުރުން.\nހުޅުމާލޭއަށް އެތެރެކުރެވޭ އާންމު އެއްގަމު އުޅަނދުފަހަރު އެތެރެކުރުމުގެ ހުއްދަ ދޫކުރުމާއި މޮނިޓަރކުރުން.\nހުޅުމާލޭގެ ޓެކްސީ އަދި ޓެކްސީ ސެންޓަރުތައް މޮނިޓަރކޮށް ބެލެހެއްޓުން.\nމުނިސިޕަލް ޑިޕާރޓްމަންޓުން ކުރާ މަސައްކަތްތަކުގެ ލިޔެކިޔުންތަށް ރަނގަޅަށް ބެލެހެއްޓުމާއި އަދި މިނޫންވެސް ދުވަހުން ދުވަހަށް ކުރަންޖެހޭ އިދާރީ މަސައްކަތްތައް ކުރުން.\nދިވެހި ބަހާއި އިނގިރޭސި ބަހުން ރަނގަޅަށް މުޢާމަލާތް ކުރަން އެނގުން\nމިވަޒީފާއަށް މުވައްޒަފެއް އައްޔަން ކުރެވޭނީ 1 (އެކެއް) އަހަރު ދުވަހަށް، ކޮންޓްރެކްޓް އުސޫލުންނެވެ. އަދި އެއް އަހަރު ދުވަހުގެ ކޮންޓްރެކްޓް ހަމަވުމުން މުވައްޒަފުގެ މަސައްކަތުގެ ފެންވަރު ބަލައި، އެކަށީގެންވާ ފެންވަރަކަށް މަސައްކަތްކޮށްފައިވާނަމަ ކުންފުނީގެ އުސޫލްތަކާ އެއްގޮތްވާ ގޮތުގެމަތިން ވަޒީފާ ދާއިމީ ކުރެވޭނެއެވެ.\nމިވަޒީފާއަށް އެދިލައްވާ ފަރާތްތަކުން ވަޒީފާއަށް އެދޭ ފޯމު ފުރިހަމަ ކުރެއްވުމަށްފަހު ވަނަވަރާއި އަދި އެޓެސްޓެޑް ސެޓްފިކެޓްތަކުގެ ކޮޕީ އާއި ޓްރާންސްކްރިޕްޓްގެ ކޮޕީ، ކުރިން ވަޒީފާ އަދާކޮށްފައިވާ ތަންތަނުގެ ރިފަރެންސް ސިޓީތަކުގެ ކޮޕީ، ދިވެހި ރައްޔިތެއްކަން އަންގައިދޭ ކާޑުގެ ނަކަލާއެކު 12 މޭ 2015 ވާ އަންގާރަ ދުވަހުގެ 14:30 ގެ ކުރިން މިއޮފީހަށް ފޮނުއްވުން އެދެމެވެ. ވަޒީފާއަށް އެދޭފޯމު މިކޯޕްރޭޝަނުގެ މައިއޮފީހުންނާއި މާލެއޮފިހުން އަދި މިކޯޕަރޭޝަންގެ ވެބްސައިޓް www.hdc.com.mv އިން ޑައުންލޯޑް ކުރެވެން ހުންނާނެއެވެ.


ނިޔުޒީލަންޑުގެ މިސްކިތަށް ހަމަލާދިނުމުގަ އިސްކޮށް ހުރީ ޓްރަމްޕްގެ "މުސްލިމުން ދެކެ ރުޅިއާދޭ" ސިޔާސަތަށް ތާއީދުކުރާ މީހެއް\nނިޔުޒީލަންޑުގެ މިސްކިތަށް ހަމަލާދިނުމުގައއި އިސްކޮށް ހުރީ އެމެރިކާގެ ރައީސް ޓްރަމްޕްގެ މުސްލިމުންނާއި ދެކޮޅު ސިޔާސަތުތަކަށް ތާއީދުކުރާ އަދި ނޯވޭގެ އެންޑަރޒް ބްރެވިކް އާއި ގުޅުން އޮތް ސަޕޯޓަރެއްކަމަށް ބައެއް މީޑިއާތަކުން ހާމަކޮށްފިއެވެ.\nނިޔުޒީލަންޑުގެ ފުލުހުންގެ އިސްފަރާތަކާއި ހަވާލާދީ ބައެއް މީޑިއާތަކުން ބުނެފައިވަނީ އޭނާއަކީ ޓްރަމްޕުގެ "މުސްލިމުން ދެކެ ރުޅިއާދޭ" ސިޔާސަތަށް ވަރަށް ބޮޑަށް ތާއީދުކުރާ ޓްރަމްޕުގެ ސަޕޯޓަރެއް ކަމަށާއި ހަމަލާދިނުމުގެ ކުރިން އޭނާ ބްރެވިކް އާ މަޝްވަރާ ކުރި ކަމަށެވެ. ބްރެވިކް އަކީ 2011 ވަނަ 77 މުސްލިމުން މަރާލާފައިވާ ޓެރަރިސްޓެކެވެ. 28 އަހަރުގެ މީހާ ބުނެފައިވަނީ ހަމަލާދިނުމުގެ ކުރިން ބްރެވިކްގެ "ހެޔޮ ދުޢާ" ހޯދި ކަމަށެވެ.\nމިއަދުގެ ހަމަލާގައި އެންމެ ގިނަ މީހުން މަރުވެފައިވަނީ އަލް ނޫރު މިސްކިތުގައެވެ. ޕޮލިސް ކޮމިޝަނަރ މައިކް ބުޝް ދާދި ދެންމެ ދިން މައުލޫމާތުގައި ބުނެފައިވަނީ އަލް ނޫރު މިސްކިތުގައި 41 މީހަކު މަރުވެފައިވާ ކަމަށެވެ. އެސަރަހައްދުން ގިނަ އަދަދެއްގެ ހަތިޔާރު ފެނިފައިވާ ކަމަށްވެސް ބުނެފައިވެއެވެ.\nދެވަނަ އަށް ހަމަލާ ދިން ލިންވުޑް މިސްކިތާއި އަލް ނޫރު މިސްކިތަކީ3ކިލޯ މީޓަރު ދުރުމިނުގައި ހުންނަ2މިސްކިތެވެ.


ދެއަހަރު ދުވަހުން ރައްކާކުރި ފައިސާ ޚަރަދު ކުރަނީ ކޮވިޑް19ގައި ހާލު ޖެހުނު ފަރާތްތަކަށް ކާބޯތަކެތި ހޯދައިދިނުމަށް – Dhen.mv\nދެއަހަރު ދުވަހުން ރައްކާކުރި ފައިސާ ޚަރަދު ކުރަނީ ކޮވިޑް19ގައި ހާލު ޖެހުނު ފަރާތްތަކަށް ކާބޯތަކެތި ހޯދައިދިނުމަށް\nApril 11, 2020 - 3:49 am\nމުޅި ދުނިޔެއަށް މިއަދު ކުރިމަތިވެފައިވާ ކޮވިޑް19 ގެ ވަބާގެ ސަބަބުން އެންމެ ބޮޑު ތަކްލީފަކާ ކުރިމަތިލާންޖެހޭ އެއްބަޔަކީ ފަޤީރުންނެވެ. މީގެ ކުރިންވެސް އަނގަޔާއި އަތާ ދިމާނުވާ، ފަޤީރުންނަށް ކޮވިޑް19ގެ ސަބަބުންވަނީ ބޮޑު ނިކަމެތި ކަމަކާ ކުރިމަތިލާން ޖެހިފައެވެ. މިނިކަމެތިކަން ވަޒަން ކުރެވިގެން، އަމަރު ދެންބާތު ކިޔާ އިންޑިޔާގެ އާދައިގެ ރައްޔިތަކު ، ފަގީރުންނަށް އެހީވަމުން ގެންދިޔުން ވެގެން ގޮސްފައިވަނީ އިންޑިޔާގެ މީޑިއާތަކުގެ ސަމާލުކަން ހޯދި ކަމަކަށެވެ.\nއުމުރުން 40 އަހަރުގެ އަމަރު2އަހަރު ވަންދެން ރައްކާކުރި ފައިސާ ހޭދަކުރަމުންދަނީ، ކޮވިޑް19 ގެ ސަބަބުން ހާލުގައި ޖެހުނު ފަޤީރުންނަށް އެހީތެރިވުމަށެވެ.\n"2018 ވަނަ އަހަރު އަހަރެން ފުރަތަމަ ގަތީ މިހާރު މިދުއްވާ ރިކްޝާ،ލޯނެއް ނަގައިގެން ގަތީ، އޭގެ ކުރިން އަހަރެން އުޅެނީ ވަރަށް ހާލުގައި ، އެކަމަކު ރިކްޝާ ދުއްވަން ފެށި ފަހުން އިރާދަފުޅާއެކު އަހަރެންގެ އަތްމަތި ތަނަވަސް" އަމަރު ބުނެފައިވެއެވެ.\nއަމަރު އިތުރަށް ބުނެފައިވަނީ، އޭނާ ރިކްޝާ ދުއްވައިގެން މިހާތަނަށް ރައްކާކުރި ހުރިހާ ފައިސާއަކަށް ކާބޯތަކެތި ގަނެފައިވާ ކަމަށެވެ.\n"ލޮކްޑައުން އިޢުލާން ކުރީމާ، އަހަރެން ކުރި ކަމަކީ އަހަރެންގެ އަތުގައި ހުރި ހުރިހާ ފައިސާއަކަށް ކާބޯތަކެތި ގަތީ. ކުނިވާ ޒާތުގެ ތަކެއްޗެއް ނުގަންނަން. ދެން ޕާން ފަދަ ތަކެތިވެސް އެހަދާ މީހަކަށް އެޑްވާންސް ދީފައި ބުނީ ހަދާދޭށޭ." އޭނާ ކަންތައް ކުރި ގޮތް އަމަރު ކިޔާދިނެއެވެ.\nއަމަރު ބުނި ގޮތުގައި ކޮންމެ ދުވަހަކުވެސް އޭނާ ވަރަށް ފަތިހާ ތެދުވެ، އެސަރަހައްދުގައި ފަޤީރުން އުޅޭ ހިސާބަށް ގޮސް، ކާބޯތަކެތި ބަހާ ކަމަށެވެ.\n"މިއީ ހަމަ ހިތްހަމަ ޖެހުމަކަށް ކުރާ ކަމެއް. މަސައްކަތެއްނެތި ގޭތެރޭގައި ތިބެން ޖެހުމުން، ވަރަށް ގިނަ ބަޔަކު ދަތި ހާލުގައި އެބައުޅޭ. އެމީހުންނަށް ކާބޯތަކެތި ފަދަ ޒަރޫރީ ބޭނުން ފުއްދޭނެ މިންވަރުވެސް ނެތް، މިފަދަ މީހުންނަށް އަހަރެމެންގެ އެހީތެރިކަން ބޭނުންވޭ." އަމަރު ބުންޏެވެ.\nމިހާތަނަށް ދުނިޔޭގައި ކޮވިޑް19 ޖެހިގެން 1 ލައްކައަށްވުރެ ގިނަ މީހުން މަރުވެފައިވާއިރު،އިންޑިޔާގައިވެސް މިބަލި ދަނީ ހަލުވި މިނެއްގައި ފެތުރެމުންނެވެ.


SunOnline: Nukulhedhuntherikan hunna dhemafiri ehgge goahchah bayaku gehllun dheefi\nނުކުޅެދުންތެރިކަން ހުންނަ ދެމަފިރިއެއްގެ ގޯއްޗަށް ބަޔަކު ގެއްލުން ދީފި\nއާމިނަތު ބަލްސަމް 28 Nov 2021, 13:25\nޝާފިއު އަދި ނަޝާތު އެދެމަފިރިންގެ ދަރިންނާއެކު ---\nނުކުޅެދުންތެރިކަން ހުންނަ މީހުންނަކީ ގިނަ ފަހަރަށް މުޖުތަމައުން އެއްކިބާ ކުރެވިފައި ތިބޭ ބައެކެވެ. ދިވެހީންގެ ތެެރޭގައި ވެސް ގަބޫލު ކުރެވިފައި އޮންނަ ބޯދާ ވިސްނުމަކީ އެފަދަ މީހުންނަކީ ގޭގައި ބަންދުކޮށްގެން ގެންގުޅެން ޖެހޭ ބައެއް ކަމެވެ.\nނަމަވެސް، ޒަމާން ބަދަލުވަމުން އައިސް މިއަދު ފެންނަ މަންޒަރަކީ ނުކުޅެދުންތެރިކަން ހުންނަ މީހުންނަކީވެސް މުޖުތަމައު ބަލައިގަންނަ ބަޔަކަށް ހެދުމަށް ކުރެވެމުންދާ މަސައްކަތްތަކެެވެ. އެފަދަ މީހުންނަށްވެސް "ނޯމަލް" ދިރިއުޅުމެއް އުޅެވޭނެ މަގުފަހި ކޮށްދޭން ގިނަ ބަޔަކު އަތުކުރި އޮޅާލައިގެން ތިބި މަންޒަރު މިއަދުގެ ދިވެހީންގެ ތެރެއަށް ބަލާލިއަސް ފެންނާނެއެވެ.\nއެހެންނަމަވެސް މަދުން ނަމަވެސް ހާއްސަ އެހީއަށް ބޭނުންވާ މީހުންނާ މެދު އިހާނެތިކޮށް ކަންތައް ކުރާ މަންޒަރު ފެންނަމުންދެއެވެ. އެގޮތުން، މިދިޔަ ހުކުރު ދުވަހު މީސްމީޑީއާގައި ދައުރުވި ފޮޓޯއަކީވެސް މިކަމުގެ ހެއްކެކެވެ.\nމ. މުލަކުގައި ނުކުޅެދުންތެރިކަން ހުންނަ ފަރާތެއް ކަމަށްވާ ހުސައިން ޝާފިއު އަދި އޭނަގެ އަންހެނުން އައިޝަތު ނަޝާތުގެ ގޯއްޗަށް ބަޔަކު ދީފައިވާ ގެއްލުން އާއިލާއިން ވަނީ ފޭސްބުކްގައި ހިއްސާ ކޮށްފައެވެ.\nޝާފިއު އަދި ނަޝާތުއަކީ އަމިއްލަ މަސައްކަތުން އާމްދަނީ ހޯދަމުން އަންނަ ބައެކެވެ. ވާހަކަ ދެއްކުމުގެ ނިއުމަތުން ދެމަފިރިންވެސް މަހްރޫމް ވެފައިވާއިރު ލިބިފައިވާ ކުޑަ ދެކުދިންގެ އުފާތަކަށް ކުޑަވެސް ހީނަރުކަމެއް އަޔަ ނުދޭން ކުރެވެން ހުރި ހުރިހާ މަސައްކަތްތަކެއް ކޮށްދެއެވެ. އެހެން ކުދިންގެ މައިބަފައިންހެން ލޯބިވާ ވާހަކަ ދުލުން ހާމަކޮށް ނުދެވުނަސް އުޅުމުން އެކަން އެންމެ ފުރިހަމައަށް ދައްކައިދެއެވެ.\nމިސްކިތުގެ މަސައްކަތު މީހެއްގެ ގޮތުގައި ޝާފިއު ކުރަމުން އަންނަ މަަސައްކަތުން އާއިލާގެ ހުރިހާ ހަރަދުތަކެއް ބަލަަހައްޓަމުން އައި ނަމަވެސް ގޯތީގައި އިންދާ ކާނާގެ ބާވަތްތައް ވިއްކައިގެންވެސް އެ ދެމެފިރިން އަައީ އުފާވެރި ހަޔާތެއް ވޭތު ކުރެވޭތޯ މަސައްކަތް ކުރަމުންނެވެ. ނަޝާތުއަކީ ކޭކު އަޅައި ވިއްކައިގެން ލިބެމުން ދިޔަ އާމްދަނީއިން ދިރިއުޅުން އާރާސްތު ކުރަމުން ދިޔަ ހިތްވަރުގަދަ މަންމައެކެވެ. ނަމަވެސް އާއިލާގެ ތެރޭގައި ޖެހުނު މައްސަލައަކާ ގުޅިގެން އެ މަސައްކަތް މިހާރުވަނީ ހުއްޓިފައެވެ.\nއެ ދެމަފިރިންގެ ގޯއްޗަށް ދީފައިވާ ގެއްލުންތަކާ ބެހޭ ގޮތުން އެ އާއިލާގެ ފަރާތުން "ސަން"އަށް މައުލޫމާތު ދިން މީހަކު ބުނީ އެއީ މިދިޔަ ބުރާސްފަތި ދުވަހުގެ ރޭ ދީފައިވާ ގެއްލުންތަކެއް ކަމަށެވެ.\n"ހުންނާނެ ދިހަ ވަރަކަަށް ދޮންކެޔޮ ގަސް. ބައެއް ގަސްތަކުގަ ކެޔޮ ވެސް އަޅާފަ ހުރީ. އެ ހުރިހާ ގަހެއްވެސް ހުރީ ކަނޑާލައިފަ. އަދި ހުންނާނެ މިހާރުވެސް އަޅުގަނޑުމެން ބޭނުން ކުރަމުން އަންނަ ބޮޑު ހިކަނދިފަތް ގަހެއް. އެ ގަސްވެސް ކަނޑާލައިފަ ހުރީ ހަމަ އެއްކޮށް،" އޭނާ ބުންޏެވެ.\nއާއިލާގެ ފަރާތުން އިތުރަށް މައުލޫމާތު ދިން ގޮތުގައި އެއީ އެ ގޯއްޗަށް ބަޔަަކު ގެއްލުން ދިން ފުރަތަމަ ފަހަރެއް ނޫނެވެ.\n"ހަމަ މީގެ ތިން ވަރަކަށް ހަފްތާ ކުރިން ހުންނާނެ އިންދާފަ މެލޭޝިޔާ ރުއްތަކެއް. އެ ރުއްތައް ވެސް އުފުރާލާފަ، ގޯތި ތެރެއަށް އުކާލައިފަ،" އާއިލާގެ ފަރާތުން ބުންޏެވެ.\nރުއްގަސް ވެރިކުރުމަކީ މުލަކުގައި އާންމުކަމެކެވެ. ޒަމާނުއްސުރެ އެތައް ރައްޔިތުންގެ ޝަކުވާއެއް ލިބެމުން އައި ނަމަވެސް އަދި އެއްވެސް ހައްލެއް ލިބިފައި ނުވާ ބޮޑު މައްސަލައެކެވެ. އާއިލާއިން ވެސް ބުނި ގޮތުގައި އެފަދަ ވާހަކަތަތަކީ އާންމު ވާހަކަތަކެވެ.\nއެކަކު އިންދާ ރުއް އަނެކަކު ގެންގޮސް އޭނާގެ އަމިއްލަ ގޯތީގައި އިންދާ ހަދައެވެ. ނަމަވެސް މިފަހަރު އެއާ ތަފާތެވެ. ރުއްތައް ވެރި ކޮށްލުމުގެ ބަދަލުގައި ގެއްލުންދިނީ ހާއްސަ އެހީއަށް ބޭނުންވާ ދެ ފަރާތެއްގެ އަމިއްލަ ރުއްގަސްތަކަށެވެ.\n"އަޅުގަނޑުމެން މި މައްސަލަ ފުލުހުންނަށްވެސް ހުށައަޅައިފިން. އަދި ނުލިބޭ އެއްވެސް ކުރި އެރުމެއް މި މައްސަލައަކަށް،" އާއިލާއިން ބުންޏެވެ.\nމި މައްސަލައިގައި "ސަން"ގެ ފަރާތުން މުލަކު ފުލުހުންގެ އިދާރާއަށް ގުޅުމުން ފުލުހުން ބުނީ އެފަދަ މައްސަލައެއް ހުށަހަޅާފައިވާ ކަމަށެވެ. އަދި މައްސަލައިގެ ތަހުގީގު ބާރު ސްޕީޑުގައި ކުރިއަށް ދާ ކަމަށްވެސް ބުންޏެވެ.\nއާއިލާއިން ވެސް އުފައްދާ އެއް ސުވާލު އެބަ އޮތެވެ. ދެމަފިރިންނަކީވެސް ވާހަކަ ދެއްކުމުގެ ނިއުމަތުން މަހުރޫމް ވެފައިވާ ދެ މީހުންނަށް ވީ އިރު އެފަދަ ގޮތަކަށް އެ މީހުންގެ ގޯއްޗަށް ގެއްލުން ދޭން ވީ ސަބަބަކީ ކޮބައިތޯއެވެ. އަދު ގެއްލުން ދިން ބަޔަކަށް އެ ދެމަފިރިންގެ ފަރާތުން ކުރެވިފައި އޮތީ ކޮން ގޯނާއެއްތޯ އަހާ އޮޅުން ފިލުވަން އާއިލާއިން ނުހަނު ބޭނުމެވެ.\nއޯޓިސްޓިކް ކުދިންނަށް ހަޖޫ ޖެހުމުން ރަމީޒަށް ނުރުހުން